
Personagiile dialogului: SOCRATE, CRITON 


I. SOCRATE: Dece-ai venit la ceasul 
ăsta, Criton? Nu-i prea de dimineață? 

CRITON: Ba da. 

SOCRATE: Pe ce vreme să fie? 

CRITON: Disdedimineata. 

SOCRATE: Mă mir că ţi-a dat drumul 
înăuntru păzitorul închisorii. 

CRITON: A, mă cunoaşte bine, Socrate, 
pentrucă am venit des aici, şi apoi l-am îmbu- 
nat şi eu cu câte ceva. 

SOCRATE: De mult ai venit? 

CRITON: Cam de mult. 

SOCRATE: Atunci de ce nu m'ai deştep- 
tat numaidecát? De ce ai stat aga, fără sá má 
chemi? 

CRITON: O Doamne, Socrate, si eu dac'as 
fi în locul tău, n'aş vreă ca veghea jalnică (din- 
naintea morţii), să fie prea mult. Dar tot stau 
şi mă minunez că te văd dormind aşă de liniştit. 
Tocmai deaceea nu te-am desteptat; să-ți gusti 

odihna cât mai plăcut. Si mai înainte, totdeauna 
iti fericeam vieata pentru că ai o fire asa do- 
moala — dar mai ales acuma cu prilejul neno- 
rocirii acesteia, când te văd că o rabzi atât de 
uşor şi de blajin. 

SOCRATE: La vârsta mea, Criton, ar fi 
nepotrivit sá má supár cá trebuie sá mor. 

CRITON: El, dar alţii, tot în anii tăi, So- 
crate, când dă astfel de nenorocire peste ei, 
vârsta nu-i scuteste întru nimic, să nu se mânie 
împotriva soartei care a dat peste ei. 

SOCRATE: Aşă e. Dar—ia să te în- 
treb — de ce-ai venit asá de dimineață? 

CRITON: Ca să-ţi aduc, Socrate, o veste 
crudă, zdrobitoare, nu pentru tine — de asta 
sunt sigur — ci pentru mine şi pentru prietenii 
tăi toți, şi crudă şi sdrobitoare, veste care, după 
mine, e una din cele mai greu de suportat. 

SOCRATE: Ce veste anume? Ca a venit 
nava din Delos, la sosirea căreia trebuie sá mor? 

CRITON: Na sosit încă, dar se pare că 
va sosi azi, după cât spun nişte călători din Ļu- 
nion, cari au lăsat-o acolo. Din spusa lor e lim- 
pede că va veni azi, si atunci, Socrate, mâine... 
neapărat, se va pune capăt vieţii tale. 

II. SOCRATE: Ei si? Să fie într'un ceas 
bun! Dacă așă-i pe placul zeilor, Criton, asa 
să fie. Dar tot nu cred că va sosi azi. 

CRITON: Ce te face să banuesti? 

SOCRATE: Să-ţi spun: voi fi dat morții 
a doua zi după sosirea navei. 

CRITON: Da, asa spun cei cărora li sa 
dat însărcinarea. 

SOCRATE: Si cum spuneam — nu cred 
că va sosi azi, ci mâine. Bănuiala mea e înte- 
meiată pe un vis pe care l-am visat chiar în 
noaptea asta, nu de mult. Asa că se pare că 
bine ai făcut de nu m'ai trezit. 

CRITON: Ce vis ai visat? 

SOCRATE: Se făceă că venise la mine 
o femeie frumoasă şi chipesä, îmbrăcată în alb, 
care m'a strigat şi mi-a spus: «Socrate de azi în 
trei zile o s'ajungi în rodnica Fthye». 

CRITON: Ciudat vis, Socrate. 

SOCRATE: Dar limpede, după părerea 
mea, Criton. 

III. CRITON: Foarte limpede, pe cât se 
vede. Decât, te rog încă odată, om năzdrăvan: 
ascultă-mă, urmeazá-mi sfatul! Gándeste-te! 
Dacă mori tu, nenorocirea mea nu va constă 
numai în aceia că voiu fi lipsit de un prieten cum 
nu voiu mai găsi altul niciodată; nu, pe lângă 
asta, lumea care nu te cunoaște bine nici pe tine 
nici pe mine, o să-mi scoată vorbe că am fost 
nepăsător fata de soarta ta, şi că dac’as fi vrut 
să pui la bătaie o sumă oarecare de bani, te-as 
fi putut scăpă. Si ce reputație mai rușinoasă, 
decât să treci în ochii lumii drept un om care 

pune averea sa mai presus decät prietenii? Cäci 
lumea nici in ruptul capului n’o sä creadä, cä 
tu, cu toate indemnurile noastre, n’ai vrut sä 
ieşi!) de aici. 

SOCRATE: Dar, bunul meu prieten, ce 
ne pasă nouă de părerea lumii? Oamenii de is- 
pravă — şi de părerea lor trebuie să ținem seamă 
mai mult — vor fi incredintati că lucrurile s'au 
petrecut asa, cum s'au petrecut intr’adevär. 

CRITON: Dar vezi, Socrate, că trebuie 
să ne pese și de părerea mulțimii. Imprejurarea 
de fata, ne arată limpede că ea e în stare să facă 
cuiva mult rău, ba chiar —as zice — raul cel 
mai mare, cánd cineva ajunge sá fie ponegrit 
în fața el. 

SOCRATE: Unde dă zeii, Criton, ca mul- 
timea să fie în stare de a face cel mai mare rău, 
numai cu condiția ca să facă şi cel mai mare 
bine. Ce bine ar fi atunci! Dar ea nu e în stare 
nici de una, nici de alta. Căci n'au putinţa sá 
facă pe un om nici cuminte, nici smintit, ci fac, 
ce fac, la întâmplare. 

IV. CRITON: Bine, fie, Dar să-mi spui 
un lucru, Socrate: Nu-i aga că eşti ingrijat de 
mine şi de ceilalți prieteni, de teamă că dacă 
vei ieşi de aici, sicofantii o să se lege de noi 
că te-am scos de-aici, şi că o să fim siliți să 


1) Se vede cu câtă grijă Criton evită cuvântul «evadare», ca să 
adoarmă scrupulele lui Socrate. 

ne pierdem sau toată averea, sau o mare parte 
din ea, sau că o sá patim mai ştiu eu ce? Dacă 
de asta ţi-e teamă, atunci fii pe pace. E drept 
doar, că, scăpându-te pe tine, să ne expunem 
la această primejdie, şi la nevoie, chiar la una 
mai mare. Ci ascultă-mă şi nu fă altcum. 

SOCRATE: Sunt îngrijat, Criton, şi de 
asta, şi de multe altele. 

CRITON: De asta să n'ai grijă. La urma 
urmei, suma de bani pecareopretind cei ce vor 
să-ți dea mijlocul de scăpare, scofändu-te de 
aici, nu e mare. Apoi nu vezi ce ieftini sunt 
sicofantii? N’ar trebui multe parale pentru ei. 
Iti stă la îndemână averea mea, şi cred că ajunge. 
Tar dacă, din prietenie pentru mine, nu vrei 
să-mi cheltuiesc banii mei, uite, sunt aici străini, 
gata să puie mână dela mână pentru tine. Unul 
dintre ei, Simmias tebanul, a și adus suma tre- 
buincioasă. Pe urmă şi Cebes e gata să te ser- 
veascá, şi alții, foarte multi. Deaceea, cum spun, 
nu teama asta să te împiedice de ați căută 
scáparea. Şi nici să nu-ți baţi capul cu ceeace 
spuneai la tribunal, că adică n’ai ce sá te faci, 
dacă pleci de aici din tara. Prieteni o să găseşti 
pretutindeni, oriunde te vei duce. Dacă vrei să 
pleci în Tesalia, am acolo amici cari vor sti 
să te aprecieze si la cari poți găsi un adăpost 
neturburat, unde nimeni n’o să-ți facă vreun 
neajuns. 

V. Si apoi, Socrate, nici nu mi se pare drept 
ceeace încerci să faci. Tu te dai singur morții, 
când ai putinţa sá te mântui. Tu te sileşti sá 
faci cu tine, ceeace ar puted să-ți dorească nu- 
mai dușmanii, şi ceeace sau si silit să facă, 
hotáriti să te dea pierzárii. Pe lângă asta, 
tu mai lipsesti dela datoria pe care o ai și față 
de fiii tăi, pe care îi laşi în părăsire si te duci, 
deşi ai putinţa să-i cresti şi să-i înveți; cât de- 
spre partea ta — aş zice — poate să se întâmple 
cu ei ce s'o întâmplă. Si o sá se întâmple cu el, 
fireşte, ce se întâmplă de obiceiu cu copiii or- 
fani. Căci nu trebuie să faci copii, sau dacă i-ai 
făcut, trebuie sá asuzi ca să-i cresti şi să le dai 
educație; tu, pe cât se vede, cauţi să te pui 
cât mai mult la adăpost de osteneli. Un om 
ca tine, care toată vieata a pretins că se înde- 
letniceşte cu virtutea, ar trebui să aleagă calea 
pe care o alege un om virtuos şi plin de băr- 
bátie. Cât despre mine, mă ruşinez şi pentru 
tine şi pentru prietenii tăi, şi mi-e teamă că 
o sá pară că se datoreşte oarecum lasitatii 
noastre, tot ce fi se întâmplă acum: şi felul 
cum a ajuns procesul la tribunal, când eră un 
mijloc ca să nu ajungă până acolo, apoi felul 
cum, s'a desbătut procesul, şi însfârşit acuma, 
si întâmplarea aceasta, care — ca o culme a bat- 
jocurii —o să dea de crezut, că noi, de frică 
şi din nemernicie, ne-am dat frumos la o parte, 

fără ca nici tu, nici noi sá fi făcut ceva spre 
a te scăpă, când ar fi fost aşă de lesne, dacă 
noi întradevăr am fi fost de vreo ispravă. Ia 
seama, Socrate, că purtarea asta, pe lângă ne- 
norocire să nu aducă și ruşine, atât pentru tine- 
cât şi pentru noi. Hai, chibzueşte-te — sau mai 
bine zis nu, — căci nu mai e vreme de chib- 
zuit, ci de a fi şi luat o hotárire: Si nu e decât 
o hotárire de luat: că totul trebuie isprávit la 
noapte. Dacă mai zăbovim, o să fie peste pu- 
tinta sá mai facem ceva. Haide Socrate, te rog 
din răsputeri, ascultá-má! Fă asa cum îţi spun. 

VI. SOCRATE: Iubitul meu Criton, zelul 
tău ar fi vrednic de laudă, dacă ar fi împreunat 
cu un oarecare sentiment al datoriei; de nu, cu 
cât e mai mare, cu atât e mai supărător. De- 
aceea suntem datori să cercetăm, dacă trebuie 
să fac (ce-mi spui tu) sau nu. Căci nu intră 
în firea mea — și asta nu numai acum, ci cât 
am trăit— să ascult de altceva decât de ra- 
“tiune, si anume de aceea, care după cercetare, 
se susține ca fiind cea mai bună. Căci nu pot 
să mă lepăd de principiile pe cari le-am sus- 
ținut înainte, pentru cuvântul că mi s'a întâm- 
plat această nenorocire; principiile acestea sunt 
aceleaşi şi acum, şi le cinstesc și le respect ca 
si mai înainte. Şi dacă în împrejurarea de fata, 
nu găsim altele mai bune, să fii încredințat că 
n’o să-ți cedez, chiar dacă puterea mulțimii ar 

născoci şi mai multe sperietori decât acum, si 
ne-ar ameninţă şi cu otrăvuri şi cu moartea şi 
cu confiscarea, averii. 

Dar cum am puteă cercetă mai bine acest 
lucru? Nu reluând ideea pe care o afirmai tu, 
privitoare la opinia (oamenilor despre noi), ca 
să vedem anume dacă eră întemeiată în toate 
cazurile sau nu, si dacă trebuie să ținem seamă 
de unele păreri, iar de altele, nu? Sau, ideea 
eră întemeiată, înainte ca eu să fiu condamnat 
la moarte; dar acum, s'a dovedit că ea n'a fost 
spusă decât de dragul de a fi spusă, şi că de 
fapt, nu eră decât o vorbă goală, o distracţie? 
Tare aş dori să cercetez împreună cu tine, Criton, 
spre a vedeă dacă acuma, din pricina nouei si- 
tuaţii s'a schimbat ceva din convingerile mele, 
sau au rămas aceleaşi; si dacă trebuie sá ne 
lepădăm de ele sau să le respectăm şi mai de- 
parte. 

S'a spus, pe cât ştiu, în atâtea rânduri de 
oameni serioşi, ceeace am spus și eu adineauri, 
că de unele din părerile oamenilor trebuie să 
tii socoteală, iar de altele, nu. In numele zeilor, 
Criton, fi se pare întemeiată această afirmare? 
Tu cel puţin, pe cât intră în firea lucrurilor 
omenești, eşti în afară de primejdia de a muri 
mâine, şi tie, vreo nenorocire apropiată, nu-ți 
poate întunecă minţile. Ia vezi: Nu ţi se pare 
fie întemeiată afirmaţia care susține că trebuie 

sá ţii socoteală de unele păreri si de altele nu; 
şi că apoi trebuie sá tii socoteală de părerile 
unora, iar de ale altora, nu? Ce zici? E ade- 
vărat acest lucru 

CRITON: Da, e adevărat. 

SOCRATE: Prin urmare, trebuie să res- 
pectăm părerile bune, pe cele rele însă, nu. 

CRITON: Da, asa e. 

SOCRATE: Dar nu-i asa, că păreri bune 
sunt ale celor cuminţi, iar cele rele, ale celor 
nesocotifi? 

CRITON: Cum nu? 

VII. SOCRATE: Hai, sá vedem ce în- 
seamnă vorbele astea. Un om care face gimnas- 
tică, când se indeletniceste cu acest lucru, de 
a cui părere va fine seamă? De lauda sau de 
critica primului venit, ori numai de a aceluia 
care e medic sau maestru de gimnastică? 

CRITON: Numai de a acestuia. 

SOCRATE: Prin urmare trebuie sá se fe- 
rească de critica doar a acestuia, şi să caute 
numai laudele lui, nu pe ale mulțimii (profane). 

CRITON: Evident. 

SOCRATE: Prin urmare, fie că e vorba 
de gimnastică, sau de dieta pe care trebuie s'o 
urmeze la mâncare sau băutură, el trebuie să se 
ia mai de grabă după sfatul călăuzei sale pri- 
cepute, decât după ce l-ar sfătui toți ceilalți la 
un loc. 


I6 


CRITON: Adevărat. 

SOCRATE: Bine. Dar dacă nu ascultă de 
acela unul (pe care l’a luat călăuză), ci-i neso- 
coteşte părerea ori laudele lui, şi pune mai presus 
părerea mulțimii profane, n'o să i se întâmple 
nici un rău? 

CRITON: Ba da, fără îndoială. 

SOCRATE: Ce rău anume? si unde tinde 
răul ăsta, şi ce parte a neascultătorului va vă- 
tama? 

CRITON: Fireste ca trupul, cáci pe acesta 
îl prápádeste. 

SOCRATE: Foarte bine. Prin urmare, 
Criton, asa se întâmplă şi cu toate celelalte lu- 
cruri, pe care nu mai e nevoie sá le insiräm. 
Dar privitor la dreptate şi nedreptate, la bine, 
şi la rău, la frumos şi urit, de care ne ocupăm 
noi acuma, ce crezi tu? Trebuie să ne luăm 
după părerea mulțimii şi să ne fie teamă de ea, 
sau numai de părerea aceluia, care e priceput 
în aceste lucruri, şi numai de el trebuie să ne 
rusinám şi să ne temem mai mult decât de toți 
ceilalți la un loc? Căci dacă nu ascultăm de el, 
vom prăpădi si vom, batjocori acea parte (din 
sufletul nostru) care crește prin dreptate, si piere 
din pricina nedreptátii. Găseşti că asta e doar 
o vorbă goală? 

CRITON: Nu, ai dreptate, Socrate. 

VIII. SOCRATE: Ia să vedem; dacă pe 

acel ceva, care printr'un regim sănătos, se în- 
dreaptă, iar de pe urma bolii, se strică, l-am 
prăpădi, luându-ne după părerea profanilor, oare 
am mai puteă noi trăi după stricarea lui? In- 
telegi că e vorba de trup. Nu? 

CRITON: Ba da. 

SOCRATE: Ei, am putea noi trăi cu un 
trup dărăpănat si stricat? 

CRITON: Fireşte că nu. 

SOCRATE: Dar e oare cu putință, când 
se dărăpănează acel ce din noi, căruia îi prieşte 
dreptatea, şi care tánjeste când dă de nedrep- 
tate? Sau, să credem că acel ce din noi, cu care 
simțim dreptatea şi nedreptatea, e mai prejos 
decât trupul? 

CRITON: Nu, fireşte. 

SOCRATE: Atunci e mai presus? 

CRITON: Cu mult. 

SOCRATE: Așadar, scumpul meu, nu 
trebuie să ținem seamă de vorbele mulțimii, ci 
de acel care se pricepe la dreptate şi nedrep- 
tate, şi de însuși adevărul. Prin urmare, n'ai 
apucat pe drumul cel bun, când ai spus că tre- 
buie să ținem, seamă de părerea mulțimii privi- 
toare la dreptate, frumos şi bine, şi contrariile 
lor. — Dar, poate, ni se va spune, că mul- 
fimea ne poate da morții. 

CRITON: Fireşte, că o să ni se spună 
asta, Socrate. 

SOCRATE: Ai dreptate. Insä, admirabile 
prieten, idea, de care ne ocuparäm, rämäne 
aceeas ca şi mai înainte. Si acum să-mi mai 
spui încă un lucru. Mai rămâne sau nu în pi- 
cioare principiul că, lucru de căpetenie nu e, 
a trăi, ci a trăi «bine»? 

CRITON: Da, rămâne. 

SOCRATE: Dar rămâne încă si această 
constatare, că a trăi «bine», e unul şi acelaș 
lucru cu a trăi frumos şi drept? 

CRITON: Da, rămâne. 

IX. SOCRATE: Prin urmare, dupá!ce 
am stabilit acestea, rămâne să cercetăm dacă 
e drept sau nu, să încerc de a ieși de aici, fără 
voia Atenienilor. Şi dacă reiese că e drept, să 
încercăm; dacă nu, să ne vedem de treabă. lar 
cât privește consideratiunile tale relativ la su- 
mele de cheltuit, la părerea lumii și la educaţia 
copiilor, ia seama, Criton, că ele's mai degrabă 
vrednice de cei cari ar fi în stare să omoare sau 
să învie tot asá de uşor pe cineva, dacă le-ar 
stă în putință; vorbesc de mulțime. Pentru noi, 
de oarece aşă cere judecata, nu rămâne altceva 
decât să cercetăm, ceeace spuneam şi adineauri. 
E oare drept să mituim pe cei cari vor să ne 
scoată de aici, si să le fim recunoscători, — fie 
că noi scoatem pe alții din închisoare, fie că 
ne lăsăm noi scoși de alții —sau nu e drept 
să facem acest lucru? Si dacă se va vedeă că 

această faptă e nedreaptă, să vedem dacă mai 
ne e îngăduit să alegem între perspectiva morții 
sau a oricărei alte suferințe — în caz când ră- 
mánem aici si nu întreprindem nimic — şi între 
perspectiva nedreptatii? 

CRITON: Ceeace spui tu, mi se pare drept, 
Socrate. Sá vedem ce-i de făcut. 

SOCRATE: Să cercetăm acest lucru îm- 
preună, bunul meu, şi dacă ai să-mi faci vreo 
obiectie la cele spuse de mine, fă-o, şi te voiu 
ascultă; de unde nu, încetează, prietene, cu 
sfatul tău stăruitor, că trebuie să ies de-aici, 
chiar fără voia Atenienilor. Tiu foarte mult ca 
fapta mea să fie incuviintatá şi de tine; n'aş 
vrea să fie împotriva voinței tale. Vezi acum 
dacă principiile stabilite la început ti se par 
întemeiate, şi încearcă de răspunde la întrebarea 
mea, cum cıezi că-i mai bine. 

CRITON: Voiu încercă. 

X. SOCRATE: Recunoastem noi că nici- 
odată nu e îngăduit să faci răul de bunăvoie, 
sau, suntem de părere, că uneori e îngăduit, 
alte ori nu? Ori, trebuie să spunem că a face 
rău, nu poate fi niciodată, nici bun, nici frumos, 
precum am recunoscut de atâtea ori mai înainte? 
Oare toate convingerile noastre de mai înainte, 
s'au spulberat în aceste puține zile? Am putut 
noi, Criton, la vârsta noastră, bătrâni cum sun- 
tem, să ne amăgim atâta vreme în credința că 

discutám serios, cánd de fapt noi nu ne deo- 
sibeam întru nimic de copii? Sau trebuie sá re- 
cunoaștem hotărît, că ceeace eră adevărat atunci, 
e adevărat şi acuma, indiferent de părerea 
mulțimii? Si că chiar de ne-ar aşteptă o soartă 
mai rea sau mai bună ca aceasta, ori si cum, 
nedreptatea e in orice caz un rău şi o ruşine 
pentru cel care o comite? Suntem sau nu de 
părerea asta? 

CRITON: Da, suntem. 

SOCRATE: Prin urmare, niciodată nu 
trebuie să faci o nedreptate. 

CRITON: Nu, fireşte. 

SOCRATE: Si nici să răspunzi la o ne- 
dreptate cu alta, cum e părerea mulțimii, pen- 
trucă nu trebuie să faci niciodată o nedreptate. 

CRITON: Se vede că nu. 

SOCRATE: Dar rău, trebuie să faci cuiva, 
Criton, sau nu? 

CRITON: Nu, firește, Socrate. 

SOCRATE: Dar a răspunde cu răul la rău, 
când l-ai suferit, cum zice mulțimea, e drept 
sau nu? 

CRITON: Nicidecum. 

SOCRATE: Căci între a face rău cuiva, 
şi a-i face o nedreptate, nu e nici o deosebire. 

CRITON: Asa e. 

SOCRATE: Prin urmare nu trebuie sá 
răspunzi la o nedreptate cu alta, nici la rău cu 

rău, orice fi-ar face cineva. $i când recunosti 
acest lucru, Criton, ia seamă să nu-l recunosti 
împotriva părerii tale; căci ştiu că puțini oa- 
meni incuviinteazá părerea asta, şi puțini o vor 
incuviinta. Cei cari imbräfiseazä această părere, 
nu se potrivesc la idei cu cei cari nu o îmbră- 
tiseazá, şi e firesc ca să se dispretuiascá unii 
pe alţii, când unii văd purtarea celorlalți. Vezi 
aşadar şi tu, dacă eşti de aceeaş părere cu 
mine, şi dacă putem urmă discuția, întemein- 
du-ne pe principiul acesta, că nu e bine nici- 
odată, nici să faci o nedreptate, nici să răspunzi 
la o nedreptate cu alta, nici să răspunzi la rău 
cu rău; sau eşti de altă părere şi nu-mi împăr- 
tăşeşti principiul. Părerea mea de acum, am 
avut-o de mult; tu spune-mi, arată-mi dacă esti 
de altă părere: dacă însă recunosti principiul 
de mai sus, atunci ascultă cele ce urmează: 

CRITON: Il recunosc, da; îl găsesc bun. 
Ia spune. 

SOCRATE: Să-ţi spun așadar si ce ur- 
meazä, sau mai degrabă să-ți pun o întrebare: 
Când ai recunoscut în fața cuiva că un lucru 
e drept, trebuie să-l faci, sau nu? 

CRITON: Da, trebuie să-l faci. 

XI. SOCRATE: Şi acum ia seama la cele 
ce urmează. Dacă ieşim de aici (din închisoare) 
fără să fi căpătat încuviințarea Statului, e oare 
adevărat că facem rău cuiva, şi tocinai cui s'ar 

cuveni mai puțin? sau nu? Si în cazul acesta, 
mai respectăm noi ceeace am recunoscut că e 
drept sau nu? 

CRITON: Nu pot să-ți răspund la între- 
barea asta, Socrate. Nu o înțeleg. 

SOCRATE: Ia gändeste-te asa. Inchipue-ti 
în clipa când am fi gata să evadăm de aici — 
sau numește fapta asa cum vrei — ar veni Le- 
gile si Statul si oprindu-se in fata noastră, ne-ar 
pune întrebarea asta: «Ia spune-mi, Socrate, 
ce-ai de gând să faci? Prin fapta pe care o pui 
la cale, crezi tu că faci altceva decât să lucrezi 
pe cât iti îngădue puterile, la pieirea noastră, 
a Legilor, si a Statului? Sau îți închipui tu 
cumva că mai poate rămâne în picioare, fără 
să fie doborit, Statul acela in care hotäririle 
date nu mai au nici o putere, ci sunt nesoco- 
tite şi călcate în picioare de către cetățeni?» 
Ce am răspunde la întrebarea asta și la altele 
de acelaş fel, Criton? Căci s'ar putea invocă -— 
mai ales de către orator — o mulțime de argu- 
mente în apărarea acestei legi călcate de noi, 
care cere ca hotăririle date să-și păstreze în- 
treaga lor putere. Vom spune oare: «Statul ne-a 
nedreptăţit ; hotărîrea lui n'a fost dreaptă». Asta 
o să-i răspundem? 

CRITON: Asta, Socrate — pe Jupiter. 

XII. SOCRATE: Dar dacă Legile ar zice: 
«Asá a fost înțelegerea între noi si tine, So- 

crate, sau ne intelesesem să respecti hotáririle 
pe cari le dá Statul?» Si dacá vorba lor ne-ar 
mirá, sar puteá prea bine sá ne spuie iar: 
«O Socrate, nu te miră de vorbele noastre, ci 
răspunde; eră doar obiceiul tău să te foloseşti 
de întrebări și răspunsuri. Ia spune, cu ce ne-am 
făcut vinovate, noi şi Statul, față de tine, de 
încerci să ne prăpădeşti? Nu nouă ne dato- 
resti tu naşterea ta? Nu prin noi a luat tatăl 
tău pe maică-ta, de te-a făcut să vezi lumina 
zilei? la spune, găseşti vreun cusur legilor pri- 
vitoare la căsătorie? Le găseşti tu nepotrivite». 
«Doamne fereşte» le-aș răspunde eu. — «Sau gă- 
sesti vreun cusur legilor după care ai fost si 
tu crescut, privitoare la creşterea si educația co- 
pilului? Au nu eră bună rânduiala făcută de 
aceste legi, cari porunceau tatălui tău să te dea 
să înveți muzică şi gimnastică?» — «Ba eră bună» 
le-aș spune eu. «Bine. Dar după ce te-ai născut, 
şi-ai căpătat creștere si educaţie, poți să pre- 
tinzi că nu erai al nostru, vlăstar din noi, sclavul 
nostru şi tu şi părinții tăi, cu străbunii lor? 
Si dacă e aga, crezi tu oare că ai aceleaşi drep- 
turi față de noi ca si noi fata de tine, si că ai 
dreptul să ne faci si tu nouă, orice ţi-am. facut 
noi tie? Va să zică, față de tatăl tău, si de stá- 
pânul tău — dacă-l aveai — n'aveai drepturi ca 
dela egal la egal; și nu puteai să-i faci ceeace-ti 
făceă el, nici să-i răspunzi când te ocără, nici 

să-i baţi, când te loveă — si asa mai departe; 
şi față de tara ta si de legile tale, să-ți fie în- 
găduit toate acestea? Astfel, când noi vrem să 
te dăm pieirii fiindcă asá socotim că-i drept, 
pretinzi să-ți fie şi tie îngăduit la rândul tau 
să ne dai pieirii pe cât ţi-e cu putință, pe noi, 
legile si țara. ta? Si când faci astfel de faptă, 
să mai si poți spune că e drept ceeace faci, tu, 
în calitatea ta de om ce cu adevărat názueste tot- 
deauna la virtute? Oare până într'atât te-a ră- 
tacit înțelepciunea ta, încât te-a făcut să uiţi 
că mai presus decât tatăl tău si mama ta si 
străbunii tăi e patria, şi că ea e mai venera- 
bilă şi mai sfântă si mai de pret, si în fata zeilor 
şi în fata oamenilor cuminţi? (Nu ştii) că tre- 
buie să o cinstesti, să cauţi a-i intra în voie 
când e supărată si a-i face pe plac mai mult 
decât tatălui tău, şi că esti dator s'o asculfi, 
să faci tot ce ţi-o porunci, si să rabzi fără mur- 
mur orice ti-ar ordonă? Ai uitat că, chiar dacă 
te-ar osândi să fii lovit ori pus în lanțuri, sau 
te-ar trimite la răsboiu să te expui la răni şi 
la moarte, trebuie să te supui la toate, căci 
aşă e drept, şi nu trebuie nici să te dai la o 
parte, nici sá te dosesti, si nici să dezertezi, 
ci şi în răsboiu, si la tribunal, și peste tot, să 
faci ce ţi-o porunci Statul si patria, sau s’o 
faci să-și schimbe părerea, prin mijloacele pe 
care ti le dă legea? Căci dacă violența fata de 

tatál si maica ta, e o crimá, nu e oare aceastá 
crimá nespus mai mare cánd e indreptatá ím- 
potriva patriei?» Ce vom ráspunde la aceste 
vorbe, Criton, vom da dreptate Legilor, sau nu? 

CRITON: Le vom da, cred. 

XIII. SOCRATE: «Așadar, ia vezi, So- 
crate) mi-ar spune poate Legile, atunci «ia vezi, 
dacă e întemeiată afirmația noastră, ca nu 
cumva fapta pe care încerci s'o sävärsesti, sá 
nu fie nedreaptă. Noi care ţi-am dat lumina 
zilei, care te-am crescut şi te-am educat, si care 
te-am împărtăşit si pe tine si pe toți ceilalți 
cetățeni cu toate lucrurile ce ne stau la înde- 
mână, spunem dinainte și dăm oricărui Atenian 
fără excepție libertatea, ca după ce va fi în- 
ceput să se bucure de drepturile lui de cetă- 
tean, şi va fi luat cunoştinţă de asezämintele 
şi legile țării, să-şi ia ce-i al lui şi să plece unde o 
vrea, dacă, noi legile nu-i suntem pe plac. Nici 
una dintre noi, legile, nu-l împiedicăm şi nu in- 
terzicem nimănui, de a plecă în vreo colonie, 
sau de a se asezá ca străin aiurea, cu tot ce-i 
al lui, în cazul când nu se împacă cu legile si 
tara asta. 

Când însă unul dintre voi rămâne aici, după 
ce a văzut în ce chip impärfim dreptatea si 
cum gospodărim Statul, atunci pretindem că 
acesta prin însăşi faptul rămânerii lui, s'a în- 
datorat să asculte de toate poruncile noastre si 

in cazul cánd n’ascultä, il gásim de trei ori vi- 
novat: Intäiu pentrucä nu ascultä de noi care 
l-am născut şi l-am crescut, apoi pentrucä, deși 
obligat să ne asculte, totuși nu ne ascultă și 
nici nu încearcă să ne arate că n'avem dreptate. 
Si cu toate că noi îi facem cunoscute dinainte 
îndatoririle la care-l obligám, şi nu i-le impu- 
nem cu asprime, ci-i dăm libertatea să aleagă 
între cele două alternative: sau să se supuie, sau 
să ne arate că navem dreptate —el nu face 
nici una, nici alta. 

XIV. Dacă savarsesti fapta planuita, la aceste 
invinuiri te vei expune si tu, Socrate, si mai 
ales tu, tu mai mult ca oricare altul». 

Si dacá atunci le-as intreba: «Dar de ce?» ar 
avea poate dreptul sá má scuture, spunändu-ıni 
cá eu sunt unul dintre Atenienii cari si-au luat 
mai cu deosebire aceastá indatorire fatá de ele. 
«O Socrate», mi-ar răspunde ele «avem dovezi 
puternice că noi, legile, şi cetatea, iti eram pe 
plac. Căci dacă nu fi-ar fi fost îndeosebi dragă 
această cetate, n’ai fi stăruit într'însa cu o sta- 
tornicie mai mare ca a oricărui alt Atenian, tu 
care n’ai părăsit-o niciodată ca sá te duci la 
vreo serbare (din alt oraș) — decât doar o sin- 
gură dată la Isthm —, şi nici n’ai ieşit din ea, 
decât ca să-ți faci datoria de ostaș, si nici n'ai 
făcut vreo călătorie cum face toată lumea, nici 
nu te-a cuprins dorința să vezi alte oraşe sau 

Legi, ci te-ai mulțumit cu noi, Legile de aici, și 
cu cetatea asta. Atât de mare eră față de noi 
dragostea ta, prin care dădeai totodată mărturie 
că ai să trăieşti potrivit rânduelilor noastre în 
toate, ba încă ai făcut şi copii aici, pentrucă 
vezi bine îți plăceă cetatea asta. Si încă ceva: 
în timpul procesului aveai putinţa — dacă vreai 
—să faci in asa fel ca să fii osándit la surghiun; 
în felul acesta, puteai atunci să-ți aduci la în- 
deplinire chiar cu învoirea cetății, planul, pe 
care acum n'ai puteă să-l execufi decât împo- 
triva voinței ei. Dar tu, în vremea aceea, te 
grozăveai că nu te mişcă de loc sentința de 
moarte, şi spuneai că preferi moartea surghiu- 
nului. Iar acum, fără să-ți fie rușine de vor- 
bele tale de atunci si fără să-ți pese de noi, 
Legile, încerci să ne dai pieirii, făcând o faptă 
vrednică de un sclav nemernic, când încerci să 
evadezi, nesocotind învoiala dintre noi şi în- 
datorirea pe care ai luat-o de a trăi potrivit 
rânduelilor noastre. Si mai întâiu, să ne rás- 
punzi la o întrebare: avem noi sau n'avem drep- 
tate, când afirmăm că ţi-ai luat îndatorirea să 
ne respecţi nu numai cu vorba, ci şi cu fapta?» 
Ce-o să răspundem atunci, Criton? Ne rămâne 
oare altceva decât să le dăm dreptate? 
CRITON: N'avem încotro, Socrate. 
SOCRATE: «Ce faci tu altceva» ar adăugă 
ele «decât să calci legământul făcut cu noi, fără 

ca tu sá fi fost nici silit, nici înșelat, nici nevoit 
să iei o hotárire grabnică; căci ai avut — slavă 
Domnului — un răgaz de șaptezeci de ani, în 
care puteai să pleci de aici dacă noi nu-ți eram 
pe plac şi dacă legámántul cu noi ti-se păreă 
nedrept. 

Dar tu n'ai ales nici Lacedemona, nici Creta, 
ale căror legi le lauzi cu orice prilej, nici vreo 
alta dintre cetăţile elene sau barbare, ci ai ră- 
mas în această cetate neindurandu-te să te în- 
depărtezi de dânsa, nici măcar cât ologii, orbii 
şi alti schilozi. Atât de mult iti pláceam noi, 
Legile şi cetatea asta, mai presus ca oricare alta, 
pesemne. Căci poate să-i placă cuiva o cetate, 
fără să-i placă legile ei? Si acuma plänuesti să-ți 
calci îndatoririle luate? Dacă vrei s’asculti de 
sfatul nostru, Socrate, n’o să fi-le calci, ca să 
nu te faci de râs părăsind acest oraş). 

XV. «la gändeste-te bine. Ce folos poate să-ți 
aducă tie şi prietenilor tăi, gresala aceasta de 
a nesocoti legământul dintre noi? Că şi prie- 
tenii tăi se vor expune să fie surghiuniti — luán- 
du-li-se dreptul de a rămâne în Atena — sau că 
li se va confiscă averea, e un lucru aproape 
sigur. Si mai întâiu, tu insu-ti — dacă te adá- 
posteşti în vreunul din oraşele vecine, Megara 
sau Teba — căci amândouă au constituții supe- 
rioare—, vei sosi acolo ca dușman al constitu- 
tiel lor, şi toți cetățenii cu dor de inimă pentru 

oraşul lor, se vor uită pieziş la tine şi te vor 
socoti drept un stricätor al legilor ; în felul acesta 
tu vei întări părerea judecătorilor tăi de aici, 
şi-i vei face sá se incredinteze că întradevăr 
au dat o hotárire dreaptă în procesul tău. Căci 
oricine e un stricător al legii, poate fi socotit 
cu atât mai mult cuvânt, drept stricător al ti- 
nerilor necopfi la minte. Sau poate ai de gând 
să ocoleşti aceste cetăți bine cármuite, şi pe 
cetățenii lor asa de cuviincioşi? Atunci ce rost 
o sá mai aibă vieata pentru tine? Or, ai să te 
apropii de ei şi o să ai obrazul sá le ţii... ce 
fel de predici, Socrate? La fel cu acelea de aici, 
că anume virtutea şi dreptatea, legile şi legali- 
tatea, sunt lucrurile cele mai de pret pentru 
muritori? Nu ti-se pare tie că o asemenea pur- 
tare va fi judecată ca nevrednicá şi rusinoasa 
pentru un Socrate? Nu mă îndoiesc, că da. Dar 
să presupunem că te vei îndepărtă de aceste 
locuri, şi te vei duce în Tesalia la cunoştinţele 
lui Criton. Acolo domneşte cea mai mare ne- 
rânduială şi imoralitate, si poate că le va face 
plăcere să te asculte povestind în ce chip ca- 
raghios ai fugit din închisoare, sub cine ştie ce 
travestire, cu o sarică de piele în spinare, sau 
cu alt vestmánt de acelea cum obisnuesc sá 
poarte cei ce evadează, şi căutând să-ți schimbi 
mersul şi statura, ca să nu fii recunoscut. Că 
tu în anii tăi, căruia — după toate legile firii — 

nu-i mai rămâneă decât puțin timp de trăit, — 
ai cutezat sá te agäfi cu atâta lăcomie de vieata, 
în disprețul legilor celor mai sfinte, e, crezi, un 
lucru de care nu te va întrebă nimeni? Poate 
că vei scăpă de această rușine, dacă izbutesti 
să nu superi pe nimeni. Dar de nu izbuteşti, 
vei auzi, Socrate, multe vorbe ce te vor dureá 
amarnic. Si atunci ce-ţi mai rămâne, decât să-ți 
duci vieata căutând sá le intri pe sub piele si 
să-i slugáresti pe toți? In ce alt chip, decât 
benchetuind acolo în Tesalia, ca si cum ziafetul 
ar fi fost scopul plecării tale în Tesalia? Si ce o 
să se aleagă atunci de acele frumoase predici 
ale noastre, despre dreptate şi celelalte virtuţi? 
Imi vei întâmpină poate, că dacă îți păstrezi 
vieata, o faci doar ca să-ți poți creşte copiii si 
să-i dai la învățătură. Cum adică? O să-i duci 
în Tesalia ca să-i crești şi să le dai învățătură, 
înstrăinându-i de tara lor, ca să aibă prilej să-ți 
fie recunoscători şi pentru această din urmă 
binefacere. Nu? Sau poate o să-mi spui că n’ai 
de gând să-i înstrăinezi, dar că oricum, dacă 
trăieşti tu, vor căpătă o creştere şi o educație 
mai îngrijită, măcar că tu n'o să fii în preajma 
lor? Căci fireşte, prietenii tăi o să aibă grijă 
de ei. Ori crezi poate că dacă te duci în Tesalia, 
o să aibă grijă de ei, iar dacă te duci în Hades, 
n'o să aibă? Apoi, dacă e vreo ispravă de cei 
cari fi se pretind prieteni, trebuie să fii încre- 

dinfat că vor aveă grijă de copiii tăi şi în acest 
din urmă caz). 

XVI. «Haide, Socrate, ascultă de noi, Legile, 
sub scutul cărora ai crescut şi nu pune nici pe 
copii si nici vieata insäs mai presus decât drep- 
tatea, pentrucă ajungând in Hades, să poți 
aduce ca mărturie această purtare a ta, când 
te vei apără în fata celor ce cármuiesc lumea 
de jos. Vezi bine, că dacă faci ce te sfătuieşte 
Criton, fapta ta n'o să fie nici mai dreaptă, 
nici mai bună, nici mai pioasă, nici pentru tine, 
si nici pentru vreunul din ai tăi, — nici pe lumea 
asta, nici pe lumea cealaltă. Dacă päräsesti acum 
această vieatá, o părăseşti ca nedreptăţit, nu de 
noi Legile, ci de oameni; pe când, dacă fugi din 
închisoare, răspunzând în chip aşă de ruşinos, 
la nedreptate cu nedreptate, şi la rău, cu rău, 
cälcänd învoiala si legământul fata de noi, si 
aducând vătămare tocmai acelora cărora erai mai 
puțin îndreptățit s'o aduci — tie însuţi, patriei, 
prietenilor şi nouă — atunci si noi ne vom mä- 
niă pe tine, atât noi în vieata aceasta, cât şi su- 
rorile noastre, Legile din Hades, care nu te vor 
primi cu bine ín ceea lume, stiind cá pe cát 
ţi-a stat în putință, ai încercat sá ne dai pieirii. 
O, nu te luă după Criton, ci ascultă mai de- 
grabă de sfatul nostru». 

XVII. Fii încredințat, scumpul meu prieten 
Criton, că acestea sunt vorbele pe cari mi se 

pare că le aud, precum celor inițiați la miste- 
rele Corybantilor, li se pare că aud sunetul flau- 
telor, şi ecoul acestor vorbe răsună aşă de pu- 
ternic in mine, încât mă împiedică să aud. alt- 
ceva. Asa că orice ai spune tu ca sá mă faci 
să-mi schimb aceste păreri, o vei spune în zadar. 
Dar dacă crezi tu că poţi cumva sá mă indu- 
pleci, spune ce mai ai de spus. 

CRITON: Nu, Socrate, nu mai am nimic 
de spus. 

SOCRATE: Atunci nu mai încercă, Criton, 
şi să mergem pe calea arătată de mine, pen- 
trucă aceasta e si calea pe care ne cáláuzeste 
divinitatea. 


HIPPIAS MINOR 


HIPPIAS MINOR 


(SAU DESPRE MINCIUNA) 
Personagiile dialogului: EVDICOS, SOCRATE, HIPPIAS. 


I. EVDICOS: Dar tu de ce taci, Socrate, 
după acest lung discurs al lui Hippias? De ce 
nu-l lauzi si tu împreună cu noi, sau de ce nu-l 
critici, dacă crezi că e greșit în vreuna din pă- 
rerile expuse? Mai ales, că am rămas noi între 
noi, oameni cari pretindem că ne interesăm atât 
de mult de chestiunile filozofice. 

SOCRATE: E drept că as dori să-mi dea 
lămuriri asupra unora din afirmaţiile lui privi- 
toare la Omer. Astfel, am auzit pe tatăl tău, 
Apemantos, spunând că în opera lui Omer, Iliada 
stă cu atât deasupra Odiseei, cu cât stă Ahile 
deasupra lui Ulise; căci el eră de părere că 
prima din aceste epopei a fost făcută în cinstea 
lui Ahile, cealaltă în cinstea lui Ulise. Tocmai 
cu privire la acest lucru aş dori să-mi dea lá- 
muriri Hippias, spunându-mi — dacă n'are ni- 
mic împotrivă — ce părere are el despre acești 
doi bărbați: pe care din amândoi îl pune el 

mai presus, cáci tot el, printre alte lucruri de 
tot felul, ne-a arătat si ideile lui atât despre 
alți poeţi cât şi despre Omer. 

II. EVDICOS: Dar e neîndoios că Hip- 
pias o să aibă bunătatea să-ți răspundă, dacă-l 
întrebi ceva. Nu-i aga, Hippias, că vei răspunde 
la întrebarea pe care ti-ar pune-o Socrate? Ce 
zici? 

HIPPIAS: Purtarea mea ar fi într'adevăr 
ciudată, Evdicos, dacă eu, care, ori de câte ori 
se tin jocurile din Olimpia, mă duc de acasă dela 
mine din Elida, la Olimpia la soborul de săr- 
bătoare al tuturor grecilor, şi în templul de 
acolo stau la dispoziția tuturora, cari vor să-mi 
ceară deslusiri asupra vreuneia din subiectele pe 
care le-am pregătit dinainte, gata să răspund 
la orice întrebare mi s'ar pune; purtarea mea, 
zic, ar fi ciudată dacă acuma aş căută să fug 
de întrebarea lui Socrate. 

SOCRATE: Tare fericit trebuie să fii, 
Hippias, dacă la fiecare Olimpiadă poți să fii 
asa de plin de încredere în spiritul tău, in în- 
telepciunea ta, când intri în sfântul locas! Nu 
cred ca vreunul din atletii cari vin acolo sá ia 
parte la lupte, bizuindu-se pe puterea trupului 
său, să fie aşă de sigur și de încrezător în for- 
tele lui, precum esti tu în inteligența ta. 

HIPPIAS: Şi cu drept cuvânt, Socrate 
căci de când mă tot duc la Olimpia să con- 

curez, nam dat niciodată peste un om care 
să-mi fie superior în vreo privinţă. 

III. SOCRATE: Frumos monument pen- 
tru Elis si pentru părinţii tăi, trebuie să fie 
faima înțelepciunii tale, o Hippias! Ei, dar nu 
ne spui ceva despre Ahile şi Ulise? 

Care din amândoi ti se pare superior? Şi în 
ce privință? Adineauri, când iti tineai discursul 
şi eră atâta lume înăuntru, n'am putut să te 
urmăresc şi de întrebat, mă sfiam să te întreb, 
din pricina mulțimii dinăuntru, şi de teamă ca 
prin întrebarea mea să nu-ți împiedic demons- 
trafia. Acum însă, cum suntem în număr destul 
de restrâns, mai ales că Evdicos mă îndeamnă 
să te întreb, haide, spune-ne, aratä-ne deslusit, 
ce spuneai despre cei doi eroi. Ce deosebire fă- 
ceai tu între ei? 

HIPPIAS: Nam nimic împotrivă, So- 
crate, şi-s gata să-ți expun si mai lămurit pă- 
rerea mea atât despre ei, cât şi despre alții. 
Afirm că Omer ne-a infatisat în Ahile, pe cel 
mai viteaz dintre luptătorii veniți la Troia, in 
Nestor, pe cel mai înțelept, şi în Ulise, pe cel 
mai şiret din toată oastea. 

SOCRATE: Ti... ha! Hippias. Dar o să 
má ierti şi n'o să-ți baţi joc de mine dacă îţi 
mărturisesc că nu prea înțeleg si că vreau să-ți 
pun o mulțime de întrebări? Incearcă, rogu-te, 
să-mi răspunzi blajin şi cu blándete. 


38 


HIPPIAS: Ar fi rusinos, Socrate, ca eu, 
care în privința asta dau lecţii altora, si chiar 
pretind plată pentru lecţiile mele, să n'am in- 
dulgentá şi sá nu răspund blajin la întrebările tale. 
IV. SOCRATE: Foarte frumos din partea 
ta. De! Când ai spus că Omer a vrut să ne în- 
fatiseze în Ahile pe cel mai viteaz luptător, si 
în Nestor, pe cel mai înțelept, te-am înţeles, 
cred. Insă când ai spus că poetul ne-a prezentat 
în Ulise pe cel mai mare siret, asta, drept să-ţi 
spun, n'am inteles-o. Ci spune-mi, căci astfel 
voiu înțelege poate mai bine: Omer n'a înfă- 
tisat şi pe Ahile ca siret? 

HIPPIAS: Doamne fereşte, Socrate; pe 
Ahile ni-l arată ca pe omul cel mai simplu și 
iubitor de adevăr, de vreme ce chiar și în «Ru- 
gáciunile», când autorul ne prezintă pe diferitii 
eroi vorbind laolaltă, Ahile spune către Ulise: 

«Laertiade, náscutule din Joe, iscusite Ulise, 

«trebuie să-ți spun gândul meu fără inconjun, 

«astfel cum îl voiu împlini şi cum cred că are 
să se sävärgeascä»: 

«Uräsc deopotrivă ca pe Porţile Infernului», 

«Pe cel care una spune si alta are în suflet», 

«Ci eu voiu spune, ceeace se va şi face). 

Prin aceste cuvinte Omer ne arată caracterul 
si al unuia si al altuia, infätisändu-ne pe Ahile 
ca pe un om iubitor de adevăr si fără inconjur, 
iar pe Ulise ca pe un om şiret și mincinos, pre- 

cum se vede si din cuvintele de mai sus pe care 
Ahile le adreseazá lui Ulise. 

SOCRATE: Insfarsit, Hippias, acuma mi 
se pare că înțeleg ce vrei să spui. Pe cât pricep, 
numesti siret pe omul mincinos. 

HIPPIAS: Chiar asa, Socrate, căci astfel 
ni-l înfățișează Omer pe Ulise, în mai multe 
locuri atât din Iliada cât sí din Odiseia. 

SOCRATE: Prin urmare, Omer nu con- 
fundă, ci făceă o deosebire între omul iubitor 
de adevăr, si între mincinos. _ 

HIPPIAS: Se putea sá n’o facă, Socrate? 

SOCRATE: Oare esti si tu de pa lui, 
Hippias?. 

HIPPIAS: Mai încape vorbă? Ar fi si 
ciudat sá nu fiu. 

V. SOCRATE: Atunci să-l lăsăm pe Omer, 
mai ales că nici nu putem să-l întrebăm de ce 
gând eră călăuzit, când scriá acele versuri. Iar 
tu, pentrucá iei asuprá-fi responsabilitatea (aces- 
tei afirmári) şi imbratisezi părerea pe care i-o 
atribui lui Omer, hai, ráspunde-mi si în numele 
lui şi în al tău, (la întrebările mele). 

HIPPIAS: Fie. Dar întreabă-mă pe scurt, 
tot ce vrei. 

SOCRATE: Ce înţelegi tu prin mincinosi: 
oameni cari nu-s capabili de nici o acțiune — 
ca bolnavii, de pildă, sau oameni cari sunt ca- 
pabili de o anumită acţiune? 

HIPPIAS: Pa, oameni capabili de multe 
lucruri si mai cu seamă în stare să înşele pe alții. 

SOCRATE: Deci, după spusa ta, sunt ca- 
pabili şi sireti (totodată). Nu? 

HIPPIAS: Ba da. 

SOCRATE: Dar sunt ei sireti şi intelegátori 
din pricina neroziei şi neghiobiei, sau fiindcă 
sunt înzestrați cu o istefime răufăcătoare? 

HIPPIA S: Fireşte, fiindcă sunt înzestrați 
cu o istetime răufăcătoare. 

SOCRATE: Atunci, sunt oameni inteligenți. 

HIPPIAS: Incă, pe Jupiter, prea inte- 
ligenti. 

SOCRATE: Dar dacă sunt inteligenți, se 
poartă ei asa cu ştiinţă sau din nestiintá? 

HIPPIAS: Ba, cu foarte multă ştiinţă. 
Tocmai deaceea sunt nişte răufăcători. 

SOCRATE: Dar dacă ținem socoteală de 
această ştiinţă a lor, putem să-i numim igno- 
ranfi sau istefi? 

HIPPIAS: Isteti, se înţelege, in arta 
aceasta de a insela. 

VI. SOCRATE: Stai nifel. Sá recapituläm 
ce ai spus până acum: Afirmi că mincinosii sunt 
oameni capabili, inteligenți, stiutori si dibaci in 
lucrurile in care sunt mincinoși. 

HIPPIAS: Da, afirm. 

SOCRATE: Ei bine, după spusa ta, reiese 
că mincinosii sunt oameni capabili și istefi. 


Al 


HIPPIAS: Perfect. 

SOCRATE: Dar cand spui cá mincinosii 
sunt capabili si isteti, vrei să zici că sunt ca- 
pabili tocmai in aceasta, anume cá pot sá in- 
sele când vor, sau că nu sunt stăpâni pe voința 
lor când mint? 

HIPPIAS: Vreau să zic, că pot (să mintă 
când vor). 

SOCRATE: Așadar, ca să rezumăm: min- 
cinoşii sunt cei istefi în minciună și cei capa- 
bili de ea. 

HIPPIAS: Chiar aga. 

SOCRATE: Prin urmare, omul care nu 
poate minți şi e nestiutor, nu poate să fie min- 
einos. Zu 

HIPPIAS: Intr’adevär. 

SOCRATE: Dar numim capabil de un 
lucru pe omul care poate sá facă acel lucru ori- 
când vrea. Nu vreau să înțeleg prin asta pie- 
dicile provenind din pricina boalei sau alte 
cauze asemănătoare, ci asa precum tu — de 
pildă— ești capabil să scrii numele meu, ori- 
când vrei. Nu înţelegi si tu tot astfel capaci- 
tatea sau putinţa de a face ceva? 

HIPPIAS: Ba da. 

VII. SOCRATE: Ia spune-mi, Hippias, nu 
esti tu maestru în socoteli si în arta socotelilor? 

HIPPIAS: Mai mult decât oricare altul, 
Socrate. 

SOCRATE: Asadar, dacá te-ar intrebá 
cineva cât face de trei ori șapte sute, nai da 
tu mai repede decât toți, dacă ai vrea, răspunsul 
exact la această întrebare? 

HIPPIAS: Se înțelege. 

SOCRATE: Nu oare pentrucă ești cel mai 
capabil si cel mai istet in acest fel de lucruri? 

HIPPIAS: Ba da. 

SOCRATE: Si dacă esti cel mai capabil 
şi mai istef în privința asta, atunci nu esti tu 
şi cel mai bun la socoteli, de vreme ce ești cel 
mai tare și mai dibaci în ele? 

HIPPIAS: Fireşte, si cel mai bun, So- 
crate. 

SOCRATE: Așadar tu esti cel mai în 
măsură să spui adevărul asupra lor. Nu? 

HIPPIAS: Asa cred si eu. 

SOCRATE: Nu oare sá si minți asupra 
lor? Ci haide, Hippias, ia răspunde-mi frumos 
‘gi bărbăteşte ca si mai înainte: Dacă te-ar în- 
trebă cineva, cât face de trei ori şapte sute, 
nu oare tu Vai putea minți mai bine decât ori- 
care altul, susținând într'una aceeas minciună, 
dacă ai vrea să-l minţi şi să nu-i răspunzi ade- 
vărul niciodată; sau crezi că un ignorant în ale 
aritmeticei ar fi în stare, dac'ar vrea, să-l mintá 
mai bine decât tine? Nu esti de părere că ig- 
norantul, tot mintind ar puteă odată, din ne- 
stiinta şi fără voia lui sá nemerească adevărul, 

pe câtă vreme tu, care esti istet în (minciună), 
dacă ai vrea să minți, ai putea să minți, 
consecvent ? 

HIPPIAS: Da, ai dreptate, asa e. 

SOCRATE: Au crezi că mincinosul poate 
minți: despre orice afară de numere, şi de arta 
socotelii? 

HIPPIAS: Ba, pe Jupiter, poate sá mintá 
si despre numere. 

VIII. SOCRATE: Atunci sá admitem, 
Hippias, că sunt oameni cari pot minţi si despre 
numere sau socoteli? 

HIPPIAS: Da. 

SOCRATE: Şi cum avem să ni-i închipuim 
pe oamenii aceștia? Pentru ca să poată minți, 
nu trebuie oare, precum ai mărturisit şi tu adi- 
neauri, să fie capabili sá mintă? Căci, dacă 
ti-aduci aminte, ai spus tu însuţi, că cel care 
e incapabil să spuie minciuni, nu poate fi min- 
cinos. 

HIPPIAS: Da, mi-aduc aminte cá am 
spus. 

SOCRATE: Nu te-ai arătat tu adineauri 
ca fiind cel mai capabil să minți în socoteli? 

HIPPIAS: Da, sa arătat şi aceasta. 

SOCRATE: Atunci nu esti tot tu cel mai 
capabil să spui adevărul cu privire la socoteli? 

HIPPIAS: Bine înțeles. 

SOCRATE: Aşadar, cel care e capabil să 

mintá în materie de socoteli, tot acela e în stare 
sá ne spuie si adevărul asupra lor si acesta nu 
poate fi altul decát omul tare ín socoteli, cal- 
culatorul. 

HIPPIAS: Asa e. 

SOCRATE: Atunci cine altul ajunge sá 
ne înşele în socoteli, decât tocmai omul priceput 
în calcul, căci numai el are posibilitatea să o 
facă și tot el e acela care poate să ne spue ade- 
vărul cu privire la socoteli? 

HIPPIAS: Se pare că aşă e. 

SOCRATE: Ei, vezi acum, că acelaș om 
ne minte şi ne spune adevărul privitor la aceste 
lucruri, şi că iubitorul de adevăr nu-i mai bun 
decât mincinosul? Căci el întrunește în persoana 
sa amândouă rolurile, cari nu stau de loc în 
opoziție unul cu altul, cum credeai tu adineauri. 

HIPPIAS: După demonstrația ta, reiese 
întradevăr că nu sunt opuse. 

SOCRATE: Vrei acum să examinám ches- 
tia şi în alt fel? 

HIPPIAS: Dacă vrei, de ce nu? 

IX. SOCRATE: Tu esti un cunoscător si 
în ale geometriei. Nu? 

HIPPIAS: Ba da. Cum nu? 

SOCRATE: Ei bine, în geometrie nu se 
întâmplă la fel? Cine e mai în stare să ne mintă 
şi să ne spue adevărul asupra figurilor geome- 
trice, decât tocmai geometrul? 

HIPPIAS: E adevărat. 

SOCRATE: Si cine se pricepe mai bine in 
materia asta ca el? 

HIPPIAS: Nimeni. 

SOCRATE: Așadar, geometrul priceput 
şi dibaci, e cel mai capabil de ambele lucruri 
(să ne mintă sau să ne spună adevărul) în ma- 
terie geometrică. Nu? Şi dacă ne minte cineva 
în materie de geometrie, apoi tocmai el e, cel 
cunoscător în ale geometriei. Nu? Căci tocmai 
el e mai în stare, pe când cel nepriceput, nu 
poate să ne minta, asd că precum am arătat 
mai sus, cel care nu poate să mintă, nici nu 
poate să ajungă mincinos. 

HIPPIAS: Aşăe. 

SOCRATE: Să luăm acum în considerare 
si a treia ştiinţă, astronomia, in care tu esti 
încă şi mai priceput decât în cele două pome- 
nite mai sus. Nu-i aşă, Hippias? 

HIPPIAS: Ba da. 

SOCRATE: Observatiile fácute mai sus 
nu se potrivesc si pentru astronomie? 

HIPPIAS: Probabil, Socrate. 

SOCRATE: Căci tot astfel, şi in astrono- 
mie, cel care va minţi, va fi mai ales astronomul 
priceput, care singur e în stare să ne mintă (mai 
bine decât alții). Căci n'o să poată cel nepri- 
ceput, întrucât e ignorant. 

HIPPIAS: Reiese că-i așă. 

SOCRATE: Atunci siín astronomie, aceeas 
persoană ne spune adevărul şi ne înşeală. 

HIPPIAS: Se pare că da. 

X. SOCRATE: Haide, Hippias, cercetează 
tot asa nestânjenit toate ştiinţele, şi vezi daca 
observaţiile noastre nu se potrivesc la fel pentru 
toate, căci tu ești omul cel mai priceput în toate 
deopotrivă, după cum te-am auzit odinioară lău- 
dändu-te tu însuţi, când insirai în piață lângă 
mesele zarafilor, toată ştiinţa ta vrednicá de piz- 

: muit. Povesteai atunci că ai venit odată la Olim- 
pia, cu toate lucrurile de pe trupul tău făcute 
de mâna ta. Mai întâiu ai spus că inelul — pe 
care îl aveai în deget, — căci cu asta ai înce- 
put, — eră făcut de tine, vrând să arăţi că stiai 
să făureşti un inel; şi tot astfel despre pecetea 
ta, de strigilul si fiola pe care tot tu le lucra- 
sesi. Pe urmă ai adăugat că incáltámintele tale 
tot tu le croisesi, că tu-ti tesusesi cămașa şi man- 
taua, şi, ceeace a minunat mai mult pe toți si 
eră o dovadă de istetimea ta ne mai pomenită, 
i-ai încredințat că tot tu impletisesi si cingă- 
toarea cämäsii tale, la fel cu brâurile persane 
cele mai luxoase. Insfärsit vesteai că ai venit 
aducând cu tine poeme, epopei, tragedii și di- 
tirambi, şi tot felul de scrieri în proză. Ai mai 
spus apoi că te pricepi mai bine decât oricare 
altul în ştiinţele mai sus pomenite, şi că esti 
cunoscător în ale ritmului, în armonie, în gra- 

maticá, şi pe deasupra în multe alte lucruri, pe 
cât mi-aduc aminte. Ba încă uitasem mnemo- 
tehnica ta, de care esti mai mândru decât de 
toate celelalte; dar cred că am mai uitat multe 
lucruri. Si cum spuneam, dacă ai examină şi 
aceste ştiinţe ale tale, — căci sunt destul de nu- 
meroase — și pe acelea ale altora, spune-mi, 
dacă după cele constatate mai sus, găsești 
vreuna în care persoana ce ne spune adevărul 
si minciuna, să fie deosebită, şi să nu fie unul 
şi acelaș om? Cercetează problema. In orice în- 
demânare sau în orice șmecherie, sau cu ce nume 
vrei să le numesti, si (sunt sigur) că n'o să des- 
coperi (ştiinţa în care persoana celui care ne 
poate spune adevărul ori minciuna, să fie deo- 
sebite), amice, căci o asemenea ştiinţă, nu există. 
Dacă o ştii tu, spune-mi-o! 

XI. HIPPIAS: Dar n'o descoper, Socrate, cel 
puțin acum. 

SOCRATE: Şi nici n'o s'o descoperi, cred. 
Atunci, dacă ceeace spun eu e adevărat, adu-fi 
aminte de rezultatul la care am ajuns după dis- 
cutia noastră, Hippias! 

HIPPIA S: Nu prea înțeleg ce vrei să spui, 
Socrate. 

SOCRATE: Pentrucă probabil, acuma ai 
uitat să te slujesti de mmnemotehnica ta 
sau crezi poate că nu e nevoie. Ci haide să-ţi 
aduc eu aminte: Ti-amintesti că ai spus că 

Ahile era iubitor de adevár, iar Ulise minci- 
nos? 

HIPPIAS: Da. 

SOCRATE: Acuma însă bag de seamă că 
s'a dovedit în chip neîndoios că acelaș om e 
şi mincinos şi iubitor de adevăr, astfel că dacă 
Ulise eră mincinos, el devine în acelaș timp si 
iubitor de adevăr, şi invers: dacă Ahile eră iu- 
bitor de adevăr, el e prin aceasta însăși, și min- 
cinos, încât oamenii aceştia nici nu se deose- 
besc între sine, necuin să-și fie opuși, ci sunt la 
fel. Nu? | 

HIPPIAS: Ei, Socrate, tu întotdeauna ai 
obiceiul să urzești raționamente de acestea. Tu 
desparti din argumentatie partea cea mai in- 
cálcitá, te legi de ea din ce în ce mai mult, 
în loc sá te ocupi de subiectul în discuţie, în 
întregul lui. Dacă-i asa, si acuma iti pot do- 
vedi cu un lux de argumente că Omer ne-a în- 
fatisat pe Ahile ca fiind mai bun decât Ulise, 
si incapabil de minciună, pe câtă vreme pe ces- 
tălalt La făcut viclean, mintind fără încetare, 
întrun cuvânt mai rău decât pe Ahile. Răs- 
punde-mi şi tu acum la rândul tău prin un dis- 
curs la discursul meu, şi dovedeste-mi că Ulise 
e mai bun ca Ahile. Astfel, cei de față vor puteă 
să judece al cui discurs e mai bun. 

XII. SOCRATE: Hippias, nu tágáduese 
că tu ești mai deștept decât mine. Dar obiceiul 

meu a fost întotdeauna, când spune cineva ceva, 
să fiu cu luare aminte, mai ales când găsesc 
că cel care vorbeşte e un om istet. In dorul meu 
de a pricepe ce spune, îl descos, cercetez pe toate 
fețele spusele sale, le apropii între ele, ca să-l 
înțeleg. Când însă convorbitorul meu mi se pare 
slab, nici nu-l întreb, nici nu mă sinchisesc de 
ce spune. In felul acesta vei cunoaşte pe cari 
oameni îi socotesc ca isteti. Vei vedeă că eu 
stărui asupra cuvintelor lor, cerându-le desluşiri, 
ca să le pricep şi să pot trage un folos din ele. 
Tot astfel am băgat de seamă când vorbeai 
că în versurile pe cari le recitai adineauri, Ahile 
ne e înfățișat ca un Tae-Piroane, când vorbeşte 
lui Ulise, şi apoi, dacă-i adevărat ce spui tu, 
mi se pare ciudat că Ulise, şiretul, nu apare 
nicăieri (în poemele omerice) ca un mincinos, pe 
când după spusa ta, dimpotrivă, Ahile ne e în- 
fatisat ca un şiret, căci minte. Intr'adevár, după 
ce a spus versurile pe cari le-ai recitat si tu 
adineauri: «Mi-e duşman deopotrivă ca Porţile 
Infernului, omul care una spune şi alta ascunde 
în pieptu-i» 1). 

Nu mult în urmă ne spune că nici Ulise, 
nici Agamemnon, nu ar puteă să-i schimbe ho- 
tárirea, şi că n'o să rămâe la Troia, ci: «Chiar 
mâine, spune el, după ce voiu face sacrificiul 


1) Iliada IX, 312. 

lui Zeus si tuturor zeilor, îmi voiu încărcă co- 
răbiile, le voiu trage pe mare, şi astfel, dacă îți 
pasă şi dacă vrei, ai să vezi vasele mele plutind 
odată cu dimineața, pe Hellespontul cel plin 
de peşte, şi pe oamenii mei vâslind din toată 
inima. Si dacă zeul care cutremurá pământul, 
îmi va hărăzi un drum prielnic, în ziua a treia 
voiu ajunge la Fthia cea roditoare» 1). 

Ba încă mai înainte, când ocără pe Agamem- 
non, spusese: 

«Acum mă voiu întoarce în Fthia, căci e mult 
mai bine să mă duc acasă cu corăbiile mele în- 
covoiate, căci n'am de gând să rămân aici, lipsit 
de glorie ca să-ţi agonisesc tie avere şi bogăţie» 2). 

Şi după ce a spus acestea, când în fata in- 
tregei armate, când tovarăşilor săi, de arme, 
nu-l vedem totus nicăiri, nici pregătindu-se, nici 
încercând să-şi tragă vasele pe mare ca să se 
întoarcă acasă. Aş! el stă nepăsător şi nesoco- 
teste adevărul spuselor sale. Eu, Hippias, chiar 
dela început te-am întrebat, căci nu știam pe 
care din acești doi eroi, l-a înfățișat poetul ca 
mai bun, şi apoi socoteam că amândoi erau deo- 
potrivă de ispravă, şi că e greu sá hotärästi 
care din doi e mai tare în adevăr, în minciună 
şi în orice altă virtute. Căci şi în această pri- 
vintá (credeam eu) se aseamănă între el. 


1) Iliada IX 357—363. 
3) Iliada I 169—172. 

XIII. HIPPIAS: Pentrucá tu nu judeci 
cum trebuie, Socrate. Cáci dacá Ahile minte, 
n'o face dinadins, ci fárá voie, fiindcá nenoro- 
cirea lagărului îi sileşte sá rămâie pe loc, ca sá 
ajute Grecilor. Ulise insá, minte, de buná voie 
şi dinadins. 

SOCRATE; Vrei sá mă tragi pe sfoară, 
scumpul meu Hippias! Il imifi şi tu pe Ulise. 

HIPPIAS: Ba, nici de cum, Socrate! Ce 
vrei să spui cu asta? La ce faci aluzie? 

SOCRATE: La afirmaţia ta de mai sus 
că Ahile nu minte intenționat, el care — după 
cum mi-l înfăţişează Omer — eră aşă de şarlatan 
şi de fáfarnic în lăudăroşia lui, încât ne apare 
mai deştept decât Ulise, pe care îşi închipue că-l 
poate duce de. nas, fără, ca acesta să bage de 
seamă — şi se contrazice fără ca Ulise să bage 
de seamă. Cel puţin, din ceeace spune acesta 
nu reiese că observă cum că Achile îl minte. 

HIPPIAS: Ce vrei să spui cu asta, So- 
crate? 

SOCRATE: Nu ştii că după ce i-a spus 
lui Ulise că va plecă cu corăbiile cum se va 
crăpă de ziuă, putin după aceea îi spune lui 
Ajax că nu va plecă şi schimbă vorba? 

HIPPIAS: Unde spune asta? 

SOCRATE: In versurile următoare: 

«N'am să mă gândesc la lupta sângeroasă, 
până ce fiul inteleptului Priam, divinul Hec- 

tor, va ajunge, mácelárind pe Argieni, până la 
corturile Mirmidonilor, la vasele noastre ca sá le 
dea foc. Numai lângă cortul meu si corabia mea 
neagră, socot să-l opresc pe Hector, oricât de 
mare ar fi avântul lui la luptă» 1). 

Poţi tu, Hippias, să-l crezi pe fiul lui Thetis, 
crescut de prea înțeleptul Hiron, asa de uituc, 
încât după ce a vorbit cu atâta înverșunare îm- 
potriva mincinoşilor, să spuie numai decât lui 
Ulise că va plecă, iar lui Ajax, că va rămâne 
pe loc, si asta fără nici un gând ascuns? Nu 
crezi mai de grabă că-l socoteă pe Ulise drept 
un nerod, fata de care el se credeá mai tare 
în arta înşelătoriei şi a minciunii? 

XIV. HIPPIAS: Părerea mea e alta, So- 
crate. In simplitatea firii sale, el şi-a schimbat 
gândul şi deaceea, una îi spune lui Ulise, şi alta 
lui Ajax. Cât despre Ulise, oridecâteori spune 
adevărul, o face cu un gând ascuns, şi tot astfel 
de câte ori spune o minciună. 

SOCRATE: Atunci, pe cât se pare, Ulise 
stă mai presus decât Achile? 

HIPPIAS: Ba nicidecum, Socrate. 

SOCRATE: Cum asta? Nu ne-am înţeles 
adineauri că cei cari mint voluntar sunt supe- 
riori celor cari mint involuntar? 

HIPPIAS: Dar cum sar puteă, Socrate, 


1) Iliada IX 650—655. 

ca cei cari fac nedreptäfi cu bună ştiinţă şi cei 
cari urzesc răul de bună voie, cât şi făcătorii 
de rele, să fie mai buni decât cei cari sävärsesc 
astfel de lucruri împotriva voinței lor? Aceştia, 
în orice caz, mi se pare că merită toată ier- 
tarea, întrucât, dacă nedreptatesc, mint sau fac 
vreo faptă rea, apoi o fac fără ştiinţă. Chiar 
legile sunt mai aspre pentru cei cari pácátuesc 
de bună voie, decât pentru cei cari fac vreun 
rău sau mint, fără voința lor. 

XV. SOCRATE: Vezi, Hippias, că am 
dreptate când spun că stăruesc cu întrebările 
mele către oamenii iscusiti? şi mi se pare că 
printre atâtea cusururi, aceasta-i singura mea 
calitate. Căci eu nu ştiu cum e realitatea, nici 
nu ştiu ce e. Dovada e, că oridecâteori mă gă- 
sesc în fata unuia dintre voi, vestiți pentru 
ştiinţa voastră, recunoscută de toți Elenii, se 
vede că eu nu ştiu nimic, căci eu nu mă po- 
trivesc cu voi în nici o părere. Şi ce probă mai 
bună ar puteă fi, de nestiinta mea, decât faptul 
că mă deosebesc în păreri de oamenii ştiutori? 
Insă am si eu o parte bună care má scapă: nu 
mi-e ruşine să cer deslusiri, ci întreb şi descos, 
şi sunt foarte recunoscător celui care mi le dă. 
Intotdeauna mi-am arătat mulfumirea mea fata 
de aceştia; niciodată n'am tăgăduit când am 
învățat vreun lucru, nici nu mi l-am însușit în- 
fățişându-l ca descoperirea mea, ci laud ca pe un 

om istet pe cel care m'a învăţat ceva, si spui 
şi altora dela cine am învățat. Şi acuma mă 
deosebesc în păreri de tine, şi nu te aprob. Ştiu 
foarte bine că eu sunt de vină (de această ne- 
înțelegere) şi pricina e că eu sunt asa cum sunt, 
ca sá nu intrebuintez un cuvânt mai tare. Mie 
mi se pare, Hippias, că adevărul e cu totul alt- 
fel de cum spui tu: cei cari vatámá, nedreptă- 
tesc, mint, şi insealä pe oameni, într'un cuvânt 
toți cei cari păcătuesc voluntar, nu involuntar, 
sunt mai buni decât cei cari păcătuesc împo- 
triva voinţei lor. Uneori mi se pare că contrariul 
e adevărul, şi şovăesc dela o idee la alta, de sigur, 
pentrucă nu știu (cum stau lucrurile). Acuma 
însă m'a cuprins asd ca un fel de aiureală si 
mi se pare că cei cari fac răul voluntar sunt 
mai buni decât cei cari îl comit involuntar. Vina 
pátaniei mele de acum, o poartă rationamentele 
de mai sus, căci din ele reiese acum că cei cari 
fac păcatele sus pomenite în chip involuntar, sunt 
mai răi decât cei cari le fac cu bună ştiinţă. 
Fii deci asa de bun, şi nu-mi lăsă sufletul ne- 
tămăduit, căci îmi vei face un bine mult mai 
mare vindecându-mi sufletul de nestiinta, decât 
mi-ai face, lecuindu-mi trupul de boală. Si-ti 
spun din capul locului, că dacă încerci sá: má 
vindeci cu un discurs (lung), truda ta are să 
fie zadarnică, căci n'o să te pot urmări. Imi 
vei face însă mult bine, dacă vrei să răspunzi 

ca adineauri (la intrebárile mele), si cred cá nici 
fie n'o să-ți prindă rău. (Către Evdicos). Drept 
e să te chem si pe tine în ajutorul meu, o fiu 
al lui Apemantos, căci tu m’ai stârnit să intru 
în vorbă cu Hippias. Si acum, dacă Hippias nu 
vrea să-mi răspundă, roagă-l tu pentru mine. 

E VDICO S: Aş, Socrate, nu cred ca Hip- 
pias să aibă nevoie de rugăciunea mea. Căci 
ne-a spus doar nu de mult, că el nu refuză să 
răspundă la vreo întrebare. (Către Hippias) 
N'ai spus asa? 

HIPPIAS: Fireşte. Dar vezi tu, Evdicos, 
Socrate încurcă totdeauna vorba, şi mie mi se 
pare că umblă sá pue bete în roate. 

SOCRATE: O, prea bunul meu Hippias, 
n'o fac de bună voie, asa că te rog să fii in- 
dulgent cu mine, căci tot ai spus că se cuvine 
iertare celor cari fac răul fără voia lor. 

EV DICO S: N'ai încotro, Hippias. Atât din 
pricina declarației tale de mai sus, cât si de ha- 
târul meu, nu-ți rămâne alta de făcut, decât 
să răspunzi la întrebările lui Socrate. 

HIPPIAS: Fie, voiu răspunde, fiindcă má 
rogi tu. (Către Socrate) ci hai, intreaba-ma ce vrei. 

XVI. SOCRATE: Ei bine, tareas dori 
să cercetez chestia în discuție, numai dacă-s mai 
buni cei cari păcătuesc voluntar sau involuntar. 
Felul cel mai bun de cercetat ar fi acesta. De 
ex.: Ia räspunde-mi: Există vreun alergator bun? 

HIPPIAS: Se înțelege. 

SOCRATE: Dar ráu? 

HIPPIAS: Sigur. 

SOCRATE: Deci alergător bun e cel 
care fuge bine, iar rău, cel care fuge rău. 
Nu? 

HIPPIAS: Ba da. : 

SOCRATE: La alergat așadar, iuteala e 
un bine, încetineala e un rău? 

HIPPIAS: Mai încape vorbă? 

SOCRATE: Atunci, care alergător e mai 
bun: cel care de bună voie fuge încet, sau cel 
care fuge încet fără voia lui? 

HIPPIAS: Cel de bună voie. 

SOCRATE: A alergă nu este oare o ac- 
tiune? 

HIPPIAS: Da, o actíune. 

SOCRATE: Si dacă-i o acțiune, nu e şi 
o faptă? 

HIPPIAS: Ba da. 

SOCRATE: Aşadar cel care fuge rău, prin 
această fugă a lui face un fapt şi rău şi ruşi- 
nos. Nu? 

HIPPIAS: Ruşinos, vezi bine. 

SOCRATE: Nu aleargă rău cel care aleargă 
încet? 

HIPPIAS: Da. 

SOCRATE: Așadar alergătorul bun, face 
(când aleargă încet) de bună voie un fapt rău 

și rusinos, iar alergătorul rău, îl face fără voia 
lui. Aşă e? 

HIPPIAS: Asa se vede. 

SOCRATE: Astfel că la alergat, acel ce 
fuge rău, fără voia lui, e mai rău decât cel care 
fuge”räu, de bună voie. E drept? 

HIPPIAS: Da, la alergat, da. 

SOCRATE: Dar la luptă? Care luptător 
e mai bun: cel care se lasă trântit de bună voie 
sau cel care e trântit fără voia lui? 

HIPPIAS: Cred că cel care se lasă de 
bună voie. 

SOCRATE: La luptă, nu e oare mai rău 
şi mai rusinos să fii trântit, decât să trántesti 
pe adversar? 

HIPPIAS: Fireşte. 

SOCRATE: Aşadar si la luptă, cel care 
comite faptul rău si rusinos de bună voie, e 
mai bun luptător decât cel care îl comite fără 
voie? 

HIPPIAS: Asa se vede. 

SOCRATE: Dar în celelalte exerciţii ale 
trupului? Nu oare omul mai vârtos la trup, 
poate să facă şi faptul mai greu şi cel mai ușor, 
şi cel bun şi cel rău? Incât dacă cu trupul lui 
face un lucru rău, omul mai puternic la trup, 
îl face de bună voie, pe când cel nevolnic la 
trup, îl face rău de nevoie (că nu poate să-l 
facă mai bine)? 

HIPPIAS: Reiese că raționamentul tău se 
potriveşte şi la exercițiile corporale. 

SOCRATE: Dar privitor la bună ţinută, 
Hippias? Nu oare cel care are un trup mai bine 
făcut, poate să ia după cum vrea atitudini şi 
urite şi frumoase, pe când cel cu trupul (ne- 
destoinic) ia atitudini (urîte) fără să vrea? 
Nu-i aşă? 

HIPPIAS: Ba, tocmai. 

SOCRATE: Astfel că reaua ținută când 
e voluntară provine din o calitate a corpului, 
pe câtă vreme, când e involuntară provine din- 
trun cusur al trupului. 

HIPPIAS: Pare că da. 

SOCRATE: Dar ce zici despre glas? Care 
glas e mai bun: al omului care de bună voie 
cântă fals, sau a celui care cântă fals fără voia lui? 

HIPPIAS: A celui de bună voie. 

SOCRATE: lar al celui care cântă fals 
fără voia lui e mai rău. Nu? 

HIPPIAS: Ba da. 

SOCRATE: Ce ai preferi tu să ai: ceeace 
e bun sau ceeace e rău? 

HIPPIAS: Ceeace e bun. 

SOCRATE: Astfel, ce âi vrea tu mai bine: 
Să schiopătezi de bunăvoie, sau de nevoie? 

HIPPIAS: De bunăvoie. 

SOCRATE: Schiopätatul, nu-i el un de- 
fect urit? 

HIPPIAS: Ba da. 

SOCRATE: Dar miopía, nu e un cusur 
al ochilor? 

HIPPIAS: Ba da. 

SOCRATE: Atunci de ce fel de ochi ai 
preferă tu să ai parte: De nişte ochi cu care 
ai vedeă bine şi cu care ai face pe miopul, când 
ai vrea, sau de nişte ochi cu care de nevoie 
vezi rău? 

HIPPIAS: De cei dintâi. 

SOCRATE: Așadar eşti de părere că or- 
ganele tale, cari lucrează rău, numai când vrei 
tu, sunt preferabile acelor cari funcționează rău 
independent de voința ta? 

HIPPIAS: In această privință cel 
putin. 

SOCRATE: Prin urmare, tuturor acestor 
organe ale simturilor, urechi, nas, gurá, li se 
aplicá acelas rationament: acelea cari functio- 
neazá rau independent de vointa noastrá, tre- 
buiesc considerate rele si nu-s de dorit, pe cátá 
vreme cele ce functioneazá ráu (doar cánd vrem 
noi), trebuiesc considerate ca bune, si meritá sá 
le avem. 

HIPPIAS: Sunt de párerea ta. 

XVII. SOCRATE: Dar privitor la unelte? 
A căror întrebuințare ne e mai folositoare: a 
acelor cu cari lucrăm voluntar, sau involuntar? 
De pildă: E mai bună o cârmă cu care câr- 

mesti rău când vrei, sau una cu care cärmesti 
ráu, chiar cánd nu vrei? 

HIPPIAS: De sigur că cea dintâiu. 

SOCRATE: Nu putem spune acelas lucru 
şi de un arc, de o liră, de un flaut şi de orice 
lucru în genere? 

HIPPIAS: Ba da, ai dreptate. 

SOCRATE: Dar când e vorba de un cal, 
crezi tu că-i mai bine să ai un cal a cărui fire 
e astfel, încât poţi să-l conduci rău când vrei, 
sau unul, pe care-l conduci rău împotriva vo- 
intel tale? 

HIPPIAS: E mai bine, fireşte, sá ai calul 
dintâiu. 

SOCRATE: Așadar, acela e calul mai 
bun; nu? 

HIPPIAS: Ba da. 

SOCRATE: Așadar, cu' un cal înzestrat 
cu o asemenea fire, poți să execufi rău miscä- 
rile fireşti calului, numai când vrei, pe când cu 
un altfel de cal (närävas), le execufi rău, chiar 
împotriva voinței tale. Asa e? 

HIPPIAS: Tocmai. 

SOCRATE: Raționamentul acesta nu se 
poate aplică deopotrivă şi cânelui şi tuturor ce- 
lorlalte dobitoace? 

HIPPIAS: Ba da. 

SOCRATE: Atunci, nu e mai bine sá ai 
sufletul (indemánarea) unui arcas care greseste 

tinta când vrea, decât să ai pe acela al unui 
arcas care trage greşit împotriva voinţei lui 
(pentrucă nu poate să tragă mai bine)? 

HIPPIAS: Fireşte că da. 

SOCRATE: Deci un astfel de suflet e mai 
necesar pentru arta tirului? 

HIPPIAS: Da. 

SOCRATE: Aşadar şi sufletul care gre- 
şește scopul involuntar, e mai prejos decât acel 
care îl găsește voluntar? 

HIPPIAS: Afirmația se potriveşte cel pu- 
tin când e vorba de arta tragerii. 

SOCRATE: Dar în medicină? Nu e mai 
meşteră în ale medicinii, persoana care vatámá 
trupul voluntar (cu ştiinţă)? 

HIPPIAS: Da. 

SOCRATE: Deci, ea e superioară in arta 
asta, persoanei (care face răul fără ştiinţă)? 

HIPPIAS: Da, e superioară. 

SOCRATE: Nu e tot asa si în citaristică, 
în avletică şi în genere în toate artele gi ştiin- 
tele? Nu e oare superioritatea de partea aceluia 
care procedează rau, greseste şi nesocoteste fru- 
mosul, voluntar, şi nici de cum de partea ace- 
luia care. face toate aceste păcate involuntar? 

HIPPIAS: Evident. 

SOCRATE: Atunci, am puteă preferă să 
avem sclavi cari greşesc şi păcătuesc voluntar, 
iar nu de acei cari fac răul involuntar, căci 

primii sunt mai apți în aceste privințe (artele 
enumerate mai sus). Nu? 

HIPPIAS: Ba da. 

SOCRATE: Dar noi oamenii, n'am dori 
să avem un suflet cât mai bun cu putință? 

HIPPIAS: Da. 

SOCRATE: Si nu va fi el — sufletul — 
mai bun dacă e în stare să greşească sau sá facă 
răul de bună voie, decât independent de vo- 
ința lui? 

HIPPIAS: Dar ciudat lucru ar fi, Socrate, 
să admitem că cei cari fac răul voluntar sunt 
mai buni decât cei cari îl fac involuntar. 

SOCRATE: Dar aga reiese evident din ra- 
tionamentele de mai sus. 

HIPPIAS: Nu pentru mine, însă. 

XVIII. SOCRATE: Credeam, Hippias, că 
e evident şi pentru tine. Ci ia, răspunde-mi iar: 
Ce e dreptatea: o putere, sau o ştiinţă? Ori si 
una şi alta? Nu e necesar ca să fie unul din aste 
două lucruri? 

HIPPIAS: Da. 

SOCRATE: Aşadar, dacă dreptatea e o 
putere nu reiese că sufletul mai puternic va fi 
mai drept? Căci un astfel de suflet e mai bun, 
dragul meu. Nam stabilit noi lucrul acesta 
mai sus? 

HIPPIAS: Ba da, lam stabilit. 

SOCRATE: Dar dacă (dreptatea) e o 

știință? Nu rezultă că sufletul mai învățat va 
fi mai drept, iar cel ignorant, mai nedrept? 

HIPPIAS: Da. 

SOCRATE: Dar dacă (dreptatea) e şi una 
şi alta? N'are să fie oare mai drept sufletul care 
are si ştiinţa şi puterea, pecând sufletul mai 
ignorant are să fie (prin aceasta insás) şi mai 
nedrept? Nu rezultă în chip necesar? 

HIPPIAS: Da, evident. 

SOCRATE: Așadar sufletul mai puternic 
şi mai învățat este — precum am recunoscut — 
şi mai capabil să facă și una şi alta: şi binele și 
răul în orice lucru. Asa e? 

HIPPIAS: Da. 

SOCRATE: Aşadar când va face ceva 
urit, îl va fac. voluntar prin puterea şi ‘arta 
lui. Şi, amândouă acestea (binele si räul=fru- 
mosul şi uritul), sau în orice caz numai unul 
(binele = frumosul) sunt de domeniul dreptăţii. 

HIPPIAS: Aşă se vede. 

SOCRATE: Si, a face nedreptatea, în- 
seamnă a face răul, iar a se abtine dela fapte 
rele înseamnă a te purtă bine. 

HIPPIAS: Da. 

SOCRATE: Prin urmare, sufletul mai pu- 
ternic şi mai bun, când va comite o nedreptate, 
o va face de bună voie, pe când sufletul infe- 
rior, va face involuntar. Nu? 

HIPPIAS: Aşă rezultă. 

SOCRATE: Deci om bun e acel care are 
un suflet bun, iar rău, acel care are un suflet rău. 

HIPPIAS: Intr'adevăr. 

SOCRATE: Aşadar, stă în firea omului 
bun să facă o nedreptate de bunăvoie, iar cel 
rău, de nevoie, căci am stabilit mai sus că om 
bun e acela al cărui suflet e bun. 

HIPPIAS: Da, cel care are un asemenea 
suflet. 
~ SOCRATE: De unde rezultă, Hippias, că 
acel care pácátueste ori comite o faptă rea sau 
rusinoasá de bună voie, — dacă există un astfel 
de om, — apoi acesta este omul (într'adevăr) bun. 

HIPPIAS: Mi-e peste putință să aprob 
părerea ta, Socrate. 

SOCRATE: Şi nici eu nu pot s'o aprob 
pentru mine, Hippias. Dar aceasta reiese din ra- 
fionamentul nostru. Decât, cum îți spuneam si 
mai adineauri, în privința asta părerea mea şo- 
văe de colo până colo, şi nu pot să ajung la 
o idee statornică. Dar nu-i de loc de mirare, 
că eu sau un alt profan şovăi în părerile mele; 
însă ceeace-i cumplit şi pentru noi, e că vol, 
ăştia învățații nu sunteţi statornici în părerile 
voastre, asa că nici când ne adresám la voi, 
nu puteți pune capăt rătăcirii noastre. 


Ti 


LA 


LACHES 


LACHES 


(SAU DESPRE BÄRBÄTIE) 


Persoanele dialogului: LYSIMAH, MELESIAS, NICIAS, LACHES, 
fii lui LYSIMAH şi MELESIAS, SOCRATE. 


I. LYSIMAH: Nicias si Laches, ati văzut 
lupta acestui om inarmat. Nu v’am spus dela 
început pentru ce v'am poftit eu si Melesias, 
să vedeţi împreună cu noi acest spectacol: acuma 
însă vă vom spune, fiindcă socotim că trebuie 
să fim cu inima deschisă față de voi. Sunt unii 
cari îşi bat joc de asemenea reprezentații, şi 
dacă îi întrebi ce părere au, nu-ți spun ce gân- 
desc cu adevărat, ci-fi răspund fără sinceritate, 
numai ca să nu te jignească pe tine, cel care 
ai întrebat. Pe voi însă, vă socotim oameni ca- 
pabili să-şi facă o părere şi totodată să o şi 
spue pe fata, şi deaceea v'am chemat să va dati 
şi voi părerea asupra lucrului pe care vi-l vom 
aduce la cunoștință. Şi lucru, de care vorbii cu 
atâtea ocoluri, e următorul: 

Noi — eu si Melesias — avem copiii ăştia: 
acesta, cu numele de Tucidide, ca şi bunicul 

său, e fiul lui Melesias; cestálalt, care e botezat 
şi el după bunicu-său, e copilul meu şi se nu- 
meste Aristide. Vrem să îngrijim de ei cât mai 
bine cu putință şi să nu facem cum fac atâţia 
alții, lăsându-i, îndată ce ajung băieți mari, în 
plata Domnului, ci de acuma mai ales să în- 
cepem sá ne îndreptăm asupra lor toată atenția 
de care suntem capabili. Şi astfel, ştiind că şi 
voi aveţi copii, ne-am gândit că si pentru voi, 
grija de căpetenie e grija de copii şi creşterea 
de pe urma căreia pot să ajungă oameni de 
ispravă ; iar dacă nu v'ati bătut capul prea mult 
cu acest gând, (apoi am venit) ca să vă aducem 
noi aminte că nu trebuie să pierdeţi din vedere 
acest lucru şi să vă îndemnăm să chibzuiti im- 
preună cu noi asupra măsurilor de luat pentru 
creșterea fiilor voştri şi ai noştri. 

II. Sá ascultați acum, Nicias şi Laches, cum 
ne-a venit idea asta, deși povestea e ceva mai 
lungă. Eu si Melesias luăm masa împreună, iar 
copiii mănâncă laolaltă cu noi. Şi cum vă spu- 
neam si la început, vom fi sinceri fata de voi. 
Acuma, fiecare din voi doi găseşte in vieata ta- 
tălui său multe fapte frumoase, pe care le po- 
vestește copiilor, fie fapte din răsboiu, fie din 
timpul păcii, pe care taţii noștri le-au săvârşit 
în interesul ţării noastre sau al aliaților; dar 
nici eu nici Melesias, n'avem nimic de povestit 
despre noi insi-ne. Asa că ne e cam rușine de 

copii, si invinováfim pe taţii noştri că ne-au 
lăsat de capul nostru când am ajuns băieți mari, 
şi au văzut de treburile altora. Şi tocmai asupra 
lucrului ăstuia atrăgeam luarea aminte şi a băie- 
tilor, punându-le în vedere, că dacă se lasă în 
voia întâmplării şi nu ascultă de noi, vor aveă 
parte de o vieatá fără glorie, iar dacă îşi dau 
osteneală (să se educe cum trebuie), ar puteă 
să ajungă vrednici de numele pe care le poartă. 

Ei ne făgăduiesc că au sá ne asculte, iar noi 
căutăm să vedem ce învățătură sau ce îndelet- 
nicire poate să facă din ei oameni de seamă. 
Cineva ne-a spus că şi îndeletnicirea aceasta de 
a concură înarmat la lupte atletice este o în- 
vatatura frumoasă pentru un tânăr. Apoi ară- 
tându-ne pe omul ale cărui exerciții le vedeți 
acum, l-a lăudat şi ne-a îndemnat să venim să-l 
vedem. Atunci noi am găsit că e bine să mer- 
gem să-l vedem, şi să vă luăm si pe voi, ca să 
ne dati o părere, şi totodată, dacă vreţi să si 
luaţi parte la consfătuirea noastră privitoare la 
educația copiilor. 

Iată ce aveam să vă spunem. Acum e rândul 
vostru să ne dati un sfat dacă e bine sau nu 
să învețe această artă, sau dacă puteţi voi sá 
ne recomandati altă îndeletnicire sau învățătură 
potrivită pentru un om tânăr, şi totodată să 
ne spuneți dacă primiţi invitarea de a vá asocia 
la consfătuirea noastră. 

III. NICIAS: Eu n’am decät cuvinte de 
laudä, pentru idea voasträ, Lysimah si Mele- 
sias, si sunt gata sä iau parte la consfätuire. 
Cät despre Laches, cred cä nici el n’are nimic 
impotrivä. 

LACHES: Si nu te inseli, Nicias. Cäci ce 
a spus Lysimah despre tatál säu si al lui Mele- 
sias, se poate spune — cred — foarte bine si de- 
spre aceia si despre noi, cät si despre toti cei 
cari se indeletnicesc cu treburile obstesti; astfel 
de oameni obisnuesc — cum spune Lysimah — 
sá nesocoteascä si să-și lase in voia soartei si 
copiii si propriile lor afaceri. Asa că ai foarte 
mare dreptate, Lysimah, în această privință, dar 
mă mir că ne chemi pe noi ca să-ți dăm un sfat 
pentru educaţia tinerilor, si nu-l chemi pe So- 
crate, care îi si el de față; e din aceeas suburbie 
cu voi, şi-şi petrece toată vremea în locurile 
unde se poate găsi ceeace cauţi tu, adică invátá- 
tura sau îndeletnicirea cea mai potrivită pentru 
un tânăr. 

LYSIMAH: Ce spui, Laches? Socrate se 
ocupă de astfel de lucruri? 

LACHES: Chiar asa, Lysimah. 

NICIAS: De acest lucru te pot incredinta 
şi eu tot asa de bine ca si Laches. Nu de mult, 
Socrate mi-a găsit pentru fiul meu un maestru 
de muzică, pe elevul lui Agatocle, Damon, care 
e nu numai un muzicant fermecător, dar e și 

neintrecut în toate îndemânările vrednice de 
ştiut pentru nişte tineri la vârsta asta. 

IV. LYSIMAH: Noi oamenii din generaţia 
noastră, ca Nicias şi Laches, nu cunoaştem pe 
tineri, o Socrate, deoarece din pricina vârstei 
ne petrecem vremea mai mult pe-acasă. Dar tu, 
fiu al lui Sofroniscos, dacă poți să-mi dai un 
sfat bun, mie care-s din aceeaș suburbie cu tine, 
apoi trebuie să mi-l dai. Eşti dator să mi-l dai, 
căci prin tatăl tău mi-ești şi prieten: eu şi tatăl 
tău am fost totdeauna buni camarazi şi prie- 
teni, şi el a murit înainte ca să fi avut vreo 
neînțelegere cu mine. Dar acum îmi vin în minte 
şi vorbele proaspete ale tinerilor ăstora, cari 
acasă în conversațiile lor pomenesc adesea de 
Socrate cu foarte multă laudă; însă nu i-am 
întrebat niciodată dacă-i vorba de fiul lui So- 
froniscos. Ia spuneţi, băieţi, acesta e Socrate ăla 
de care tot pomeniti voi? 

BAIETII: Da, chiar el e, tată. 

LYSIMAH: Pe Hera, îmi pare foarte bine, 
Socrate, că faci cinste tatălui tău, şi mai ales 
că de aci încolo, tot ce-i al tău o să fie şi al 
nostru, si tot ce-i al nostru o să fie si al táu!). 

LACHES: Stai, Lysimah; nu da drumul 
omului căci eu am avut şi aiurea prilejul să 
văd că purtarea lui face cinste nu numai ta- 


1) Aluzie la vestita maximă greacă: Bunurile prietenilor sunt 
comune. 

tálui său, dar și țării sale. In retragerea dela 
Delos eră alături de mine, si te incredintez că 
dacă toți s'ar fi purtat ca el, (astăzi) Statul ar 
fi putut să tie capul sus, si n’ar fi suferit o 
asemenea. înfrângere. 

L Y SIMA H: Lauda aceasta, pe care o pri- 
meşti din partea unor oameni vrednici de cre- 
zare, mai ales că e privitoare la un lucru pe 
care aceştia îl socot demn de laudă, e frumoasă, 
Socrate. Fii aşadar încredințat că si eu mă 
bucur când aud că ai un nume bun, şi totodată— 
te rog să mă socotesti printre cei mai buni prie- 
teni ai tăi. Ar fi trebuit încă mai de mult să 
ne cercetezi şi să ne consideri ca prieteni, căci 
aga se şi cădeă. Aşadar de azi încolo, pentrucá 
am legat iar cunoştinţă, nu fă altfel, ci fii mai 
pe lângă noi, caută să ne cunoşti mai deaproape 
pe noi şi pe tinerii noştri, pentru ca astfel şi 
voi să păstraţi prietenia noastră. Iată ce ai de 
făcut (dacă vii la- noi); cât ne priveşte, fii sigur 
că noi îți vom aduce aminte de asta cât de 
des. Dar ce credeți despre problema pe care am 
pus-o la început? Ce părere aveţi? E bine sau 
nu pentru un tânăr să înveţe arta de a luptă 
în arme? 

V. SOCRATE: In privința asta voiu în- 
cerca, Lysimah, să-ți dau — de voiu putea — 
un sfat, si totodatá sá fac tot ce má rogi. Dar 
întrucât eu sunt mai tânăr ca aceştia, si mai 

lipsit de experiență, se cuvine — cred — mai în- 
tâiu de toate să ascult ce au ei de spus, ca să 
învăţ, şi eu ceva, şi numai după cele spuse de 
ei, dacă am vreo observație de făcut, să vă 
spun părerea mea si să te conving si pe tine şi 
pe aceştia, de temeinicia ei. Nicias, dece nu 
vă spuneţi părerea întâiu unul din voi doi? 

NICIAS: Despre partea mea nici o pie- 
dică, Socrate. Mie mi-se pare că această înde- 
letnicire le este folositoare tinerilor, în multe 
chipuri. Mai intäiu prin aceea însăși că tinerii 
nu-şi petrec timpul în vreunul din acele locuri, 
unde li-e drag să steă când au timp liber, ci 
şi-l petrec într'un astfel de loc (unde fac exer- 
citii atletice); ei trag un folos, pentrucă vrând 
nevrând îşi întăresc trupul — căci îndeletnicirea 
asta nu stă mai prejos decât nici unul din exer- 
citiile gimnastice — şi apoi, pentru un om liber, 
nu e nici unul mai potrivit decât acesta şi că- 
lăria. Căci numai concursurile în cari ne deprin- 
dem să mânuim sculele răsboiului, ne dau pu- 
tință să luăm parte la ele ca luptători, si tot- 
odată cuprind scopul lor în sine însăși. 

Apoi această deprindere ne e de folos si la 
rasboiu, când trebuie să ne luptăm aşezaţi în 
rânduri cu mulți alții; dar ea ne e de cel mai 
mare folos, când se rup rândurile si suntem ne- 
voiti sá ne batem în lupte singulare, fie urmă- 
rind pe un dușman care dă înapoi, fie apărân- 

du-ne de un duşman care ne inteteste în timpul 
retragerii. Cel care a învățat scrima, e la adá- 
post de orice primejdie cánd luptá cu un singur 
adversar, si chiar cu mai mulți, căci pretutin- 
deni el iese deasupra prin această artă. Şi apoi 
arta aceasta te duce la studiul altei arte mai 
frumoase: căci orice om care a învățat scrima, 
doreşte să cunoască şi studiul următor, tactica ; 
şi după ce şi-a insusit-o si pe asta si a prins gust 
de ea, purcede la studiul întregului, adică al 
strategiei. 

Iată deci, cum de această învăţătură (a scri- 
mei), se leagă o serie întreagă de științe și în- 
deletniciri, frumoase şi vrednice de a fi învă- 
tate si deprinse de un om. 

$i apoi încă unul din meritele nu cele mai 
mici ale acestei științe, e si acela că face în 
răsboiu pe orice om mai încrezător şi mai cu- 
ragios, ridicându-l oarecum deasupra lui însuși. 
Şi apoi, sá nu ne fie ruşine de a relevă şi alt 
merit, — pe care unii îl socotesc prea neînsem- 
nat spre a puteă fi pomenit — anume acela că ne 
dă o ținută mai frumoasă unde trebuie să părem 
mai chipesi, făcându-ne sá părem mai de temut 
duşmanilor, tocmai din pricina acestei chipesü. 

Astfel, precum spun, Lysimah, cred că tinerii 
trebuie să învețe această știință, şi ţi-am spus 
si pentru ce. Dacă Laches mai are ceva de adáu- 
gat, îl ascult cu plăcere. 

VI. LACHES: Despre oricare ştiinţă e greu 
să spui, Nicias, că nu trebuie să o învăţăm, căci 
se pare că e bine să ştii orice. Așadar și această 
știință a armelor, dacă într'adevăr e o ştiinţă 
cum susțin maeştrii de scrimă, şi cum afirmă 
şi Nicias, trebuie învățată. Dar dacă nu e o 
ştiinţă, ci ne induc doar în eroare cei cari susțin 
acest lucru, sau dacă e într'adevăr o ştiinţă, 
dar nu destul de serioasă, atunci la ce bun să 
o mai înveţi? Când spun aceste lucruri, mă gân- 
desc că dacă ea aveă cu adevărat vreo însem- 
nătate, nu le-ar fi scăpat Lacedemonienilor cari 
în toată vieata lor n'au altceva în vedere decât 
să cerceteze şi să se îndeletnicească cu aceea 
ce le-ar asigură superioritatea în răsboiu. Şi dacă 
acelora le-ar fi scăpat din vedere, apoi nu putea 
să le scape maeștrilor de scrimă, că tocmai ei 
— Spartanii — se interesează mai mult de acest 
lucru si că la dânșii şi la alte popoare un astfel 
de maestru, fiind apreciat pentru arta lui, ar 
puteă să tragă cele mai mari foloase bănești, 
precum se întâmplă la noi cu autorii de tragedii, 
pe care îi apreciem. Căci cel care e încredințat 
că poate să facă o tragedie frumoasă, nu co- 
lindă in cerc oraşele márginase ale Aticei ca 
să-și arate talentul, ci vine deadreptul încoace 
şi — precum e firesc — încearcă să se facă cu- 
noscut aici. Dar văd că aceşti maeștri de scrimă 
socotesc Lacedemona ca un templu de nepă- 

truns, unde nu pun mácar nici várful degetelor, 
si o ocolesc de jur-imprejur, ca să-și arate ta- 
lentul lor tuturor altora, şi mai ales acelora cari 
mărturisesc ei înșiși că în privința răsboiului 
sunt în urma multor altora. 

VII. Apoi, Lysimah, eu i-am văzut la lucru 
pe un număr nu tocmai mic dintre aceşti mae- 
stri de scrimă, şi îi ştiu ce le poate pielea. Pu- 
teti să judecaţi şi voi din următoarea consta- 
tare: Par'că dinadins, nici unul dintre acești 
maeştri de arme nu sa ilustrat în vreun răs- 
boiu. Si in alte arte se ştie doar că aceia cari 
se îndeletnicesc cu ele (de obiceiu), se şi dis- 
ting mai mult; dar ăştia, pe cât se pare, in 
privința asta sunt foarte nenorocoşi. Chiar pe 
Stesileos ăsta, pe care l-ați văzut împreună cu 
mine, arătându-şi talentul în fata multimei si 
lăudându-se asa de strașnic cum l-aţi auzit, am 
avut prilejul să-l văd în altă parte, fără voia 
lui, arătându-ne cât îi plăteă pielea într'adevăr. 

Vasul, pe care eră îmbarcat ca luptător, abor- 
dase o corabie de transport si el, Stesileos, luptă 
cu o lance în vârful căreia eră legată o coasă, 
armă, care eră cu atât mai presus de cele obis- 
nuite, cu cât eră el mai presus — vezi Doamne— 
decât ceilalți soldați. Nu vreau să vă mai po- 
vestesc celelalte isprăvi ale omului nostru, dar 
ascultați numai ce s'a ales din născocirea lui 
cu coasa înfiptă în vârful lăncii. Pe când se 

luptă el asa, coasa s'a prins in fránghiile .corá- 
biei (dușmane), şi s'a agăţat acolo. Stesileos 
trágea de foc s’o desfacă, dar nu izbuteä. In- 
tr'acestea vasul de transport tot inainta pe lângă 
al nostru şi până când să ajungă să depăşească 
pe al nostru, maestrul tot alergă pe bordul 
corăbiei, fără să dea din mână drumul lăncii. 
Când însă vasul de transport l'a depăşit pe al 
nostru, trăgând şi pe Stesileos care tinea mereu 
de lance, acesta a lăsat-o să-i alunece prin mână 
până la capătul mânerului. Echipajul de pe va- 
sul de transport, băteă din palme si râdeă de 
ținuta lui, până când în cele din urmă, o piatră 
aruncată de unu, căzând la picioarele lui pe 
pod, îl făcu să dea drumul lăncii. Atunci nici 
noi ăştia de pe triremă n'am mai putut să ne 
stăpânim râsul, văzând faimoasa lui lance spân- 
zurată de franghiile celuilalt vas. Poate că 
ştiinţa asta are vreo însemnătate, cum spune Ni- 
cias; dar una din infátiserile ei, e şi aceea la 
care fusei eu martor (şi despre care v'am po- 
vestit). 

VIII. Aşadar, cum vă spuneam şi la început: 
Fie că e o ştiinţă — însă de un folos asa ne- 
însemnat — fie că nu e, —gi atunci ea isi da- 
toreşte minciunii şi prefăcătoriei denumirea de 
ştiinţă — şi întrun caz şi într'altul, ea nu me- 
rită să fie învățată. Căci eu cred că dacă un 
fricos îşi închipue că o ştie şi capătă mai multă 

incredere ín sine, prin asta riscá cu atát mai 
mult să-şi dea de gol laşitatea lui; iar un om 
curagios (care şi-a insusit-o), n'ar putea să facă 
nici cea mai mică greşeală, fără a se expune la 
aspre mustrări din partea celor cari îl observă. 
Cel care își dă aere că e stăpân pe o astfel de 
ştiinţă îşi atrage invidia, şi cine pretinde că o 
cunoaşte, trebuie să facă într'adevăr minuni de 
vitejie, spre a puteă scăpă de ridicul. Aceasta 
e, Lysimah, părerea mea despre studiul acestei 
ştiinţe. Dar cum spuneem si la început, să nu 
lăsăm să plece pe acest Socrate; să-l rugăm să 
ne dea şi părerea lui în materia de care e vorba. 

LYSIMAH: Uite, te rog eu, Socrate, mai 
ales că sfatul nostru are nevoie de un supra- 
arbitru. Dacă ăştia doi, sar fi înțeles la pă- 
rere, n'am mai fi avut aşă mare nevoie de tine; 
dar acum vezi, că Laches a votat împotriva lui 
Nicias — şi atunci trebuie să ne spui de partea 
cui esti tu. 

IX. SOCRATE: Ce zici, Lysimah? Tre- 
buie să urmezi părerea pe care o va incuviinta 
majoritatea noastră? 

LYSIMAH: Ce altceva aş puteă să fac, 
Socrate? 

SOCRATE: Si tu ai face la fel Melesias? 
Si dacă ar fi vorba de exercițiile gimnastice, 
pe cari ar trebui sá le facă fiul tău, ai ascultă 
oare de părerea majorităţii formate dintre noi, 

sau mai degrabă de a aceluia care a luat lecţii 
dela un bun maestru de gimnastică şi a făcut 
exerciții sub conducerea lui? 

MELESIAS: Fireste cá de a acestuia din 
urmá, Socrate. 

SOCRATE: Prin urmare ai ascultá mai 
degrabá de acesta decát de noi patru. 

MELESIAS: Poate. 

SOCRATE: Aşadar, cel care vrea sá ju- 
dece bine într'o chestie, trebuie sá se întemeieze 
pe ştiinţă, nu pe părerea mulțimii. 

MELESIAS: Fără îndoială. 

SOCRATE: Deci și acum, trebuie să ve- 
dem dacă e printre noi unul priceput în ma- 
teria de care e vorba sí în caz când e vreunul, 
să ascultăm pe acesta, iar pe ceilalți să-i lăsăm 
în treaba lor; de unde nu, sá căutăm pe alt- 
cineva. Tu şi cu Lysimah, credeţi voi oare că 
e vorba de un lucru neînsemnat, sau mai de- 
grabă de cel mai prețios din toate bunurile noa- 
stre? Căci după cum fiii voştri vor ieși buni 
sau răi, şi casa tatălui lor va fi bine sau rău 
condusă. 

MELESIAS: Ai dreptate. 

SOCRATE: Prin urmare lucrul ăsta me- 
rită toată băgarea de seamă. 

MELE SIA S: Chiar asa. 

SOCRATE: Dar, încăodată: cum trebuie 
sá cercetám noi, dacă vrem să vedem, cine e 

mai priceput la luptele gimnastice? Nu cel care 
a învățat şi sa deprins în arta asta, sub nişte 
buni maeştri? 

MELESIAS: Mie cel putin, asa mi-se 
pare. 

SOCRATE: Prin urmare trebuie să stim 
mai înainte, care-i acel lucru pentru care cău- 
tăm dascăl? 

MELE SIA S: Cum adică? 

X. SOCRATE: Să vorbesc mai lămurit. 
Se pare că nu ne-am înțeles dela început asupra 
naturii lucrului despre care discutăm acuma, și 
privitor la care căutăm să vedem cine dintre 
noi, după ce va fi învățat acest lucru sub das- 
căli anume, e mai priceput sau nu. 

NICIA S: Dar, Socrate, nu fuse vorba de 
exercițiile în arme, dacă e sau nu bine ca ti- 
nerii să le învețe? 

SOCRATE: Ba tocmai, Nicias. Dar când 
e vorba de o alifie de ochi, şi cineva va întrebă 
dacă e bine sau nu să se ungă cu ea, discuția 
e crezi tu — privitoare la leac, sau mai degrabă 
la ochi însăși? 

NICIAS: La ochi. 

SOCRATE: Şi tot astfel când cineva se 
întreabă dacă trebuie sau nu, să puie frâu ca- 
lului, şi când să puie, omul se gândeşte la cal, 
nu la frâu. 

NICIAS: Adevărat e. 


81 


SOCRATE: Asadar, intr'un cuvánt: cánd 
cineva cercetează un lucru în vederea altuia, 
discuţia e privitoare la lucrul în vederea căruia 
se fáceá cercetarea, şi nu la acela care e cer- 
cetat doar în vederea altui lucru. 

NICIAS: Neapărat. 

ii SOCRATE: Prin urmare, când căutăm un 
sfătuitor, trebuie să vedem dacă se pricepe la 
aplicarea în practică a acelui lucru, în vederea 
căruia noi am început această discuție. 

NICIA S: Fără doar şi poate. 

SOCRATE: Deci, ținta discuţiei noastre e 
studiul sufletului tinerilor. Nu? 

NICIAS: Ba da. 

SOCRATE: Atunci e vorba să vedein care 
dintre noi e priceput la tratarea sufletului, cine 
poate să-l îngrijească bine, şi dacă a învățat 
arta asta la nişte dascăli buni. 

LACHES: Dar ce? Tu n'ai văzut, Socrate, 
că unii fără dascăli, au ajuns la mai multă în- 
demänare în unele arte, decât cei cari au avut 
dascăli? 

SOCRATE: Ba da, Laches. Dar tu, nu 
i-ai crede doar pe cuvânt, dacă nu fi-ar arătă 
unul sau mai multe produse reuşite ale artei lor. 

LACHES: Asta e drept. 

XI. SOCRATE: Tot astfel si noi, Laches 
si Nicias, pentrucá Lysimah si Melesias ne cer 
sfatul nostru privitor la fiii lor, ca să le facă 

sufletele cât mai desăvârşite, dacă afirmăm că 
suntem stăpâni pe arta aceasta, trebuie să le 
arătăm cine au fost dascălii nostri si ca acestia, 
înainte de a ne instrui pe noi, erau el înşişi oa- 
meni de ispravá si au desávárgit sufletele multor 
tineri. Sau dacá vreunul din noi declará cá n'a 
avut învățător, însă poate să ne arate rezul- 
tatul operei sale, atunci să ne spună ce Atenieni 
sau străini, oameni liberi sau sclavi, au ajuns 
datorită lui oameni de ispravă, recunoscuți ca 
atare de toată lumea. Iar dacă nu îndeplinim 
nici una din aceste două condițiuni, să-i rugăm 
să caute în altă parte omul care le trebuie, ca 
nu cumva să le stricăm copiii, şi să ne facem 
vinovaţi de cea mai grea vină față de părinţii lor. 

Cât mă priveşte, Lysimah si Melesias, tin să 
vă spun eu cel dintâiu, că n'am avut dascăl 
să mă înveţe această artă, desi, de când eram 
tânăr, tot doream să o cunosc. Apoi n'am avut 
nici bani ca să plătesc pe sofisti, cari mă în- 
credintau că numai ei pot să facă pe cineva să 
ajungă om cult şi bine crescut; iar ca s'o des- 
coper prin mine însu-mi, mi-a fost şi-mi este 
încă cu neputinţă. Nu m'ar miră, că Nicias sau 
Laches sá fi descoperit sau sá fi învățat această 
artă, căci el au mai multe parale, asa că au 
putut să ia lecţii, şi apoi sunt şi mai în vârstă, 
încât au avut vremea să o descopere prin ei 
înşişi. Ei îmi fac impresia că pot să dea creş- 

tere unui om; altfel n'ar hotărî cu atâta sigu- 
ranfá ce îndeletnicire e bună sau rea pentru 
tineri, dacă n'ar aveă o deplină încredere în 
ştiinţa lor. Asa că sunt îndreptățit să mă bizui 
pe ei în această privință. Ma mirat doar un 
lucru: neintelegerea dintre ei. Deaceea, Lysimah, 
precum te rugă mai adineauri Laches să nu mă 
slabesti, ci să ma intetesti cu întrebările, tot 
astfel te rog şi eu la rândul meu sá nu slabesti 
nici pe Laches, nici pe Nicias, ci să-i descosi 
(cum se cade), spunându-le totodată că Socrate 


declară că n’are idee de lucrurile astea, si nici. 


nu e în stare să vadă care din ei amândoi!) 
are dreptate, de oarece el nici n'a învăţat aceasta 
artă dela cineva, nici na descoperit-o prin el 
ínsus. la spuneti-mi voi, Laches si Nicias, la 
ce dascăl renumit de educaţie ati luat lecţii? 
Ia spuneți, ştiinţa asta ati căpătat-o dela ci- 
neva, sau ati descoperit-o singuri? Şi dacă ati 
invátat-o dela cineva, apoi spuneți cine v’a fost 
dascăl, si ce alti colegi mai aveá el? Astfel, 
dacă voi din pricina treburilor obşteşti n aveți 
vreme, am puteă noi sá ne ducem la ei si să-i 
înduplecăm prin rugáminti sau cu parale, sau 
prin amândouă mijloacele, ca să ia sub îngri- 
jirea lor și pe copiii noștri şi pe ai voştri, ca 
aceştia să n'ajungă oameni de nimic şi să facă 


1) Laches și Nicias. 

de ocará pe străbunii lor. Dacă însă ati desco- 
perit arta aceasta prin voi insivä, apoi dati-ne 
exemple, arätafi-ne pe ce oameni i-ati făcut buni 
din răi, prin îngrijirea voastră. Căci dacă abiă 
acum veți începe să faceți pe pedagogii, gân- 
diți-vă că nu faceţi bărbierie pe capul unui Ca- 
rian 1), ci pe socoteala copiilor voştri si ai prie- 
tenilor voştri;. mi-e teamă să nu pátiti si voi 
ca olarul care începe să-și învețe meseria, încer- 
când să facă întâiuo amforă (lucrul cel mai greu) 
cum spune zicătoarea. la spuneți, impliniti vreuna 
din condițiile de mai sus, sau nu? Cam între- 
bările astea ar trebui să le pui, Lysimah, şi să 
nu le dai drumul (până nu ti-or răspunde). 
LYSIMAH: Mi-se pare că Socrate 
are toată dreptatea, oameni buni. Acuma e 
rândul vostru, Nicias şi Laches, sá hotáriti, dacă 
vă convine sá auziti întrebările şi să räspundefi 
la ele. Pentru mine si Melesias, ar fi o plăcere, 
fireşte, ca să vă auzim desfasurandu-va ideile 
în răspunsurile la întrebările lui Socrate. Căci 
precum am spus şi la început, dacă v'am cerut 
sfatul, apoi am făcut asta pentrucá socoteam 
că vă interesează — fireşte — și pe voi problema 
de care-i vorba, mai cu seamă că şi copiii voştri 
au atins ca şi ai noștri, vârsta la care trebuie 
să-şi desăvârşească educația. Așadar, dacă ma- 


1) Din Caria se recrutau sclavii cei mai netrebnici. 

veti nimic impotrivá, spuneti-ne, si luati lucrul 
în cercetare împreună cu Socrate, examinând 
fiecare părerea celuilalt; căci Socrate are drep- 
tate şi când spune, că lucrul pe care-l puneţi 
acuma în discuție, e de cea mai mare impor- 
tanta pentru voi. la vedeți dacă vá convine 
felul acesta de a proceda. 

NICIAS: Se vede că nu-l cunoşti pe So- 
crate decât de pe tată, Lysimah, si că nu te-ai 
întâlnit cu el de când eră copil, când veniă cu 
tată-său la templu ori la vreo adunare a de- 
mofilor 1). Se vede că nu ai mai dat ochi cu el 
de când sa maturit. 

LY SIMA H: $i ce te face să presupul asta, 
Nicias? 

XIII. NICIAS: Pe cât vad, nu ştii că cel 
care fine de cercul oarecum al familiei de buni 
prieteni al lui Socrate și se dă în vorbă mai de- 
aproape cu dânsul, nu scapă, oricare ar fi în- 
ceputul conversatiel, până ce nu e sucit şi în- 
vârtit in asa fel de firul convorbirii, încât e silit 
vrând nevránd, să se spovedeascá, să spuie ce 
vieatá duce acum şi cum a trăit mai înainte. Si 
apoi nu mai știi, că odată ajuns aci, Socrate nu 
ţi-l släbeste până nu i-a cercetat de-a fir — apăr 
toate faptele vieţii lui. Eu sunt obişnuit cu apu- 


1) Cetăţenii cari aparțineau aceleiaș «demos» = suburbie, circum- 
scripfie. Ei se adunau uneori în adunări spre a pune la cale afaceri 
de caracter municipal. 

cáturile lui, si ştiu că nu poți scăpă fără sá 
treci prin asta, ba încă, văd bine că nici de 
data asta n'o să fiu cruțat. Dar mie îmi place 
tovărăşia lui şi cred că nu e nici un rau sá ți- 
se aducă aminte de binele sau răul pe care l-ai 
făcut sau îl faci. Astfel, cel care nu fuge de 
această spovedire, e silit să fie mai prevăzător 
în viitor, mai ales dacă e aplecat să învețe mereu 
cât trăieşte — vorba lui Solon — si nu-și închi- 
pue că batranetea singură aduce dela sine in- 
telepciunea. Pentru mine — precum vezi — nu e 
nici un lucru neobișnuit, nici neplăcut ca să fiu 
descusut de Socrate, şi ştiam de mult că dacă 
intrăm în vorbă cu Socrate, n'o să fie vorba 
de băieţii ăştia, ci de.noi înşi-ne. $i cum spun, 
despre partea mea nu e nici o piedică ; Socrate 
poate sá steà de vorbă cu noi ín felul în care 
vrea el. Mai rămâne să vezi acum ce zice Laches. 

XIV. LACHES: Atitudinea mea față de 
cuvântări, e simplă, Nicias; sau, dacă vrei, e, 
nu simplă, ci dublă, căci uneori par'că sunt 
prieten al cuvántárilor, alteori par'cá le urăsc. 
Când aud cuvântând despre virtute sau despre 
vreo stimtá, pe un om care e intr'adevár om, 
si e vrednic de cuvintele lui, má bucur peste 
măsură, văzând că e o potrivire şi oarecum o 
armonie între cuvântător şi cuvintele sale. Pen- 
tru mine — de pildă — muzicant cu adevărat e 
acela care nu se mulțumește numai să scoată 

cea mai frumoasá armonie din lirá sau alt in- 
strument de: distracţie, ci acela, care in vieata 
lui insus, armonizează vorbele cu faptele, nu 
după modul ionic, si nici după cel frigic sau 
lidic, ci după modul doric, care e singurul mod 
cu adevărat grecesc. Glasul unui asemenea om 
má desfătează si el poate cu drept trece în fata 
oricui de prieten al cuvântărilor ; asa de tare îmi 
place vorbele lui. Cel ce face însă dimpotrivă, 
mă mahneste, cu atât mai mult cu cât vorbește 
mai bine, şi într'un altfel de om nu văd decât 
un duşman al cuvântărilor. 

Cât despre Socrate, încă nu-i cunosc cuván- 
tările, dar mai înainte am avut prilej să-i văd 
faptele şi în acestea l-am găsit vrednic de vor- 
bele cele mai frumoase si de libertatea de a 
spune tot ce vrea. Dacă are şi această calitate, 
sunt gata să-i fac pe voie şi să mă las foarte bu- 
curos cercetat de el fără ca să mă supăr că am 
ocazie să învăţ, după maxima lui Solon, la care 
eu aș adăugă un singur cuvânt: vreau să învăţ 
mereu până la bătrâneţe, însă dela nişte dascăli 
de ispravă. Cer să mi-se incuviinteze acest lucru, 
pentru ca sá nu par că sunt duşman invata- 
turii, cand mă veți vedeá că ascult fără plä- 
cere. Incolo, poate să fie tânăr, fără renume, 
sau să aibă alt cusur; de dealdeastea nu-mi pasă. 
Pe tine, Socrate, te poftesc să mă înveţi şi să 
má întrebi ce vrei, si la rândul meu fi-oiu arătă 

ce știu si eu. Această părere a mea despre tine 
durează din ziua când ai împărțit cu mine pri- 
mejdia, dând astfel despre virtutea ta, dovada 
pe care trebuie s'o dea cel care vrea să câștige 
deplina încredere a cuiva. Spune deci ce vrei, 
fără să tii socoteală de vârsta noastră. 

XV. SOCRATE: Nu vouă deci vă vom 
aduce învinuirea că n’afi fi gata să luaţi parte la 
discuție şi la cercetare. 

LYSIMAH: Lucrul ne priveşte pe toți de- 
opotrivă, Socrate, căci si pe tine te socot ca 
pe unul de-ai noștri. Ci tu, în interesul acestor 
băieţi, caută de află dela Nicias şi Laches 14- 
muririle de care avem nevoie şi chibzueste lu- 
crul stând de vorbă cu dânșii. Eu, din pricina 
bátránetei, uit multe din întrebările pe care vreau 
să le pun si dacă sa mai aduce vorba si de alte 
lucruri, nu-mi mai aduc aminte nici de ceeace 
sa spus până atunci. Deaceea e mai bine să 
vorbiti voi în de voi, chibzuind şi deslusind lu- 
crul de care e vorba. Eu o să trag cu urechea, 
şi după ce veți fi isprăvit, voiu face împreună 
cu Melesias, ceeeace veți fi hotărît voi. 

SOCRATE: Laches si Nicias, trebuie să 
ascultăm de Lysimah si Melesias. Cât priveşte 
cercetarea pe care am făcut-o adineauri ca sá 
văd ce dascăli de pedagogie ati avut voi si pe 
ce oameni i-afi făcut mai buni, poate că nu eră 
cu totul neindreptäfitä; dar cred că cercetarea 

pe care am de gánd s'o fac acum, ne duce la 
acelaș rezultat şi oarecum e mai nimeritá ca 
indiferent de ce lucru 
ar fi vorba — stim că un obiect prin prezența 
lui îmbunătățește starea subiectuiui care îl po- 
sedă, și pe lângă asta, mai suntem în stare să 
procurăm subiectului această posesiune, e lim- 
pede atunci, că am cunoaște obiectul despre 
care am fi întrebaţi cum lam putea dobândi 
mai ușor şi mai bine. Poate că nu pricepeti ce 
vreau să vă spun; veţi înțelege mai uşor în 
chipul următor : 

Dacă, de pildă știm că prezența vederii face mai 
buni ochii cari o posedă, și pe lângă asta, dacă mai 
putem şi să procurăm ochilor această vedere, 
atunci e limpede că noi ştim ce e vederea, căci 
am putea să arătăm celui care întreabă, mij- 
locul cel mai bun şi mai lesnicios, ca s'o poată 
dobândi. Căci dacă nam sti nici măcar atâta: 
ce e vederea sau auzul, vai de asemenea medici, 
da, strașnici medici de ochi sau urechi, când 
ar fi nevoiți sá dea lămuriri si despre chipul 
cum se capătă mai bine auzul şi vederea. 

LACHE S: Ai dreptate, Socrate. 

XVI. SOCRATE; Tot astfel si acum, La- 
ches, acești doi ne roagă să le spunem în ce chip 
să dobândească pentru fiii lor virtutea care le 
face sufletele mai bune. Nu? 

LACHES: Ba tocmai. 

SOCRATE: Dar nu trebuie mai întâiu sá 
ştim ce e virtutea? Căci dacă n'avem idee de 
ce e virtutea, cum am puteă să-i arătăm cuiva 
mijlocul cel mai bun de a o dobândi? 

LACHES: Cred car fi peste putință, So- 
crate. 

SOCRATE: Atunci spunem că știm ce e 
virtutea, Laches. 

LACHE S: Da, asá spunem. 

SOCRATE: Aşadar, dacă stim, putem 
spune ce e. 

LACHES: Cum nu? 

SOCRATE: Dar, prea bunule, sá nu vor- 
bim asa de iute de toată virtutea, în întregul 
ei, căci ne-am luă o sarcină poate prea grea. 
Să ne oprim mai întâiu la una din părțile ei, 
să vedem cam ce ştim noi despre ea; lucru va 
fi în felul ăsta mai uşor, firește. 

LACHES: Să facem asa cum vrei tu, So- 
crate. 

SOCRATE: Asupra cărei parti a virtuţii 
să ne oprim? Neapărat că asupra acelei parti 
către care pare că tinde învățarea luptei în 
arme şi aceasta, după cum i se spune de mul- 
fime, este (aşă numitul) curaj. Nu? 

LACHES: Ba da, chiar asta e. 

SOCRATE: Atunci, Laches, să încercăm 
mai întâiu să găsim o definiție pentru curaj. 
Apoi să vedem cum poate fi dobândit de tineri, 

şi întrucât învățătura si anumite exerciţii pot 
să ni-l dea. Ia încearcă de răspunde la ce te 
întreb: Ce e curajul? 

XVII. LACHES: Pe Joe, nu e greu de 
răspuns, Socrate. Când un ostaş rămâne la post, 
împotrivindu-se duşmanului fără să fugă, apoi 
ăsta e un om curagios. 

SOCRATE: Ai dreptate, Laches. Dar poate 
eu sunt de vină fiindcă n'am vorbit destul de 
limpede. Deaceea nu-mi răspunseşi la întrebarea 
la care mă gândeam, ci la alta. 

LACHES: Cum adică, Socrate? 

SOCRATE: O să te lămuresc pe cât îmi 
va stă în putință. Firește, e curagios şi omul 
de care vorbeşti tu, acela, care stă la post lup- 
tánd împortiva dușmanului. 

LACHES: Apoi da —aşă zic şi eu. 

SOCRATE: Si eu tot asá. Insă ce zici de 
cel care, se luptá impotriva dusmanului, dar nu 
stánd la post, ci fugind? 

LACHES: Cum fugind? 

SOCRATE: Dupá cum se spune despre 
Sciti care se luptă tot asa de bine, fugind sau 
urmărind pe duşman; iar Omer lăudând caii lui 
Eneas, spune că știu deopotrivă de bine «să fugă 
şi să urmărească». Şi chiar pe Eneas îl laudă tot 
pentru ştiinţa fugii, spunând despre el că e un 
«maestru in arta fugii». 

LACHES: Si cu drept cuvânt, Socrate, 

aceștia sunt si ei călăreți. Cavaleria lor luptă 
asa, iar pedestrimea greacă, asa cum am spus eu. 

SOCRATE: Afară poate de cea lacedemo- 
niană. Căci se spune că la Platea, când sau 
întâlnit cu gerroforii*), nau dat lupta stând 
pe loc, ci au luat-o la goană, iar când Perşii 
și-au rupt rândurile, Lacedemonenii s'au întors, 
au luptat ca si cálárefii şi astfel au câștigat 
bătălia. 

LACHES: Ai dreptate. 

XVIII. SOCRATE: Tocmai ce spuneam 
adineauri ; eu sunt de vină că n'ai răspuns bine, 
pentrucă nu ţi-am pus bine întrebarea. Căci eu 
vreau să aflu dela tine, nu numai cine din pe- 
destrime e curagios, dar şi cine din cálárime, 
şi din toate felurile de răsboiu, și nu numai 
dintre cei ce se luptă la răsboiu, dar sí despre 
curajul față de primejdiile pe mare; şi de cel 
față de boli, sărăcie, şi de cel care se arată în 
vieata politică; şi iarăși, nu numai despre cu- 
rajul cu care unii întâmpină necazurile și te- 
merile; ci şi despre cel care dă unora putere 
ca să lupte împotriva dorintilor şi plăcerilor, fie 
rămânând la post, fie retrăgându-se — căci sunt 
oameni, Laches, cari în toate împrejurările de 
mai sus — nu-i asa? — se arată curagiosi. 

LACHES: Si încă ce curagioşi, Socrate! 


1) Soldaţi înarmaţi cu un scut de trestie. 

SOCRATE: Asadar, tofi acestia sunt cu- 
ragiosi, dar unii își arată curajul împotriva plá- 
cerilor, alții împotriva necazurilor, dorintilor 
sau temerilor; şi tot astfel, alții, în toate aceste 
împrejurări, isi arată lasitatea lor. 

LACHES: Foarte adevărat. 

SOCRATE: Intrebarea mea căută să afle, 
ce e fiecare din aceste două lucruri: curajul si 
laşitatea. Incearcá deci să-mi spui, întâiu cu 
privire la curaj, care e elementul comun în toate 
împrejurările (enumerate mai sus). Sau nu în- 
telegi ce vreau să zic? 

LACHES: Nu prea. 

XIX. SOCRATE: Uite ce vreau sá spun. 
Cineva te întreabă: Ce este iuteala? Pe aceasta 
o găsim în alergat, de pildă, sau în cântecul 
din liră, ori la învățat sau în vorbire şi în alte 
lucruri, sau (ca să vorbim de iuțeală pe care 
o putem aveă în unele lucruri mai vrednice de 
luare aminte) în repeziciunea cu care ne folosim 
uneori de mânile, picioarele, gura noastră şi de 
glasul nostru, sau chiar de gândirea noastră. Nu 
eşti si tu de aceeaș părere? 

LACHES: Tocmai. 

SOCRATE: Așadar, dacă mar întrebă 
cineva: Socrate, ce înţelegi tu prin acel ce, pe 
care în toate aceste lucruri îl numişi iufealä? 
I-as răspunde: Numesc iutealá putinţa ca În- 
trun timp scurt să săvârşesc mult lucru când 

e vorba de glas, de alergat si asd mai în- 
colo. 

LACHES: Şi răspunsul tău ar fi nemerit. 

SOCRATE: Atunci încearcă si tu, Laches, 
să-mi spui ce este această putință, care se arată 
fata de plăcere sau durere, şi de toate lucru- 
rile pomenite mai sus, şi pe care noi o numim 
curaj. 

LACHE S: Mi-se pare că e un fel de tărie 
a sufletului, dacă e vorba să definim firea cu- 
rajului în genere. 

SOCRATE: Si trebuie să-l definim, La- 
ches, dacă vrem să răspundem la întrebarea 
noastră: Dar acuma, un lucru: După tine, nu 
orice tărie (de suflet) e şi curaj, și presupunerea 
asta e isvoritá din încredințarea că tu, Laches, 
socoteşti curajul printre lucrurile cele mai fru- 
moase. 

LACHES: Da, printre cele mai frumoase. 
De asta poți fi sigur. 

SOCRATE: Dar această tărie nu trebuie 
să fie împreunată cu judecata, spre a fi bună 
si frumoasă? 

LACHES: Se înţelege. 

SOCRATE: Dar dacă e impreunatä cu 
nesocotinta? Nu e ea atunci dimpotrivă, vátá- 
mătoare şi răufăcătoare? 

LACHES: Da. 

SOCRATE: Atunci poți să mai numesti 

frumos un lucru care e si vătămător si ráufá- 
cător? 

LACHES: Nar fi drept, Socrate. 

SOCRATE: Prin urmare nu vei numi o 

„astfel de tărie (sufletească), curaj, fiindcă nu e 
frumoasă şi curajul trebuie să fie frumos. 

LACHES: Ai dreptate. 

SOCRATE: Deci, după spusa ta, numai 
tăria socotită ar fi curaj. 

LACHES: Asa se vede. 

XX. SOCRATE: Dar să vedem acum în 
ce trebuie să fie socotită. Faţă de toate lucru- 
rile deopotrivă, şi cele mari si cele mici? De 
pildă, dacă are tăria să cheltuiască o sumă de 
bani cu socoteală ştiind că, cu cheltuiala asta, 
va aveă un câştig mai mare, pe omul acesta îl 
numesti curagios? 

LACHE S: Doamne fereşte. 

SOCRATE: Hai să luăm acu de pildă un 
medic. Fiul lui sau orice alt bolnav, suferă de 
pneumonie şi-l roagă să-i dea să mănânce sau 
să bea. Medicul însă, nu se lasă înduplecat, ci 
are tăria să nu-i dea; asta e curaj? 

LACHES: Nici asta n’are nimic de-aface 
cu curajul. 

SOCRATE: La răsboiu, un om e plin de 
stáruintá şi e gata sá se lupte, dar după o so- 
coteală cumpănită, ştiind că o să-i vină alții 
în ajutor, că va luptă împotriva unor duşmani 

mai putin numerosi si inferiori acelora cu cari 
e el, şi pe deasupra ştiind că ocupă si o poziție 
superioară. Pe omul acesta, a cărui tărie se în- 
temeiază pe o astfel de socoteală şi pregătire, 
îl poți numi tu oare mai curagios decât pe acela 
care e gata sá stea la postul său în lagăr si sá 
înfrunte dușmanul (fără nici o altă socoteală fă- 
cută dinainte)? 

LACHES: Pe acesta din urmă, îl găsesc 
mai curagios, Socrate. 

SOCRATE: Dar tăria acestuia e mai lip- 
sită de socoteală decât a celuilalt. 

LACHES: E adevărat. 

SOCRATE: Aşadar si pe cälärasul pri- 
ceput care tine piept într'o luptă de cavalerie 
îl vei numi mai puțin curagios decât pe cel ne- 
priceput. 

LACHES: Asa cred. 

SOCRATE: $i tot astfel si pe prástierul, 
arcaşul şi orice alt luptător la care tăria (sufle- 
tească) se întemeiază pe priceperea mestegu- 
gului său. 

LACHES: Se înţelege. 

SOCRATE: Şi deasemenea pe cei cari sunt 
gata să se coboare într'un put sau să se scu- 
funde (în apă) fără să fi învățat meseria asta, 
îi socotești mai curagioşi decât pe cei cari au 
îndrăsneala s'o facă, însă după ce mai întâiu 
au învățat această meserie. 

LACHES: Pot sá nu-fi dau dreptate, So- 
crate? 

SOCRATE: Peste putinfá, dacá judecám 
lucrurile astfel. 

LACHES: Dar aga le socotesc eu. 

SOCRATE: Şi totuşi, Laches, e mai ne- 
socotit curajul acesta de care dau dovadă cei 
cari se expun la primejdie fără experiența lu- 
crului, decât al acelora care îl înfruntă după o 
anumită pregătire. 

LACHES: Asa se vede. 

SOCRATE: Dar mai sus am stabilit că 
îndrăzneala si curajul nesocotit e urit si vătă- 
mător. 

LACHES: Da, chiar asa. 

SOCRATE: Şi totodată recunoscusem că 
curajul e ceva frumos. 

LACHES: Da, recunoscusem. | 

SOCRATE: Şi iată că acuma, spunem că 
acel lucru urît, tăria sufletească nesocotitá e 
curaj. 

LACHES: Văd şi eu. 

SOCRATE: Si atunci, bun a fost rafio- 
namentul nostru? 

LACHES: Doamne fereşte, Socrate. 

XXI. SOCRATE: Prin urmare, eu si cu 
tine nu ne-am armonizat — ca să-ți împrumut 
vorbele tale — după modul doric, Laches; căci 
faptele noastre nu tin isonul vorbelor noastre; 

dacá cineva s'ar luá dupá faptele noastre, ar 
spune că avem curaj; dar, cred, dacă ne-ar auzi 
discutând acum şi s'ar luă după vorbele noastre, 
ar zice că n'avem curaj. 

LACHES: Ai toată dreptatea. 

SOCRATE: Atunci ce-i de făcut? Crezi 
tu că frumos ne şade aşă? 

LACHE S: Ba câtuşi de puţin. 

SOCRATE: Ei, vrei să ascultăm de în- 
demnul care reiese din discuţia noastră cel puţin 
în această privință. 

LACHES: Ce îndemn? Ce discutie? 

SOCRATE: Aceea care ne îndeamnă să 
arătăm tărie sufletească. Să arătăm deci şi noi 
tăria noastră sufletească, stăruind în această 
cercetare, căci dacă e adevărat, că adesea cu- 
rajul se confundă cu tăria sufletească, o să ajun- 
gem să-şi râdă de noi «curajul», că am pornit 
în căutarea lui «cu atâta lipsă de curaj». 

LACHES: Eu, Socrate, sunt gata să nu 
mă las de cercetarea asta, dar nu sunt obișnuit 
cu astfel de discuţii. Nu ştiu cum, m'a cuprins 
un fel de necaz pe vorbele mele, ba chiar sunt 
supărat deabinele, văzând că sunt asá de ne- 
destoinic să spun ceeace gândesc. Și totuş, mi 
se pare că înţeleg ce e curajul, dar nu ştiu cum 
mi-a scăpat aşă deodată, încât nu sunt în stare 
să-l cuprind în cuvinte şi să spun ce e. 

SOCRATE: Ei, prietene, vânătorul ade- 

vărat trebuie să urmărească prada fără s'o slá- 
bească. 

LACHES: Asta da, e foarte drept. 

SOCRATE: Vrei să-l poftim şi pe Nicias 
să ia parte la vânătoarea noastră? Poate el e 
mai norocos. 

LACHES: Cum să nu vreau? 

XXII. SOCRATE: Haide, Nicias, daca 
poţi să ne fii de vreun bine, vino în ajutorul 
unor prieteni cari s'au intepenit în discuție şi 
nu ştiu pe unde să mai iasă. Căci vezi doar 
în ce încurcătură am ajuns. Spune-ne ce crezi 
că e curajul şi scoate-ne din încurcătură, înte- 
meindu-fi gândul tău pe dovezi. 

NICIAS: De mult mi-se pare, Socrate, 
că definiția pe care o dati curajului nu e ne- 
merită, pentrucă nu vă folosiţi de o idee justă, 
pe care am auzit-o mai înainte din gura ta, 
Socrate. 

SOCRATE: Ce idee, Nicias? 

NICIAS: Te-am auzit adesea spunând că 
fiecare e bun în lucrurile pe care le ştie, iar 
în lucrurile pe cari nu le știe, e rău. 

SOCRATE: Pe Joe, ai dreptate, Nicias. 

NICIAS: Prin urmare, dacă curagiosul e 
bun, e limpede că e stiutor în ale curajului. 

SOCRATE: Ai auzit, Laches? 

LACHES: Am auzit, dar nu prea înțeleg 
ce spune. 


JOO 


SOCRATE: Dar mie mi-se pare că în- 
teleg; omul acesta vrea să zică că curajul e o 
anume ştiinţă. 

LACHES: Si ce ştiinţă, Socrate? 

SOCRATE: Pe el îl întrebi de asta. Nu? 

LACHES: Ba da. 

SOCRATE: E! ia spune-i, Nicias, după 
tine, ce ştiinţă e curajul? Căci n’o fi doar ştiinţa 
de-a cântă din flaut? 

NICIAS: Da’ de unde. 

SOCRATE: Nicistiinta de-a cântă din lira? 

NICIAS: Se înțelege că nici asta. 

SOCRATE: Dar atunci ce ştiinţă e? Sti- 
inta cărui lucru? 

LACHE S: Intrebarea ta e foarte justă, 
Socrate, şi el trebuie să ne spună ce fel de ştiinţă 
e aceea. 

NICIAS: E ştiinţa lucrurilor de care tre- 
buie să te temi sau în care trebuie să te în- 
crezi, atât în răsboiu cât şi în toate celelalte 
împrejurări. 

LACHE S: Ce lucruri fără noimă spune 
Nicias, Socrate! 

SOCRATE: La ce te gândeşti de spui aşă, 
Laches? 

LACHES: La ce mă gândesc? Apoi, fiind- 
că nare nimic de-aface cu știința. 

SOCRATE: Da, dar Nicias nu e de aceeas 
părere. 


ror 


LACHES: Nu, fireste. Tocmai deaceea si 
träncäneste el. 

SOCRATE: Atunci să-l lămurim, fără să-l 
ocárim. 

NICIAS: E altceva. Laches tine mult ca 
sá par si eu cá vorbesc ín vánt, pentrucá adi- 
neauri a pátit el asa ceva. 

XXIII. SOCRATE: Ba e chiar asa, Ni- 
cias, şi voiu încercă să ti-o dovedesc. Ceeace 
spui tu mare nici o noimă. Fiindcă dacă vor- 
bim de boale, de pildă, nu doctorii sunt cei cari 
cunosc lucrurile de cari trebuie să ne temem? 
Sau crezi cumva că cei curagiosi ştiu acest lucru, 
ori vrei să-i numesti pe doctori curagioşi? (pen- 
trucă ei cunosc lucrurile de cari trebuie să ne 
temem). 

NICIAS: Ba nici de cum. 

LACHES: Şi cred că nici pe plugari; si 
pe cât ştiu aceştia sunt în măsură să cunoască 
primejdiile în agricultură, precum tot astfel si 
toți ceilalți meseriași cunosc în meseria lor lu- 
crurile de care trebuie să se teamă și pe acelea 
care trebuie să le inspire încredere. Şi cu toate as- 
tea, nu pot fi socotiți mai curagioşi pentru aceea. 

SOCRATE: Ce zici de observaţia lui La- 
ches, Nicias? căci mi se pare că nu e lipsită 
de miez. 

NICIAS: Lipsită de miez wo fi, dar ade- 
vărată ştiu că nu e. 

SOCRATE: De ce nu? 

NICIAS: Pentrucă isi închipue că stiinta 
medicilor privitoare la bolnavi, poate să meargă 
mai departe decât să ne spue ce e sănătate și 
ce e boală. Căci ei doar atâta ştiu. Şi dacă se 
întâmplă că pentru un om, sănătatea ar fi mai 
primejdioasă decât boala, crezi tu, Laches, că 
medicii ar sti acest lucru? Nu fi-se pare tie că 
pentru multi ar fi mai bine sá nu se scoale de 
pe boalá, decát sá se vindece de ea? Ia spune-mi: 
Nu crezi tu că pentru multi eră mai bine sá fi 
murit, decât să trăiască? 

LACHES: Asta da, o cred. 

NICIAS: Şi atunci, crezi că aceleași sunt 
lucrurile de cari trebuie să se teamă şi cei că- 
rora moartea le-ar fi mai folositoare, si acei 
pentru care e mai bine să trăiască? 

LACHES: Nu, fireşte. 

NICIAS: Dar recunosti tu vreunui medic 
sau altui meseriaş putinfa de a face aceasta deo- 
sebire, — o recunosti tu, zic — altui om decat 
aceluia pe care dupa definitia mea l'am numit 
curagios ? 

SOCRATE: Pricepi ce vrea sá spuná, 
Laches ? 

LACHES: Da, pricep cá pentru el proo- 
rocii sunt oameni curagiosi, căci cine altul poate 
ghici dacá pentru cutare e mai bine sá moará 
sau sá trăiască? Tu, Nicias, ce crezi despre 

tine: cá esti ghicitor, sau cá nu esti nici ghi- 
citor, nici curagios? 

NICIAS: Cum adicá? Tu crezi cá e de 
datoria ghicitorului sá cunoascá lucrurile de care 
trebuie sá ne temem şi pe acelea cari trebuie 
să ne inspire încredere? 

LACHES: Apoi da. Cine altul? 

XXIV. NICIAS: Acela de care spui eu, 
mult mai mult decât ghicitorul, dragul meu. 
Căci acesta e dator să cunoască semnele viito- 
rului, dacă aduce cuiva moarte, boală sau pier- 
derea avutului, ori biruința sau înfrângerea în 
răsboiu sau orice altă întrecere. Cât privește în- 
trebarea dacă e pentru cineva bine sau rău să 
päfeascä sau sá nu pată cutare lucru, întrucât 
ar fi ghicitorul mai în stare să răspundă la ea, 
ca oricare altul? 

LACHES: Eu nu înţeleg ce vrea să spună, 
Socrate. Căci nu-mi arată dacă vrea sá inte- 
leagă prin curagios, pe ghicitor, pe medic sau 
pe altcineva, afară numai de n'o fi vrând să 
spună că vreun zeu oarecare îndeplineşte această 
calitate. Pentru mine e limpede că Nicias nu 
vrea, să recunoască bárbáteste că vorbeşte doar 
să se afle în treabă, ci o tot suceşte in sus şi în 
jos numai ca să-şi ascundă încurcătura în care 
se află. Dacă-i vorba pe asta, apoi şi noi doi, 
tu şi eu, am fi putut să întortochem lucrurile 
în felul ăsta, dacă am fi vrut să ascundem con- 

tradictiile in care ne infundám. Dacă ne-am fi 
aflat în fața unui tribunal, felul acesta de a 
vorbi ar fi avut o indreptátire. Dar acum că 
ne găsim într'o astfel de societate, de ce să mai 
încerci a te împăună cu vorbe goale? 

SOCRATE: Si eu sunt de părere că n'ar 
aveă nici un rost, Laches. Dar stai, să vedem. 
Poate că Nicias e încredințat de temeinicia spu- 
selor lui, şi nu vorbeşte doar asa ca sá se afle 
în treabă. Să-l rugăm să ne spue mai limpede, 
care e ideea lui. Si dacă s'o vedea că e înteme- 
iată spusa lui, să-i dăm dreptate; dacă nu, să-i 
arătăm noi cum e adevărul. 

LACHES: Atunci, dacă vrei să-l întrebi, 
întreabă-l tu, Socrate; eu m'am convins (de ce 
ştie. el). 

SOCRATE: Nam nimica împotrivă. O 
să-l] descos atunci şi pentru tine şi pentru mine. 

LACHES: Foarte bine. 

XXV. SOCRATE: Ia spune-mi, Nicias, 
sau mai degrabă, spune-ne (căci eu iau cuvântul 
nu numai în numele meu, ci si al lui Laches): 
Tu afirmi că curajul e ştiinţa lucrurilor de cari 
trebuie să ne temem gi a acelora cari ne inspiră 
încredere? 

NICIAS: Da, afirm. 

SOCRATE: Şi că ştiinţa asta nu e la în- 
demâna oricui, de vreme ce nici medicul, nici 
ghicitorul n'o cunosc, şi că cine vrea să fie cu- 

ragios, trebuie să şi-o însușească fără doar si 
poate. N'ai spus aşă? 

NICIAS: Ba da, asa. 

SOCRATE: Atunci, vorba zicátoarel: 
După tine, nu orice scroafä poate să-şi însu- 
şească această ştiinţă, nici sá devie cura- 
gioasă. 

NICIAS: Nu, fireşte. 

SOCRATE: E limpede, deci, Nicias, că tu 
nu recunoşti curaj nici scroafei din Crommyon 1), 
Si spun asta nu ca să glumesc, ci fiindcă cred 
că e necesar din partea acelui care afirmă ase- 
menea lucruri, să nu admită că vreun animal 
e curagios, afară numai dacă nu vrei să susfii 
că o astfel de știință, pe care din pricina greu- 
táfii el numai puțini oameni şi-o pot însuși, e 
la îndemâna unui leu, de pildă, a unei pantere 
sau a porcului mistreț. Căci din definiția pe care 
ai dat-o tu, nu reiese în chip necesar altceva, 
decât că, în privința curajului trebuie să con- 
sideri ca egali, pe leu — de pildă — cu cerbul, 
sau pe taur cu maimuța. 

LACHES: Pe toți zeii, Socrate, ai foarte 
mare dreptate. Căci atunci, ia spune-mi, Nicias: 
Sustii că aceste animale, despre cari toți sun- 
tem de acord să le recunoaştem curajul, sunt 
mai destepte decât noi, sau vrei — împotriva 


1) In vecinătatea Corintului nude Teseu a dus o luptă crâncenă 
cu o scroafă fioroasă. 

părerii generale — sá sustii că ele nici nu sunt 
măcar curagioase? 

NICIAS: Nu pot recunoaşte de curagioase, 
Laches, nici aceste animale, nici altă vietate, 
care numai din pricina nestiinfei nu se teme de 
primejdii; le pot numi doar nesocotite sau ne- 
bune. Sau crezi că pot numi curagioşi pe copiii 
cari din pricina nestiinfei nu se tem de nimic? 
lipsă de teamă şi curaj, nu sunt, după mine, 
unul şi acelaș lucru. Părerea mea e că, curajul 
împreunat cu prevedere se găseşte la foarte pu- 
tini, pe când ceeace găsim la imensa mulțime, 
fie bărbaţi, femei, copii sau dobitoace, nu e de- 
cât temeritate, îndrăsneală și lipsă de teamă îm- 
preunate cu neprevederea. Pe toate aceste ființe 
pe cari tu le numesti curagioase, eu le numesc 
temerare, rezervând numele de curagioase ace- 
lora la care această însușire e intoväräsitä de 
socotinfa cumpánitá de care vorbesc. 

XXVI. LACHES: Vezi, Socrate, cu cát 
mestesug — cel puţin aga crede el — își face 
propria lui laudă, încercând sá le răpească glo- 
ria, acelora pe cari toată lumea e de acord să-i 
recunoască de curagioşi? 

NICIAS: Oh, nu asta mi-a fost intenţia, 
Laches, fii pe pace. Căci sunt gata să recunosc 
că si tu esti invätat!), şi Lamahos — dacă în 


1) In arta curajului, pe care îl poate aveă numai cel ce şi-a in- 
susit mai întâiu «ştiinţa» curajului, 

tr'adevăr sunteți curagiosi — şi mulți alți Ate- 
nieni. 

LACHES: Deşi aș aveä ce să-ți răspund, 
nu-ți mai obiectez nimic la spusele tale, ca să 
nu zici că sunt din Aixonea 1), precum de altfel 
si sunt. 

SOCRATE: Nici să nu-i răspunzi, Laches ; 
mi-se pare că n'ai băgat de seamă că el a învăţat 
arta aceasta dela prietenul nostru Damon, care 
la rândul lui frecuentează pe Prodicos 2) cel mai 
meşter sofist în arta de a deosebi sensul cuvintelor. 

LACHE S: Cu această îndemânare se poate 
mândri un sofist, Socrate, da nu un om pe 
care Statul îl socoate vrednic să-i fie conducător. 

SOCRATE: Dar se cuvine, dragul meu, 
ca omul care stă în fruntea treburilor cele mai 
însemnate, să fie stăpân şi pe cea mai mare 
înțelepciune. Iar Nicias, cred, e vrednic să-l în- 
trebăm de ce consideraţie se lasă călăuzit când 
stabilește această definiție a curajului. 

LACHES: Atunci întreabă-l tu, Socrate. 

SOCRATE: Asa am să fac, prea bunule; 
dar să nu-ţi închipui că te voiu scuti de a lua 
şi tu parte la discuţie; fii cu băgare de seamă 
şi cercetează chestia împreună cu noi. 


1) eLocuitorii acestei suburbii treceau drept oameni carcotagis. 
(N. lui M. A. Croiset.) 

3) Unul din sofistii cei mai remarcabili; contimporan şi prieten 
cu Socrate; s'a ocupat în deosebi de synonimle. 

LACHES: Dacă crezi că e nevoie, bine, fie. 

XXVII. SOCRATE: Fireşte că e nevoie. 
lar tu, Nicias, ia problema iar dela început. 
Ti-amintesti că la început noi am pornit discuţia 
noastră dela considerafia că curajul e o parte 
a virtuții? 

NICIAS: Da, mi-amintesc foarte bine. 

SOCRATE: Şi prin urmare şi răspunsu- 
rile date le dedeai, pornind dela convingerea că 


curajul e o parte — printre mai multe alte 
părți — a întregului ce se numește virtute. 
Aşă e? 


NICIAS: Cum nu? 

SOCRATE: Dar sá vedem, acuma o sá fii 
de acord cu mine când voiu spune că acest 
cuvânt, pe lângă curaj mai înseamnă si inte 
lepciune şi dreptate şi celelalte la fel? Da 
sau nu? 

NICIAS: Fireşte că da. 

SOCRATE: Stai niţel. Va să zică in pri- 
vinta asta ne-am înțeles. Să vedem acum şi pri- 
vitor la primejdie şi siguranță 1), dacă nu cumva 
tu ai o părere, iar noi (doi) o alta, deosebită 
de a ta. Noi iti vom spune părerea noastră, iar 
tu, dacă nu esti de acord, sá ne pui în cunos- 
tinfá. Prin primejdie noi înțelegem ceeace ne 
inspiră temere, iar prin siguranță, ceeace ne 


1) Căci, după Nicias, curajul este ştiinţa primejdiilor si a lucrurilor 
ce ne pot inspiră încredere în noi. 

inspiră încredere. Apoi mai zicem că teama e 
inspirată nu de relele trecute, nici de cele pre- 
zente, ci de cele așteptate, întrucât teama e aş- 
teptarea unui rău viitor. Nu eşti și tu de aceeaş 
părere, Laches? 

LACHES: Cu desăvârşire, Socrate. 

SOCRATE: Ai auzit definiția noastră, Ni- 
cias: numim lucruri de temut relele viitoare, 
iar lucruri insuflătoare de încredere, pe cele care, 
dacă se întâmplă, nu sunt un rău, sau sunt 
chiar un bine. Ai tu în privinţa asta aceeaş pá- 
rere cu noi, sau alta? 

NICIAS: Ba aceeas părere. 

SOCRATE: Si ştiinţa acestor lucruri o 
numesti tu curaj. Asa e? 

NICIA S: Tocmai asa. 

XXVIII. SOCRATE: Să examinăm acum 
şi al treilea punct, ca să vedem dacă suntem de 
acord şi asupra lui. 

NICIAS: Care punct? 

SOCRATE: O să ţi-l spun. Eu şi acesta 
(Laches) suntem de părere, că ştiinţa, indiferent 
de obiectul la care se aplică, nu ia o înfăţişare 
deosebită după cum se indeletniceste cu trecutul 
spre a şti cum a luat naştere, sau cu prezentul, 
spre a şti cum este, ori cu viitorul spre a şti 
cum se va înfăptui mai bine, ci rămâne mereu 
aceeaș. Astfel de pildă, cât priveşte sănătatea, 
medicina rămâne una şi aceeaş în toate tim- 

purile, fie că se ocupă de lucrurile cari au fost, 
de cele cari sunt acum, sau de cele cari vor fi 
privitor la roadele pământului. Cât despre arta 
răsboiului, puteți mărturisi voi înşivă” că stra- 
tegia ştie să prevadă totul şi mai ales viitorul, 
fără să se creadă silită să asculte de arta ghi- 
citorului căruia îi comandă, pentrucă strategia 
cunoaște mai bine actele răsboinice atât cele 
prezente cât şi cele viitoare, si deaceea și legea 
pune pe prooroc sub comanda generalului, nu 
pe general la ordinele proorocului. Nu asta e 
părerea noastră, Laches? 

LACHES: Ba da, asta e. 

SOCRATE: Ei bine, Nicias, eşti gata să 
recunoşti împreună cu noi, că, privitor la lu- 
cruri identice, ştiinţa e aceeas, fie că e vorba 
de lucruri trecute, prezente sau viitoare? 

NICIAS: Da, sunt gata; sunt de aceeas 
párere, Socrate. 

SOCRATE: Şi, după tine, curajul e stiinta 
lucrurilor cari inspiră temere sau încredere. Nu? 

NICIAS: Da. 

SOCRATE: Dar am recunoscut că pri- 
mejdia 1) e un rău viitor, iar speranța un bun 
viitor. 

NICIAS: Tocmai. 

SOCRATE: Sifapoi, (am recunoscut) că 


1) za demd. 


III 


aceeaş ştiinţă se ocupă de aceste lucruri, fie că 
ele se întâmplă în viitor sau în orice alt timp. 

NICIAS: Asa e. 

SOCRATE: Prin urmare, curajul nu e nu- 
mai ştiinţa primejdiilor şi a sperantelor, căci el 
imbratiseaza cu ştiinţa lui nu numai bunurile 
şi relele viitoare, ci şi pe cele prezente şi tre- 
cute şi din toate timpurile, ca şi celelalte ştiinţe. 

NICIAS: Aşă se pare. 

XXIX. SOCRATE: Astfel că tu, Nicias, 
nu ne-ai răspuns decât asupra unei treimi a cu- 
rajului, când noi te întrebăm asupra curajului 
în întregime. Iar acum, pe cât se vede, din spusa 
ta, reiese că curajul nu e numai ştiinţa primej- 
diilor şi a speranfelor, ci ştiinţa aproape a tu- 
turor bunurilor şi relelor indiferent de timp. Nu 
trebuie să schimbăm definiţia ta în sensul acesta? 
Ce zici, Nicias? 

NICIA S: Cred că da, Socrate. 

SOCRATE: Si nu fi-se pare tie atunci, 
om minunat, că cel care ar şti toate bunurile 
si toate relele, în toate chipurile lor, fie în pre- 
zent, viitor sau trecut, ar posedă virtutea in 
întregimea ei? Şi-l crezi tu lipsit de înțelepciune, 
dreptate şi pietate, pe acest om, care singur e 
în măsură să recunoască atât fata de zei cât si 
de oameni, primejdia şi contrariul ei, si care, pe 
de altă parte, singur e în stare să-şi însușească 
bunurile, ca unul ce ştie cum să se poarte cu ele? 


112 


NICIAS: Vorbele tale nu mi-se par lipsite 
de temeiu, Socrate. 

SOCRATE: Prin urmare, tu nu vorbeşti 
acuma numai de o parte a virtuții, Nicias, ci 
de virtute în întregimea ei. 

NICIAS: Se vede că da. 

-SOCRATE: Şi noi am spus doar că cu- 
rajul e numai o parte a virtuţii. 

NICIAS: Da, aşă am spus. 

SOCRATE: Şi lucrul de care vorbirăm 
noi acum, nu pare a fi numai o parte (a virtuţii). 

NICIA S: Nu, fireşte. 

SOCRATE: Așadar, Nicias, n'am putut 
află ce e curajul. 

NICIAS: Se vede că nu. 

LACHE S: Şi eu care credeam c'o s'o afli, 
iubite Nicias, văzându-te aşă de desprefuitor 
față de răspunsurile pe care i-le dădeam lui 
Socrate! Ce sigur eram că o s'o descoperi cu 
ajutorul ştiinţei învățate dela Damon! 

XXX. NICIAS: Foarte frumos din partea 
ta, Laches! Va să zică tie prea puțin îți pasa 
că ţi-ai dat adineauri de gol nestiinta ta privi- 
toare la ce e curajul, numai cu condiţia ca sá 
mă vezi și pe mine expus la aceeaș ruşine. Pe 
cât se pare, ţi-e indiferent acest lucru, tocmai 
fiindcă împărtășesc şi eu ca tine această igno- 
rantá a unei ştiinţe pe care neapărat ar trebui 
s’o cunoască orice om care pretinde că e ceva 

de capul lui. Dar fapta ta mi se pare fireascá: 
După obiceiul omenesc, tu te uiţi la alții, în 
loc sá te uiţi la tine. Cât mă priveşte, cred ca 
m'am explicat îndeajuns asupra chestiei în dis- 
cutie şi chiar dacă pe alocuri explicarea mea a 
prezentat lacune, mai târziu mă voiu îndreptă 
atât cu ajutorul lui Damon, de care tu îți baţi 
joc fără să-l fi văzut niciodată, cât şi cu aju- 
torul altora. Şi când voiu fi pus o tază temei- 
nică cunoștințelor mele, ti le voiu împărtăși și 
tie, fără sgárcenie, căci tare mi-se pare că ai 
nevoie sá te instruesti. 

LACHES: Oh, da, tu eşti învăţat, Nicias. 
Dar cu toate astea il sfátuesc pe Lysimah gi 
pe Melesias, să ne lase pe noi la o parte dacă e 
vorba de educaţia băieților, şi să se țină de So- 
crate ăsta, cum aş face şi eu, dacă băieții mei 
ar fi mai mari. 

NICIAS: In privința asta sunt si eu de 
părere că dacă Socrate se însărcinează cu edu- 
catia tinerilor, nu mai e nevoie să se caute aiurea 
(un educator): şi eu i-as incredintá foarte bu- 
curos pe Niceratos, dacă l-ar primi; dar ori de 
câte ori îi aduc aminte de lucru ăsta, îmi pro- 
pune pe alţii, iar el se dă la o parte. Ia vezi, 
Lysimah poate că rugămintea ta va fi ascultată 
mai binevoitor de Socrate. 

LYSIMAH: Ar fi şi drept, Nicias, căci 
si eu as fi în stare să fac pentru el multe lu- 

‘cruri pe care nu le-as face pentru multi alții. 
Ce zici, Socrate? O să-mi asculfi rugămintea? 
O să ajuţi tinerilor ăstora să ajungă oameni 
cât mai de ispravă? 

XXXI. SOCRATE: Ar fi o greșeală ne- 
iertată, Lysimah, sá nu vreau să viu în ajutorul 
celui care vrea să se desăvârşească. Dacă din 
discuţia pe care o avurăm, ar fi reieşit că eu am 
ştiinţă (necesară), iar aceştia amândoi no au, 
ai îi îndreptățit să mă rogi să-mi iau asupră-mi 
această sarcină. Dar acum — toți suntem deo- 
potrivă de nelămuriți. Atunci pe cine din noi 
să alegem? Eu sunt de părere că pe nici unul. 
Asa stând lucrurile, vă voiu da un sfat, despre 
care o să-mi spuneţi ce credeți. Sunt de părere 
că noi toți — căci nimeni dintre noi nu face 
excepție — împreună, trebuie să căutăm mai 
întâiu pentru noi un dascăl cât mai bun, căci 
şi noi avem nevoie, şi apoi pentru băieți, fara 
să crufäm banii sau altceva. In nici un caz nu 
‘sunt de părere să rămânem asa cum suntem 
acum. lar dacă vreunul dintre noi e dispus sá 
râdă la gândul că vrem să ne ducem la școală 
la vârsta noastră, voiu fi nevoit sá má pui la 
adăpostul zicătoarii lui Omer, care spune că 
«rușinea nu stă bine sáracului». Deaceea să nu 
ne pese de ce-o spune unul sau altul, și să ne 
îngrijim laolaltă de educaţia atât a noastră cât 
si a tinerilor acestora. 

LY SIMAH: Mie-mi place propunerea ta, 
Socrate, şi cu cât sunt cel mai bătrân, cu atât 
vreau să arăt şi o tragere de inimă mai mare 
la învățătură, împreună cu băieții. Atunci uite 
ce să faci: vino negresit mâine dimineață acasă 
la mine ca să ne chibzuim în această privință. 
Iar deocamdată să spargem adunarea noastră. 

SOCRATE: Bine, Lysimah, asa am să 
fac; am să viu mâine la tine, de va vrea zeul. 


APOLOGIA 


APOLOGIA 


J. Nu ştiu, Atenieni, ce impresie au făcu 
asupra voastră acuzatorii mei; eu, eră cât p'aci 
'să nu mă mai recunosc, atât au fost de convin- 
‘gätoare discursurile lor Si totus, ca să vorbim 
drept, nimic din ce au spus ei nu este adevărat. 
Dar dintre toate minciunile lor, nici una nu m'a 
mirat mai mult decât aceea prin care vă sfă- 
tueste sá fiți cu băgare de seamă fata de elo- 
cinta mea. Mi s'a părut culmea neruşinării, că 
nu s'au temut de ocara unei desmintiri, pe care 
o să le-o dau numaidecât, arătându-le că nu 
sunt deloc elocvent, afară numai dacă prin 
aceasta nu înțeleg pe omul care spune adevărul. 
Dacă asta vor să înțeleagă, mărturisesc că sunt 
un orator dar nu după înţelesul lor; căci încă 
odată; ei nau spus nimic, sau aproape nimic 
adevărat. Din gura mea voi veţi auzi tot ade- 
vărul, si nu în cuvântări înflorite prin vorbe 
si expresii, nici împodobite ca ale lor, ci, dim- 
potrivá, în termenii cari îmi vor veni cei dintâi 
în minte; am încrederea că nu voiu spune de- 

cât ceeace este drept. Aşă că nu trebuie sá as- 
teptati dela mine altceva. Nici nu s’ar potrivi 
cu vârsta mea, ca sá mă infatisez înaintea voa- 
stră ca un tânăr ce se deprinde în arta orato- 
rica. Şi tocmai deaceea, vă rog să nu vă mirafi 
și să nu vă scandalizati, dacă má auziti între- 
buintánd pentru apărarea mea acelaş limbaj, 
de care am obiceiu să mă slujesc în piața pu- 
blică la tarabele zarafilor şi în alte părţi, 
unde mulți din voi m’afi auzit. Căci lucrutile 
stau astfel: azi e prima dată când apar în fata 
unui tribunal, la vârsta de mai bine de yo ani, 
şi — drept să vă spun, — sunt străin de lim- 
bajul ce se vorbeşte aici. Ei bine, inchipuiti-va 
că sunt un străin şi läsafi-mä, rogu-vă, sá vor- 
besc în limba şi după obiceiul în care am trăit. 
Nu cred că vă fac o cerere nedreaptă, rugân- 
du-vă să mă lăsați stăpân pe forma discursului 
meu, bună sau rea, cum o fi, şi de a luă în con- 
siderafie numai, dacă e drept sau nu ceeace 
spun eu; în asta stă virtutea judecătorului, iar 
datoria oratorului e să spună adevărul. 

II. Mai întâiu, Atenieni, trebuie să răspund 
primilor acuzatori şi la primele învinuiri ce mi 
sau adus pe nedrept; apoi la învinuirile mai 
proaspete şi acuzatorilor din urmă. Căci am multi 
acuzatori pe lângă voi, şi de multi ani, cari nu 
spun decât minciuni, şi de dânşii mă tem mai 
mult decât de Anytos şi ceata lui, cu toate că 

si acestia sunt foarte de temut. Primii sunt 
aceia, cari încă din copilărie punând stăpânire 
pe spiritele voastre, v'au repetat şi v'au făcut 
pe nedrept să credeţi că e un oarecare Socrate, 
om învăţat, care se indeletniceste cu ceeace se 
petrece în cer și sub pământ, şi care ştie să 
schimbe o pricină rea într'una bună 1). Oamenii 
cari au răspândit asemenea svonuri, ăştia sunt 
acuzatorii cei mai de temut, căci cine îi ascultă, 
socotește că oamenii ce se dedau unor asemenea 
cercetări, nu cred nici în existența zeilor. De- 
altfel numărul acuzatorilor de felul acesta este 
foarte mare, iar ei lucrează de multă vreme la 
acest complot, si apoi ei v'au prevenit pentru 
părerea asta, când erafi în vârsta credulitáfii; 
căci cei mai multi erafi pe vremea aceea copii 
sau baiefandri ; atunci deci, ei má învinuiau la 
largul lor în faţa voastră, vorbind in contra 
unui om care nu se apără. Céeace e mai ciudat, 
este că nici nu e îngăduit să cunosc pe acuza- 
torii mei, nici măcar pe nume, afară de un oare- 
care scriitor de comedii 2). Toți aceia, cari, fie 
din pizmă, fie ca să mă ponegrească înaintea 
voastră, v'au făcut să credeți aceste minciuni, 
şi acei cari, convinși ei înşişi, au convins şi pe 
alţii, scapă de orice urmărire, şi eu nu pot nici 


1) La Atena, sofistii aveau reputaţia că pot face să triumfe o cauză, 
oricât de nedreaptă, prezentánd-o într'o lumină falsă. 
2) Aristofan. 


122 


să-i chem în fata voastră, nici să-i dovedesc de 
minciună, asa că sunt nevoit sá mă bat cu nă- 
luci şi să mă apăr fără ca nimeni sá mă atace. 
Așadar — după cum spusei — ţineţi socoteală 
că am de-aface cu două feluri de acuzatori: 
unii cari m'au cunoscut de multă vreme, şi alții 
cari m'au citat acum de curând in fata jude- 
cății; vă rog să mă credeți că trebuie să încep 
prin a. răspunde celor dintâi, căci pe ei i-afi 
ascultat intäiu si ei au avut mai multă înrâu- 
rire asupra spiritului vostru, ca. ceilalți. 

Si cum spusei, trebuie să mă apăr, Atenieni, 
să mă silesc a smulge din sufletul vostru o ca- 
lomnie care s'a cuibărit acolo de multă vreme, 
şi să fac toate astea într'un timp aşă de scurt! 
Doresc să izbândesc, dacă de aci poate reiesi 
vreun bine pentru voi si pentru mine; doresc 
ca această apărare să-mi fie de folos; dar con- 
sider lucrul acesta ca foarte greu, şi nu-mi fac 
iluzii.. Totus intámple-se ce vor găsi zeii cu 
cale ; trebuie să ne supunem legii şi sá ne apărăm. 

TIT. Să reluăm deci în esența ei acuzația pe 
care se întemeiază calomniatorii noştri, şi care 
a dat lui Melitus curajul de a má aduce în fata 
acestui tribunal. Să vedem ce spun calomniatorii 
mei si să dăm acuzațiunii lor forma legală, ci- 
tind-o ca si cum acuzatorii ar fi prestat jurá- 
mântul: «Socrate e un om primejdios, care prin- 
tr'o nelegiuită curiozitate vrea sá cerceteze ce 

se petrece în cer şi sub pământ, face sá izbân- 
dească o cauză rea în dauna, celei bune şi în- 
vata si pe alții aceste taine». Iată acuzarea; 
ati văzut-o în comedia lui Aristofan, unde se 
înfăţişează un oarecare Socrate, care spune că 
se plimbă prin văzduh, şi alte asemenea näz- 
bâtii, despre lucruri de cari eu n'am idee cât 
decât; nu spun asta pentru a compromite 
această ştiinţă, dacă există vreun om iscusit in 
ea, pentru ca. nu cumva să-i vie poftă lui Me- 
litus să-mi aducă şi astfel de învinuiri; de lu- 
crurile astea, Atenieni, nu m'am ocupat nici- 
odată. Pot să iau de mărturie pe oricare din voi. 

Vă rog pe toți cei cari sunteți aici si cu cari 
am stat de vorbă (şi este un foarte mare număr 
de aceștia de fata), vă rog să spuneţi dacă m'aţi 
auzit vorbind vreodată despre astfel de științe, 
măcar pe departe. Astfel vă veţi convinge că 
tot aşă de lipsite de temeiu sunt şi celelalte în- 
vinuiri cari. mi-se aduc îndeobşte. 

IV. Şi dacă se spune, că am profesia de a 
invata pe alţii si că cer plată, asta e iar o min- 
ciună. Nu că n'aş socoti ca ceva foarte frumos 
să poți instrui pe oameni, cum fac Gorgias din 
Leontinum, Prodicus din Ceos şi Hippias din 
Elis. Acesti oameni colindá toatá Grecia, atrá- 
gând la ei pe tineri cari, fără nicio cheltuealá, 
ar puteă să se alipească pe lângă vreunul din 
concetáfenii lor, pe care ar găsi de cuviință să-l 

aleagá; ei ştiu să-i înduplece, să părăsească pe 
concetáfenii lor şi să vină la ei, să le dea bani, 
şi pe deasupra să le fie şi recunoscători. Ba 
încă am auzit că a venit aici un om învățat 
din Paros; căci am dat peste un om care chel- 
tueste pentru sofisti mai mult decât toți cei- 
lalfi concetateni ai noştri împreună, Callias, fiul 
lui Hipponicos; il întrebai (cum ştiţi, are doi 
copii): «Callias, dacă în loc de copii ai aveă 
doi mänji sau doi viței, n'am cáutá noi să-i 
dăm pe mâna unui om priceput pe care l-am 
plăti bine ca să-i facă cât s'o puteă de buni 
şi de frumoși şi să le dea toate desävärsirile 
de care firea lor e destoinică? Şi omul acesta ar 
fi probabil un crescător de cai sau un agricultor. 
Dar fiindcă drept odrasle ai oameni, cui te-ai 
hotărît să-i incredintezi? Ce maestru avem noi 
în ramura asta pentru virtuțile omului şi ale 
cetățeanului? Imi închipui că având. copii te-ai 
gândit la asta. «Ai pe cineva?» îl întrebai. (Fără 
indoeala», îmi răspunse. «Pe cine?» întrebai eu; «de 
unde e? Cât îi dai?» «Evenus, este Socrate», îmi 
răspunse Callias; «e din Paros, şi-mi ia cinci 
mine») 1). Atunci îl fericii pe Evenus, dacă într'a- 
devăr are acest talent, si dacă dă lecţii asa de 
ieftin. Cât despre mine, mărturisesc că aș fi tare 
mândru si semet, dacă as aveă această ştiinţă; 
dar dacă n'o am, n'o am, Atenieni! 


1) Cam 400—500 lei. 

V. Acum, poate că unul din voi m'ar întrebă: 
«dar care-i meseria ta, Socrate, şi de unde vin ca- 
lomniile astea răspândite împotriva ta? Căci dacă 
tu n’ai făcut nimic deosebit de ceilalți, nu s'ar 
fi vorbit atâta de tine? Răspunde-ne, ca să nu 
fim siliți să inventăm noi o explicație din capul 
nostru). Intrebarea este, fireşte, legitimă, și eu 
mă voiu sili să arăt ce lucru mi-a făcut atâta 
faimă printre oameni, si atäfi duşmani. Ascul- 
tafi-mä: unii din voi vor crede poate că glu- 
mesc, dar fifi bine incredintati că nu voiu spune 
decât adevărul. Intr'adevăr, Atenieni, reputația 
pe care mi-am făcut-o, vine dela o oarecare în- 
telepciune. Si de ce natură e înțelepciunea asta? 
E poate o înţelepciune pur omenească; de fapt 
poate că eu posed această știință. Insă oamenii 
aceia de cari vă vorbii, se poate să posede o 
înțelepciune mai presus decât cea omenească, 
sau nu ştiu ce să zic, căci eu n’o am şi cine 
susține contrariul, vrea să vă inducă în eroare 
şi să má clevetească. Dar vă rog cu stäruinfä, 
Atenieni, sá nu vă scandalizafi şi să nu má 
luați drept un îngâmfat, dacă ceeace vă voiu 
spune, pare ceva neobişnuit; ceeace voiu spune 
nu porneşte dela mine, ci o să fac să vorbească 
înaintea voastră o autoritate vrednică de în- 
crederea voastră; o să vă dau o mărturie despre 
înțelepciunea mea, dacă într'adevăr ea există şi 
de ce natură este: acest martor este zeul dela 

Delfi. Cunoasteti pe Cherefon, prietenul meu de 
copilărie ; eră dealtfel şi al celor mai multi dintre 
voi; a fost surghiunit odată cu voi şi s'a întors 
împreună cu voi. Ştiţi ce fel de om eră Cherefon, 
şi cu ce zel lucră, când se apucă de ceva. Intı’o 
zi mergând la Delfi, avu îndrăzneala să întrebe 
oracolul (şi încă odată, să nu vá scandalizati de 
ceeace o să vă spun); el l'a întrebat, dacă e pe 
lun e vreun om mai înțelept ca mine. Pythia 
îi răspunse, că nu e nici unul. In lipsa lui Che- 
refon care a murit, fratele său care e aici, poate 
să vă incredinteze. 

VI. Şi gánditi-vá bine, Atenieni, toate lucru- 
rile astea vi-le spun, numai ca să arăt de unde 
vin toate svonurile ce circulă impotriva mea. 
Când am aflat de răspunsul oracolului, mi-am 
zis: ce vrea să spună zeul? Ce înțeles au vor- 
bele lui? Căci știu foarte bine că în mine nu 
e nici un fel de înțelepciune, nici mare, nici 
mică; ce vrea aşadar să zică, declarându-mă 
pe mine cel mai înțelept dintre oameni? Căci 
la. urma urmei, nu minte; un zeu nu poate să 
mintă. Multă vreme am fost în încurcătură asu- 
pra intelesului oracolului, până când luai hotă- 
rirea, pe care am să v'o povestesc, de a cunoaște 
gândul zeului. Mă dusei la unul din concetă- 
fenil nostri, care trece drept înțelept, în spe- 
ranta’ că acolo mai bine decât oriunde o să 
pot da de minciună oracolul, şi să-i spun: Ai 

zis că sunt cel mai înțelept dintre oameni, si 
omul acesta e mai înțelept decât mine. Cercetai 
deci pe omul ăsta, al cărui nume nu mai.e ne- 
voie să vi-l pomenesc (eră un om politic), şi 
din cercetarea pe care am făcut-o în discuția cu 
el, am rămas, Atenieni, cu impresia următoare: 
mi sa părut că omul ăsta. doar trece drept 
înțelept în ochii multora şi mai cu seamă în 
ochii săi, dar că de fapt nu este. Apoi încercai 
să-i arăt că nu e deloc ceeace își închipuiă el 
că e: şi uite ce m'a făcut nesuferit în fața acestui 
om şi a multora cari erau de față. După ce 
am părăsit, cugetam asa în mintea mea: eu 
sunt mai înțelept decât omul ăsta! Se poate 
prea bine ca nici el, nici eu să nu știu mare 
lucru; dar deosebirea este că el isi închipuie 
că ştie, neștiind nimic, iar eu dacă nu ştiu nimic, 
nici nu-mi închipui că ştiu ceva. Mi-se pare deci 
că sunt ceva mai înțelept decât el în privința 
asta, anume că nu cred că ştiu ceeace nu ştiu. 
De aci mă dusei la altul, care treceă drept și 
mai înțelept ca cel dintâiu, şi rămăsei cu aceeas 
impresie si de data asta: ’mi-atrasei şi dusmänia 
lui si a multor altora. 

VII. După acestea continuai, deşi simțeam ce 
uri strâng împotriva mea. Totus socotii că tre- 
buie să pui mai presus glasul zeului si să cer- 
cetez pe toți aceia cari aveau oarecare reputație 
de ştiinţă, spre a află ee vrea să zică oracolul. 

Si vá jur pe câine, Atenieni, că uite ce mi s'a 
întâmplat: pe cei cari erau mai läudafi, i-am 
găsit, afară de puţine excepții, mai lipsiți de 
înțelepciune, când îi cercetam după oracolul 
zeului, pe câtă vreme alţii, cari treceau drept 
mai slabi de duh, mi sau părut că sunt oa- 
meni mai cuminţi. 

Dar mai întâiu să sfârșesc cu povestirea aler- 
găturilor şi ostenelilor mele, pentru a mă în- 
credință de adevărul oracolului. După oamenii 
politici, mă adresai poeților, atât celor ce fac 
tragedii cât şi celor ditirambici şi altora, ne- 
îndoindu-mă că față de ei mă voiu convinge 
de inferioritatea mea. Luand din operele lor, pe 
acelea cari mi-se păreau lucrate cu mai multă 
grijă, îi întrebam ce au vrut să zică, doritor 
fiind să mă instruesc din discuția cu ei. Mi-e 
Tuşine, Atenieni, sá vă spun adevărul şi totus 
o să vi-l spun. Dintre toţi cei cari erau de fata, 
nu eră aproape nici unul care să nu fie în stare 
să ne dea socoteală despre poemele acestea mai 
bine decât acei cari le făcuse. Atunci recunoscui, 
că nu rațiunea ii cäläuzeste pe poeți, ci un fel 
de inspirație firească, un entuziasm asemenea 
cu acel care răpește pe profet şi pe gbhicitor, 
cari toți spun lucruri foarte frumoase, dar nu 
înţeleg nimic din cele:ce spun. Cam aga ceva 
mi sa părut că se întâmplă şi cu poeţii; tot- 
odată băgai de seamă că din pricina talentului 

lor pentru poezie, se credeau superiori tuturor 
celorlalți oameni, ceeace nu erau nicidecum. Ii 
lăsai deci, încredințat că eram mai presus de 
ei tot prin aceeaș parte care mă ridicase d'a- 
supra oamenilor politici. 

VIII. Dela poeți trecui la artişti. Aveam con- 
ştiinţa că nu pricep nimica din arte, şi eram 
foarte încredințat că artiștii sunt stăpâni pe ne- 
numărate taine minunate, lucru în care nu mă 
înşelam deloc. Stiau multe lucruri de cari eu 
n'aveam idee, şi în această privință erau mult 
mai învățați ca mine. Dar, Atenieni, imi pärurä 
că au acelaș cusur ca și poeţii; nu eră nici 
unul care, pentru că excelă în arta lui, să nu 
creadă că ştie foarte bine lucrurile cele mai im- 
portante şi această pretenție le intuneca iscu- 
sinta lor; astfel că punándu-má în locul oraco- 
lului, şi întrebându-mă pe mine însumi, la care 
din aceste două lucruri tin mai mult: sau sá 
fiu asa cum sunt, fără ştiinţa lor dar si fără 
ignoranta lor, sau sá am avantajele lor împreună 
cu cusururile ; îmi räspunsei mie însumi gi ora- 
colului, că prefer să fiu asa cum sunt. 

IX. Cercetările astea au stârnit, Atenieni, 
atâtea duşmănii primejdioase şi invergunate; de 
aci toate defăimările răspândite pe socoteala 
mea, şi renumele meu de om înțelept. Căci acei 
cari m'ascultă, își închipuie că eu cunosc toate 
lucrurile acelea în privința cărora eu demasc' 

numai ignoranta altora. Ci, Atenieni, adevárul 
e că numai Apolon singur e înțelept, şi el a vrut 
să spună prin gura oracolului său, numai, că 
toată înțelepciunea omenească nu e mare lucru, 
sau chiar că nu e nimic, ci sa slujit de numele 
meu numai ca de o pildă, ca si cum ar fi vrut 
să spună tuturor oamenilor: «Cel mai înţelept 
dintre voi, e acela care, ca si Socrate, recu- 
noaște că înțelepciunea lui e tot una cu nimic). 
Pentru a mă supune zeului, eu continuai si acum 
cercetările astea, colindand din om în om, în- 
trebänd pe toți acei străini si concetäfeni în 
cari sper să găsesc adevărata înțelepciune, şi 
când n'o găsesc, eu vin în ajutor zeului, ară- 
tându-i că nu sunt înţelepţi. Lucrul acesta ma 
preocupă asa de mult, că n'am avut vreme să 
fiu câtuş de puțin folositor Statului şi fami- 
liei mele; devotamentul meu pentru zeu m'a 
adus la, o sărăcie lucie. 

X. Dealtfel, multi tineri cari au vreme si 
cari au avere, trăesc pe lângă mine şi găsesc o 
mare plăcere în a vedeă cum încerc eu pe oa- 
meni; pe urmă, ei înşişi încearcă să mă imite 
şi se pun să încerce pe acei cari îi întâlnesc; 
nu mă îndoesc că găsesc un seceriș imbelsugat, 
căci. nu e lipsá de aceia cari cred că știu tot, 
deşi, nu ştiu nimic, sau prea puţin. Toţi acei pe 
cari ei îi dovedesc ca ignoranfi, se leagă de 
mine, nu de ei, şi răspândesc vorba că e unu 

Socrate, un mare blestemat, care strică tine- 
retul, iar când îi întrebi, ce face acest Socrate, 
sau ce predă, ei nu ştiu nimic, dar ca sá nu rá- 
mâie cu gura închisă, îți scot înainte aceste în- 
vinuiri banale, cari se aduc de obiceiu filozo- 
filor, că el cercetează ce se petrece în cer şi sub 
pământ, că nu crede în zei, şi că face să izbân- 
dească pricinile rele; căci ei nu îndrăznesc să 
spună adevărul, anume că Socrate îi dă de gol, 
arătându-le că ei se prefac că ştiu, desi nu știu 
nimic. Fiind ambitiosi, neobositi şi numeroşi, si 
vorbind despre mine cu un plan hotărît de mai 
înainte şi cu o elocinta destoinicá să captiveze, 
ei v'au umplut de multă vreme urechile cu svo- 
nurile cele mai perfide, şi urmăresc fără răgaz 
sistemul lor de defăimare. Iată cum s'a făcut 
de a täbärit asupra mea si Melitus şi Anitus 
si Lycon. Melitus e înciudat pe mine în numele 
poeţilor, Anitus în numele oamenilor politici şi 
al artiştilor, iar Lycon în numele oratorilor. Iată 
de ce, cum spuneam şi la început, aş socoti ca 
o minune, dacă într'o vreme aşă de scurtă, as 
putea să smulg o calomnie asa de adânc înră- 
dăcinată în spiritele voastre. 

Aţi auzit, Atenieni, adevărul curat; nu vă 
ascund și nu vă táinuesc nimic, cu toate că știu 
că tot ce spun nu face decât să-mi atragă ura 
lor; tocmai asta dovedeşte că eu spun adevărul, 
şi că nu m'am înșelat în privința izvorului acestor 

calomnii, lucru de care vá vefi convinge lesne, 
dacă vreți să vá dati ostenealá sá adánciti 
aceastá afacere, acum sau mai tárziu. 

XI. lată o apologie îndestulătoare împotriva 
acuzatorilor mei din prima categorie; voiu în- 
cercă acum să mă apăr împotiiva celor din a 
doua categorie si împotriva lui Melitus, acest 
om de bine, așă de iubitor de tara lui, cum zice 
el. Să luăm acum şi această din urmă acuzare, 
deoarece şi autorii ei sunt deosebiți de cei din- 
tai; iată cam cum e formulată: Socrate e vi- 
novat că strică tinerimea, nu recunoaşte zeii 
orașului şi pune în locul lor divinități noui. Iată 
acuzarea ; să-i cercetăm toate punctele unul după 
altul. Zice să sunt vinovat că corup tinerimea. 
Si eu, Atenieni, afirm că Melitus e vinovatul, că 
ia în glumă lucrurile serioase, si cu nepásare 
chiamă oameni în judecată pentru a se preface 
că se interesează mult de lucruri de cari nici- 
odată nu şi-a dat osteneală să se ocupe. Si că 
e asá, voiu încercă să vă dovedesc. 

XII. Vino 'ncoa, Melitus, si spune-mi: e vre- 
un lucru, la care să tii tu mai mult, decât să 
faci pe tineri cât mai virtuosi cu putință? 

MELITUS: Nu, fără îndoeală. 

SOCRATE: Ei bine, acum spune jude- 
cătorilor noştri, cine e în stare să facă pe tineri 
mai buni? Tu ştii, fireşte, căci te preocupă acest 
lucru. Tu ai descoperit cine îi corupe, si pretinzi 

că eu sunt acela; deaceea má aduci ca acuzat in 
fața acestui tribunal. Aide acuma, spune-le ju- 
decătorilor şi cine îi face mai buni. Vorbeşte, 
Melitus! Vezi că taci, încurcat, și nu știi ce să 
răspunzi? Nu ti-se pare că e rusinos? Nu e asta 
o probă sigură ca nu te-ai îngrijit niciodată de 
educaţia tinerimii? Dar încă odată, vrednice Me- 
litus: cine poate să facă pe tineri mai buni? 

MELITUS: Legile. 

SOCRATE: Nu asta vreau să te întreb, 
o prea, bunule Melitus; te întreb cine? Care om? 
E sigur că primul lucru pe care trebuie să-l ştie 
omul acesta, sunt legile. 

MELITUS: Aceştia pe cari îi vezi aici, 
Socrate, judecătorii. 

SOCRATE: Ce spui, judecătorii ăștia sunt 
capabili să instruească pe tineri, şi să-i facă mai 
buni? 

MELITUS: De sigur. 

SOCRATE: Toţi judecătorii, sau sunt prin- 
tre ei, unii cari pot şi alții, cari nu pot? 

MELITUS: Toti. 

SOCRATE: Asta-mi place pe Hera, ştiu că 
n'o sá ducem lipsă de oameni folositori1). Bine, 
dar si toți cetățenii ăştia, cari ne ascultă, pot 
să facă pe tineri mai buni sau nu? 

MELITUS: Si ei pot. 


1) Numárul judecátorilor erá de cinci mii, 

SOCRATE: Dar ce zici, Melitus, toți aceia 
cari iau parte la adunarea poporului, n'ar putea 
ei oare, să strice tinerimea, sau și ei toți sunt deo- 
potrivá de destoinici s'o facă virtuoasă? 

MELITUS: Şi ei sunt destoinici. 

SOCRATE: Astfel, după tine, toți Ate- 
nienii pot să fie folositori tinerimii, afară de mine, 
numai eu îi corup; nu asta vrei să spui? 

MELITUS: Tocmai asta. | 

SOCRATE: Intr'adevăr, după spusa ta, 
trebuie să am mare nenoroc; dar continuă să-mi 
răspunzi. Ti-se pare că e tot asa si cu caii? Toţi 
oamenii pot să-l facă mai buni și numai unul cu- 
noaste taina de a-i strică? Sau tocmai dimpo- 
trivă? Nu oare numai un singur om, san un 
foarte mic număr, anume maeştrii de călărie, 
sunt destoinici să-i îmbunătățească? Şi ceilalți 
oameni dacă vor să-i încalece, sau să se slujească 
de ei, nu-i strică? Nu e tot astfel cu toate ani- 
malele? Da, fără îndoeală, fie că Anytus și tu 
recunosti sau nu acest lucru; si intr’adevar ar 
fi un mare noroc pentru tinerime, dacă n'ar 
există decât uv singur om capabil s'o corupă, 
pe când toți ceilalți ar putea să-i fie de folos. 
Dar tu ai dovedit îndeajuns, Melitus, că educa- 
tia tinerimii nu te-a preocupat niciodată ; si chiar 
vorbele tale fac să se vadă limpede că nu te-ai 
îndeletnicit niciodată serios de lucrul pentru care 
acum mă urmáresti în judecată. 

XIII. Apoi te rog în numele lui Jupiter, Me- 
litus, răspunde, ce Jucru e mai folositor, sá trá- 
esti impreuná cu oameni de bine, sau cu ráii? 
Răspunde-mi, prietene, căci întrebarea nu e grea. 
Nu-i asa că răii fac totdeauna rău acelora cari 
stau cu ei, și că cei buni fac bine acelor din 
jurul lor? 

MELITUS: Fara îndoeală. 

SOCRATE: E cineva care sá prefere sá 
sufere o pagubă în loc de un folos dela cei cu 
care trăeşte? Răspunde, vrednice Melitus, căci 
legea te obligă să răspunzi. E cineva să prefere 
a fi vătămat? 

MELITUS: Nu, nu e nimeni. 

SOCRATE: Dar să vedem, mă învinovă- 
testi că stric tinerimea şi că o fac mai rea, di- 
nadins sau fără să vreau? 

MELITUS: Dinadins. 

SOCRATE: Cum adică, Melitus, Ja vârsta 
ta, înțelepciunea pe care o ai, întrece ea oare 
asa de mult pe a mea, la vârsta în care am a- 
juns, încât tu ştii foarte bine că ráii fac tot- 
teauna rău acelor cu cari tráesc, şi că cei buni 
fac totdeauna bine; iar eu sunt asa de ne- 
stiutor, că nu observ,că făcând mai rău pe vre- 
unul din aceia cari au legáturá cu mine, má 
expun eu însu-mi sá sufer vreun rău dela el? 
Si încă mai pretinzi că îmi atrag răul acesta asa 
de mare, cu bună știință? Aici, Melitus, nu te 

cred deloc si nu cred să fie pe lume vreun om 
care să te creadă. Căci una din două: sau nu 
corup pe tineri, sau dacă îi corup, o fac fără 
ştirea şi fără voia mea; şi în amândouă cazurile 
tu eşti un mincinos. Dacă stric tinerimea fără 
voia mea, apoi legea spune că nu se poate chemă 
în judecată pentru greșeli fără voie, ci ea vrea 
ca cel gresiti să fie luați deoparte, și să li se arate 
greșeala lor, căci e sigur, că dacă îmi cunosc gre- 
şeala, voiu încetă de a face ceeace până acum 
făceam fără voia mea; dar tu te-ai păzit ca de 
foc de asta, nici n’ai vrut să mă vezi, nici sá má 
lămureşti, ci acuma má chemi în fata tribuna- 
lului, unde legea cere să fie aduși acei cari au meri- 
tat pedepse, iar nu acei ce au nevoie de dojană. 

XIV. Astfel, Atenieni, uite o dovadă limpede 
de ceeace vă spuneam, că Melitus nu şi-a dat 
niciodată osteneală cu lucruri de astea, si că 
nici nu sa gândit vreodată la ele. Totus, să 
vedem, spune-ne, cum corup pe tineri; nu-i 
asa, după chiar para ta scrisă, că-i corup în- 
vátándu-1 să se lepede de zeii, pe cari îi cin- 
steste tara, şi introducând zei noui? Nu cu astfel 
de învățături spui că îi corup? 

MELITUS: Tocmai. 

SOCRATE: Melitus, ín numele chiar a 
acestor zei de care e vorba acum, desluseste-ne 
mai limpede şi pe mine si pe judecători; căci 
eu nu înțeleg, dacă tu m'acuzi, că admit exis- 

tenta unor anumiți zei (si în acest caz, dacă 
cred în existența unor anumiți zei, nu sunt de 
loc ateu, şi deci în privința asta nu-s vinovat), 
sau că propag credințe în existența unor zei, 
cari nu sunt cei ai Statului. De acest din urmă 
lucru má invinoväfesti? Sau susfii că nu cred 
in nici un zeu, şi că învăţ si pe alții să nu creadă 
în nici unul? 

MELITUS: Da, de asta te acuz; că nu 
crezi în nici un zeu. 

SOCRATE: O minunatule Melitus! de ce 
vorbeşti asa? Ce, eu nu cred, ca şi ceilalți oa- 
meni că soarele si luna sunt zei? 

MELITUS: Nu, pe Jupiter, Atenieni, nu 
crede ; el zice că soarele e o piatră, iar luna un 
pământ. 

SOCRATE: Tu crezi că acuzi pe Anaxago- 
ras; tu dispretuesti pe judecătorii noştri, și-i crezi 
prea ignoranfi, dacă iti închipui că ei nu ştiu 
că de altfel de teorii sunt pline cărțile lui Ana- 
xagora din Clazomene. Dealtfel, tinerii ar veni 
ei să irivefe dela mine o teorie, pe care ar putea 
oricând să şi-o însușească din cartea cumpărată 
din orchestră cu cel mult o drahmă, şi care 
le-ar da un frumos prilej să-și bată joc de So- 
crate, dacă acesta şi-ar atribui nişte păreri ce 
nu-i aparțin, şi care de altfel si asa sunt destul 
de absurde? Dar spune-mi, pe Jupiter, pretinzi 
tu că eu nu cred în existența nici unui zeu? 

MELITUS: Da, pe Jupiter, nu crezi. 

SOCRATE: Intr’adevär, Melitus, tu spui 
lucruri de necrezut, şi în care, pe cât îmi pare, 
nici tu însuți nu crezi. Cat despre mine, Ate- 
nieni, îmi pare că Melitus e un neobrăzat si un 
‘desänfat, care nu mi-a adus această acuzare, de- 
cât ca să mă insulte, pornit dintr'o semetie ti- 
nerească şi a vrut numai să mă ispiteascá pu- 
nându-mi o ghicitoare şi zicändu-si lui însuşi: 
să vedem, dacă Socrate înțeleptul va băgă de 
seamă că glumesc şi spun lucruri cari se con- 
trazic ; ori il voiu trage pe sfoară si pe el şi pe 
ascultători? Intr'adevăr e evident, că se contra- 
zice peste tot în acuzarea lui, ca si cum ar zice: 
Socrate e vinovat că crede și nu crede în 
existența zeilor; asta, zău, înseamnă să faci 
o glumă. 

XV. Atenieni, cercetaţi cu mine ca să vedeţi, 
unde cred eu că se contrazice. Răspunde, Me- 
litus, iar voi, judecători, aduceti-va aminte ce 
vam rugat la început si nu faceți sgomot, dacă 
vorbesc după obiceiul meu. Spune-mi, Melitus, 
e cineva pe lume care să creadă că sunt lu- 
cruri omeneşti şi în acelaş timp să creadă că 
nu sunt oameni? Judecători, poiunciti să-mi 
‘răspundă si sá nu facă atâta gălăgie. E cineva 
să creadă că există reguli pentru a dresă caii, 
Şi să creadă că nu există cai? Că sunt cântece 
de flaut, şi că nu există flaute? Nu e nimeni, 

prea bunule Melitus. Eu fi-o spun, pentrucá tu 
nu vrei să răspunzi, și o spun întregei adunări. 
Dar răspunde şi la asta: e cineva care să creadă 
în puterea demonilor, şi totus să nu creadă în 
demoni? 

MELITUS: Nu, nu este. 

SOCRATE: Insfársit, má indatorezi foarte 
mult răspunzându-mi, desi numai silit de jude- 
cători. Aşadar recunoşti că eu cred în puterea 
demonilor şi propovăduesc despre ea, fie că e 
vorba de demoni vechi sau noui. Deci după spusa 
ta, admit puterea demonilor, lucru mărturisit 
prin jurământ si în acuzația ta; dacă dar admit 
puterea demonilor, trebuie în chip necesar să re- 
cunosc şi existența demonilor. Nu-i asa? Fireşte. 
Căci presupun că recunosti acest lucru, de vreme 
“ce-mi răspunzi. Dar nu considerăm noi demonii 
ca niște zei, sau niște copii ai zeilor? Asá e 
sau nu? 

MELITU S: Chiar așă. 

SOCRATE: Prin urmare, dacă după pro- 
pria ta mărturie, eu admit existența demoni- 
lor, şi dacă aceștia sunt zei, iată tocmai do- 
vada despre ceeace spuneam, că tu vii să ne 
pui ghicitori şi să petreci pe socoteala noastră, 
zicând că nu cred și totuș cred în zei, de vreme 
ce recunosc existența demonilor. Şi iarăș dacă 
după cum se mai spune, demonii sunt copii din 
flori ai zeilor, făcuți cu nimfele, sau cu alte 

mame, cine ar puteá crede cá existá copii ai 
zeilor si că nu există zei? Asta ar fi tot asa 
de absurd, ca și cum ai spune că există catári, 
născuți din cai si mágárite, şi că nu există nici 
cai, nici măgari. Astfel, Melitus, din toate astea 
reiese că tu mi-ai adus învinuirea, numai asa 
ca să mă pui la încercare, sau din lipsa unui 
alt motiv serios, pentru a mă puteă cită în fața 
tribunalului, căci oricum, este peste putință să 
faci pe un om, cu oricât de puțină minte, să 
creadă că aceeaș persoană poate admite o pu- 
tere a demonilor şi a zeilor şi în acelaș timp, 
să nu admită nici existenţa zeilor, nici a demo- 
nilor, nici a eroilor. 

XVI. Dar, Atenieni, n'am nevoie de o mai 
lungă apărare. Şi ceeace vă spusei, ajunge ca 
să vă dovedească că eu nu sunt vinovat, şi că 
acuzarea lui Melitus e fără temeiu. Cât despre 
ceeace vă spuneam la început, că mi-am atras 
dusmánia neîmpăcată a multora, fiți foarte în- 
credintati că aşă e, şi dacă o să fiu răpus, 
ceeace mă va pierde, nu va fi nici Melitus, nici 
Anytus, ci pisma şi defăimarea, care au făcut 
să piară atáti oameni de ispravă, şi care vor 
face să piară încă mulți alții de aci înainte; 
căci nu cred că pacostea asta se va opri la mine. 

Dar poate má va întrebă cineva: nu ţi-e ru- 
şine, Socrate, sá te indeletnicesti cu un studiu 
care te aduce acum în primejdie de moarte? 

La această întrebare as aveă dreptul sá răs- 
pund: Esti greşit, omule, dacă crezi că un om, 
care pretueste cât de cât, trebuie să cântărească 
primejdia morții sau a vieţii, când e vorba să 
cerceteze în toate acțiunile sale, numai dacă 
ceeace face el este drept sau nu, dacă fapta 
lui e a unui om de bine sau a unui rău. După 
tine ar fi niște nerozi toți acei semi-zei ce au 
murit la asediul Troiei, şi mai cu seamă fiul 
Thetidei, care tineá asa de putin socoteală de 
primejdie în comparație cu ruşinea, încât zeița, 
mama sa, care-l vedeă nerăbdător să se ducă 
să omoare pe Hector, agrăindu-l, pe cât mi-aduc 
aminte, cu aceste cuvinte: «(fiul meu, dacă räs- 
buni moartea lui Patrocle, prietenul tău, uci- 
zând pe Hector, vei muri, căci: 

«Moartea lui Hector trebuie să fie uimată de-a 
ta»; el deşi prevenit, nesocotind primejdia şi 
moartea, şi temându-se mai mult de a trăi ca 
un las, fără să-și răsbune prietenii, exclamă: 

«Sá mor îndată», 
«numai să pedepsesc pe ucigașul lui Patrocle, şi 
să nu rămân aci expus dispretului» 

«Stánd ca un netrebnic în corăbiile încovoiate, 
povară pământului». El, cum vezi, nu s'a spe- 
riat de moarte sau primejdie. Uite ce va să zică 
nepăsare de moarte! Si într'adevăr, Atenieni, 
aşă şi trebuie să fie. Orice om care şi-a ales 
un loc, sau care a fost pus acolo de mai marele 

său, trebuie, după părerea mea, sá rămâie acolo 
neclintit, să nu ţină socoteală nici de moarte, 
nici de primejdie şi de nimic altceva, decât de 
cinste. 

XVII. Atenieni, după ce am păzit cu cre- 
dință ca un ostaş vieteaz toate posturile unde 
am fost pus de comandanții voştri, la Potidea, 
la Amfipolis, şi la Delium, si după ce mi-am 
expus de atâtea ori vieata, m'aș face foarte vi- 
novat dacă apoi, când zeul dela Delfi mi-a po- 
runcit — după cum cred eu și tălmăcesc spusa 
lui — să-mi petrec zilele în studiul filozofiei, 
cercetându-mă pe mine şi pe ceilalți, frica de 
moarte sau altă primejdie m’ar hotărî să pă- 
răsesc acest post. Da, aceasta ar fi o crimă, şi 
atunci într'adevăr ar trebui să fiu citat in fata 
acestui tribunal, ca un nelegiuit ce nu crede 
în zei, care nu se supune oracolului, care se. 
teme de moarte, se crede înțelept, şi nu e; căci 
a se teme de moarte, Atenieni, nu e altceva de- 
cât sá te crezi înțelept, fárá ca să fii; căci în- 
seamnă să crezi că cunoşti ceeace nu cunoşti. 
Intr'adevăr nimeni nu știe ce e moartea, şi dacă 
nu cumva ea o fi cel mai mare din toate bu- 
nurile pentru om. Cu toate astea lumea se teme 
de ea, ca şi cum ar sti cu siguranță că e cel mai 
mare dintre rele. Oare nu e asta nestiinta rusinoasa 
anume să-ți închipui că cunoşti ceeace nu cunoşti? 
Cât despre mine, poate în privinţa asta sunt deo- 

sebit de cea mai mare parte din oameni; si dacá 
aş indrásni sá má proclam mai înțelept ca altul 
în o anumitá privință, as face-o numai într'atât 
că neştiind bine ce se întâmplă pe lumea cea- 
laltá, nici nu pretind că ştiu, dar ceeace ştiu 
bine, este că a fi nedrept si a nu te supune: 
unuia mai bun ca tine, om sau zeu, este un 
lucru rău şi ruşinos. Iată de ce, când e vorba 
de un rău de care știu hotărît că e un rău, 
nu mă voiu teme; şi nu voiu evită niciodată 
un lucru, despre care nu ştiu, dacă n'o fi un 
adevărat bine; astfel că dacă acum m'ati achită 
si nu v’afi luă după Anitus, care v'a arătat 
sau că nu trebuie să mă chemaţi în fata tri- 
bunalului, sau că după ce m’afi chemat, n’afi 
putea face altceva decât sá mă osändifi la moarte, 
pe motivul, cum zice, că dacă as scăpă, copiii 
voştri, cari sunt asa de atrași de învățătura lui. 
Socrate, vor fi în scuit timp stricafi fără nă- 
dejde de mântuire; dacă, cu prilejul ăsta mi ati 
spune: Socrate, noi respingem acuzarea lui Ani- 
tus şi te achităm, dar cu o condiție, să nu mai 
faci filozofie şi cercetările tale obişnuite; iar 
dacă mai cazi odată în păcatul ăsta şi eşti des- 
coperit, vei fi dat morţii»; ei bine, dacă voi, 
cum spusei, mi-afi da drumul cu condiția asta, 

vaş răspunde: «Atenieni, vă mulțumesc si vă 
iubesc, dar mă voiu supune mai degrabă zeului, 

decât vouă, şi cât voiu aveà suflare si un pic 

de putere, nu voiu incetá de a má indeletnicl 
cu filozofia, de a vá da îndemnuri şi de'a vorbi 
cu oricine dintre voi mi-o veni în cale, vorba 
mea obişnuită: «o prietene, cum se face că fiind 
Atenian, din orașul cel mai mare gi cel mai 
vestit pentru cultura şi puterea lui, nu roşeşti 
gândindu-te numai sá strângi bogății, să câştigi 
influență şi onoruri fără ca să te ocupi cu ade- 
vărul şi cu înțelepciunea, fără să te ocupi de 
sufletul tău şi de desăvârşirea lui?» Şi dacă 
vreunul din voi susține că se ocupă, nu-l voiu 
crede pe cuvânt şi nu-i voiu da pace, ci îl voiu 
întrebă, îl voiu cercetă, îl voiu da de minciună, 
şi dacă aflu într'adevăr, că nu e virtuos ci nu- 
mai se preface că e, îl voiu face să roseasca 
că tine asa de putin socoteală de lucrurile cele 
mai de pret, şi că pune atâta preţ pe lucrurile, 
care nu merită. Iată în ce chip, voiu vorbi tu- 
turor, acelor pe cari îi voiu întâlni, fie tineri, 
fie bătrâni, concetäfeni, sau străini, şi mai vârtos 
vouă, Atenienilor, pentrucă voi îmi sunteți mai 
aproape; aflați că tocmai asta îmi poruncește 
zeul, şi sunt încredințat, că nimic nu poate fi 
mai de folos pentru Stat, decât zelul meu de 
a împlini porunca zeului; căci toată îndelet- 
nicirea mea constă în a colindă spre a vá con- 
vinge, pe voi tineri şi bătrâni, că înainte de 
grijile corpului şi de bogății, înainte de orice 
grije, stă aceea a sufletului si a desävärsirii lui. 

Vă spun într'una, că nu bogăţia face virtutea, 
ci dimpotrivă virtutea face bogăţia, şi din ea 
îşi trag obârşia toate bunurile atât cele obşteşti 
cât şi cele particulare. Dacă vorbind astfel, con- 
rup tinerimea, trebuie că învățăturile astea sunt 
o otravă; căci dacă cineva pretinde că eu spun 
altceva, se înşeală sau vrea să vă înşele. Astfel, 
că n'am decât să vă spun: «Fie că faceţi ce vă 
cere Anitus, sau nu faceți, fie că-mi dati dru- 
mul sau nu-mi dați, nu mă voiu lăsă niciodată 
de îndeletnicirea mea, chiar dacă ar trebui să 
mor o mie de morți. 

XVIII. Nu murmurati, Atenieni, şi continuaţi, 
după cum v'am rugat, de a mă ascultă cu răb- 
dare: această răbdare, după părerea mea, va fi 
spre folosul vostru. Am să vă spun încă multe 
alte lucruri, cari poate vor stârni, protestele 
voastre: dar nu, să n'o faceți. Fifi incredintati, 
că dacă má osändifi la moarte, pe mine, care 
sunt asa cum ati văzut, vă veţi face mai mult 
rău vouă decât mie. Intr'adevăr, nici Anitus, 
nici Melitus nu-mi pot face nici un rău; nu sunt 
în stare, căci nu cred să steă în puterea omului 
rău, să aducă pagubă celui bun. Poate că mă 
vor osândi la moarte, sau la surghiun, sau la 
pierderea drepturilor mele de cetățean; Anitus 
şi ceilalți socotesc lucrurile astea drept rele 
foarte mari; eu însă nu sunt de aceeaş părere 
cu ei; după gândul meu, cel mai mare dintre 

toate relele e acela pe care îl face azi Anitus, 
anume că încearcă să dea pieirii pe un om ne- 
vinovat. Si acum, Atenieni, să nu credeți că 
mă apăr în interesul meu, cum şi-ar puteă în- 
chipui cineva; ci din dragoste pentru voi, de 
teamă ca nu cumva osândindu-mă, să jigniti 
pe zei în darul pe care vi l'a făcut; căci dacă 
puneţi să mă ucidă, nu veți găsi cu ușurință 
un alt cetățean ca mine, care să steă de capul 
vostru, cum stai — comparatia vá va părea 
poate grosolană — de capul unui telegar mare, 
de rassă, care din pricina mărimii lui, e mai 
domol şi deaceea are trebuintá de un pinten 
spre a fi iufit. 

Astfel se pare, că zeul m'a ales pe mine, ca 
să vă îndemn şi să vă trezesc, mustránd pe fie- 
care din voi toată vremea, fără ca să vă dau 
răgaz, oriunde vă întâlnesc. Atenieni, cu greu 
veţi mai găsi voi un asa om, şi dacă mă credeţi, 
ar fi bine să mă lăsați să trăesc. Dar poate 
apucafi de supărare, ca nişte oameni pe cari 
îi scoli din somn, voi veţi ascultă de Anitus 
şi mă veţi da morții fără sá mai soväifi, si 
după asta iar veţi cădeă în somnul vostru adânc, 
afară numai dacă nu i s'o face zeului milă de 
voi, şi vă va trimite un alt om care să-mi se- 
mene. Dovada că chiar zeul m'a dat acestui 
oraș, o puteţi lesne vedeă din aceea că e un 
lucru mai presus de cele omenești, că mi-am 

nesocotit atâţia ani de zile propriile mele treburi, 
pentru ca să văd de ale voastre, luându-vă pe 
fiecare în parte ca un tată sau ca un frate mai 
mare şi îndemnându-vă in tot timpul să vá în- 
deletniciti cu virtutea. Si dacă as fi avut vreun 
câştig din ocupaţia asta, s'ar explică purtarea 
mea ; însă vedeţi, că chiar acuzatorii cari m'au 
invinoväfit cu atâta nerusinare, n'au avut cu- 
rajul să încerce a dovedi prin martori că am 
luat sau că am pretins vreodată o cât de mică 
răsplată bănească; pot să vă dau o mărturie, 
cred, foarte bună despre ceeace vă spun: să- 
rácia mea. 

XIX. Dar va păreă foarte ciudat că mă aflu 
în treabă, şi umblu în dreapta și în stânga, 
sfătuind pe fiecare în parte, şi că niciodată 
n'am avut curajul sá viu în adunările poporului 
ca să împărtăşesc şi Statului sfaturile mele. 
Ceeace m'a împiedicat, Atenieni, e o putere 
din mine, divină, neinteleasá, de care m’afi auzit 
vorbind de atâtea ori, şi din care Melitus, în 
glumă, a făcut un cap de acuzare împotriva 
mea. Această putere a început să se arate din 
copilărie în forma unui glas care nu vorbeşte 
decât când voieşte să mă abată dela un lucru 
pe care am hotărît să-l fac, căci niciodată nu 
mă îndeamnă să fac ceva; el mi s'a împotrivit 
întotdeauna când am vrut să iau parte la afa- 
cerile Statului, si el s'a împotrivit foarte ‘la 

timp, căci dacă m'as fi băgat în politică, sá 
ştiţi că de mult naş mai fi fost pe lumea asta, 
ceeace n'ar fi fost un câştig nici pentru voi, 
nici pentru mine. Nu vă supăraţi pe mine dacă 
vă spun adevărul. 

Oricine o vrea să lupte pe fata împotriva pa- 
timilor unui popor, fie în Atena sau oriunde, 
oricine o vrea să împiedice a se făptui vreo 
nedreptate sau vreo nelegalitate întrun Stat, 
n'o s'o poată face niciodată nepedepsit. Cine e 
hotárit să lupte pentru dreptate, dacă vrea să 
trăiască câtva timp, trebuie să rămână simplu 
particular, ferindu-se de politică. 

XX. Pot să vă dau dovezi puternice despre 
acest lucru, şi nu dovezi verbale, ci de acelea 
cari au mai multă trecere în fața voastră: fapte. 
Ascultati ce mi s'a întâmplat, ca să vedeţi că 
mi-e cu neputinţă să cedez cuiva de frica morții, 
în ciuda dreptăţii, asa că nevoind să fac acest 
lucru trebuie neapărat să pier. O să vă vorbesc 
ca la judecată, fără ocol, dar sincer. 

Ştiţi, Atenieni, că niciodată n'am ocupat vreo 
slujbă politică; numai o singură dată am fost 
membru în consiliul tribului Antiochida, de care 
tin si eu; îi eră tocmai rândul la Prytanie?), 
când împotriva tuturor legilor, voi v'ati încă- 
päfänat să faceţi in bloc procesul celor zece ge- 


1) Prytanie, adică să prezideze judecata. 

nerali cari nau pus sá se îngroape cei pieriti 
în lupta navală dela Arginuse; nedreptate pe 
care ati recunoscut-o şi de care v'ati căit în 
urmă. Cu acest prilej, eu am fost singurul dintre 
Prytani, care am îndrăsnit să mă împotrivesc 
la nesocotirea legilor şi să votez împotriva voa- 
stră. Cu toate că oratorii se pregăteau să mă 
dea în judecată şi să mă închidă, cu toate că voi 
imi porunceati si protestati împotriva mea, eu 
am preferat sá infrunt aceastá primejdie, avánd 
de partea mea legea si dreptatea, decát sá má 
asociez cu voi la o aşa mare nedreptate, de frica 
puscáriei si a morții. Asta s'a întâmplat când mai 
dăinuiă încă democrația. Când veni oligarhia, 
cei Treizeci!) mă trimiseră cu alți patru la Tholos 2) 
şi-mi porunciră să aduc pe Leon din Salamina, 
ca să-l dea morţii; căci ei dedeau ordine de 
astea la multă lume, pentru ca să compromită 
un număr cât mai mare de persoane; şi atunci 
dovedii prin fapte, nu prin vorbe, că nu-mi păsă 
deloc de moarte — îmi iertati felul meu de 
a vorbi pe fata, — şi că unica mea grije eră 
să nu fac vreo faptă nelegiuită sau nedreaptă. 

Toată puterea celor Treizeci, oricât eră ea de 
mare, n'a putut să mă sperie ca să comit o 
nedreptate. 


1) De tirani. 
2) Cládire, unde prytanii máncau ín comun. 

Plecánd din Tholos, Cei Patru s’au dus la Sa- 
lamina şi aduserá pe Leon, iar eu má retrăsei 
în casa mea şi fără îndoială nesupunerea mea 
mi-ar fi atras moartea, dacă guvernul celor Trei- 
zeci n'ar fi fost răsturnat puțin după aceea. 
Despre acest fapt pot să dea mărturie un foarte 
mare număr de martori. 

XXI. Vă inchipuifi, că as fi trăit atâția ani 
de zile, dacă m'as fi amestecat în politică şi 
dacă în calitatea mea de om de ispravă, as fi 
călcat totul în picioare, pentruca să nu mă 
gândesc decât la apărarea dreptății? Nici de 
cum, Atenieni; nici eu, nici altul n'ar fi putut 
s'o facă. In tot răstimpul vieţii mele, de câte 
ori mi s'a întâmplat să iau parte la treburile 
Statului, mă veți găsi acelaş: acelaş în relatiu- 
nile mele particulare, necedând nimănui, când 
eră vorba de dreptate, nici măcar vreunuia din 
aceia, pe cari calomniatorii mei vor să-i facă 
să treacă drept şcolarii mei. N'am fost niciodată 
dascălul nimănui; dacă însă vreunul, tânăr sau 
bătrân, a dorit să steă de vorbă cu mine ca 
să vadă cum îmi împlinesc menirea, niciodată 
nu Pam lipsit de mulfumirea asta. Eu nu sunt 
din aceia cari vorbesc când li se plătește si 
tac când nu li se dă nimic; ci eu las deopotrivă 
şi pe bogat şi pe sărac să mă întrebe, sau dacă 
le place, să răspundă la întrebările mele şi să 
asculte ce am de spus. Dacă deci printre aceia, 

cari má cercetează, unii ajung oameni de is- 
pravă iar alții nemernici, asta nu se face nici 
din vina, nici prin meritul meu; nu eu sunt 
pricina acestui lucru; eu n'am făgăduit nimănui 
nici o învățătură şi niciodată n'am dat învă- 
táturi; şi dacă vreunul pretinde că a auzit dela 
mine în particular vreun lucru pe care să nu-l 
fi spus si în public, să fiți incredintati că nu 
spune adevărul. 

XXII. Dar de ce le place sá steá aga de mult 
de vorbă cu mine? V'am spus, Atenieni, ade- 
vărul curat; le place, fiindcă văd cum dau 
de minciună pe acei cari se socotesc înţelepţi, 
fără să fie; şi întradevăr nu e lucru tocmai 
neplăcut. Şi nu lucrez altfel, v'o repet, decât 
pentru a împlini porunca zeului, pe care mi-a 
dat-o prin glasul oracolului, prin vise şi prin 
toate mijloacele prin cari vreodată vreo putere 
cerească le-a întrebuințat spre a vesti porunca 
lor, unui muritor. Ceeace vă spun eu e ade- 
vărat şi ar fi uşor de dovedit; căci dacă ar fi 
adevărat că conrup acum pe tineri, iar pe alţii 
i-am şi conrupt, ar fi trebuit să se ridice acum 
împotriva mea unii dintre ei ajunşi la maturi- 
tate şi să recunoască că le-am dat sfaturi rele, 
când au fost tineri şi să fiu pedespit, iar dacă 
n'ar vrea ei însăși să facă acest lucru, ar fi de 
datoria celor din familia lor, — taţi, frați sau 
alte rude, — să-și aducă aminte, dacă am adus 

vătămare alor lor şi sá ceară pedeapsă împo- 
triva mea. Uite, văd pe mai mulți, cari sunt de 
fata; pe tatăl lui Critobul, Criton, care e din 
aceeaş suburbie si de aceeas vârstă cu mine, 
pe Lisanias din Sfetios cu feciorul lui, Eschine; 
pe Antifon din Cefis, tatăllui Epigenes, şi pe 
multi alții, ai căror frați má cercetau, ca Ni- 
costrate, fiul lui Teozotidas si fratele lui Teo- 
dot — (adevărat că Teodot a murit si nu mai 
are nevoie de ajutorul fratelui său) — şi pe Pa- 
ralos, băiatul lui Demodocus, si fratele lui Tea- 
ges; pe Adimant, fiul lui Ariston, cu fratele său 
Platon; pe Eantodor, frate cu Apolodor de aici, 
si pe mulți alti dintre cari Melitus ar fi trebuit 
să aducă cel puţin pe unul ca martor în cuvân- 
tarea lui. Dacă nu sa gândit la asta, s'o facă 
acuma; eu îi dau voie. Să ne spue dacă are 
pe cineva. Dimpotrivă, Atenieni, veți vedeă, că 
ei toți sunt gata, să mă apere pe mine, care 
am stricat și am vătămat pe ai lor, dacă ar fi 
să ne luăm după Melitus si Anitus. Aceia despre 
cari se pretinde că i-am stricat, ar aveă poate 
vreun motiv să-mi vie într'ajutor în favoarea 
mea; dar părinţii lor destul de înaintați în 
vârstă, pentru ca eu să fi putut să-i stric, ce 
temeiu au de sunt toți de partea mea, decât 
numai dreptatea şi adevărul, şi încredințarea 
că Melitus e un mincinos, pe când eu, spun 
adevărul? 

XXIII. Dar destul, Atenieni; iată cam de ce 
argumente má pot sluji, pentru apărarea mea; 
celelalte ar fi tot în felul ăstora. 

Se va găsi poate vreunul printre voi, căruia 
îi va căşună pe mine, aducându-și aminte, că 
el intr'un pericol mai mic fiind, a implorat pe 
judecători cu lacrămi, şi a adus în faţa tribu- 
nalului copiii, prietenii si toate neamurile spre 
a trezi mila voastră; pe când eu nu fac nimic 
din toate astea, deşi, după cum se vede, mă gă- 
sesc în cea mai mare primejdie. Poate că deeo- 
sebirea asta, venindu-i în minte, îl va indispune 
împotriva mea, şi în necazul pe care 1-1 va des- 
teptă purtarea mea, va votă plin de mânie. 
Dacă e printre voi vreunul care nutreşte astfel 
de sentimente, lucru pe care mi-e greu să-l cred, 
dar dacă totus este, eu i-aş puteă spune cu 
drept cuvânt: Prieten, am și eu neamuri, căci 
ca să mă slujesc de vorba lui Omer: 

«Nu sunt náscut nici de un stejar, nici de o 
stâncă. ..» ci de ființe omenești. Da, am şi eu 
neamuri, Atenieni; am trei feciori, unul tânăr, 
ceilalți doi încă mici, şi cu toate astea nu-i voiu 
aduce în fața voastră, pentru a vă rugă să mă 
achitati. Si de ce n'o s'o fac? Nici din mândrie, 
nici din dispreţ pentru voi; că mi-e frică sau 
nu de moarte, asta-i altă întrebare. Dar pentru 
cinstea mea, a voastră şi a Statului, nu mi-se 
pare frumos să intrebuintez asemenea mijloace 

la vârsta în care am ajuns și cu renumele meu, 
mincinos sau adevărat, pentrucă la urma urmei 
e o părere obştească, cum că Socrate se deo- 
sibeste de ceilalți oameni. Căci într'adevăr ar fi 
tare rusinos, ca oameni ce se deosibesc prin în- 
telepciune, curaj sau alte virtuţi ale lor, sá se- 
mene cu mulți din aceia, pe cari i-am văzut 
eu, şi cari deşi au trecut totdeauna drept oa- 
meni mari, au avut o purtare ciudată, când li 
s'a întâmplat să fie daţi în judecată, fiind par'cá 
incredintafi, că ei vor suferi un mare rău, dacă 
vor îi condamnaţi, și că devin nemuritori, dacă 
îi lăsaţi să trăiască. Mi se pare că astfel de oa- 
meni necinstesc tara, fiindcă ei pot da străinilor 
prilej să creadă că printre Atenieni, aceia cari 
au mai multe merite şi pe cari tot poporul îi 
alege de preferință în cele mai mari slujbe şi 
onoruri, nu se deosibesc întru nimic de femei; 
noi, când vedem că e ceva de capul nostru, nu 
trebuie să facem asta, Atenieni, și chiar când 
am vrea să ne purtăm astfel, voi n'ar trebui 
să ingäduifi, ci să declarați că acela. care a 
alergat la astfel de scene tragice pentru a deş- 
teptă mila, făcând Statul de râs, va fi mai de- 
grabă osândit decât cei cari îşi aşteaptă sen- 
tinfa în liniște. 

XXIV. Dar chiar, fără să mai vorbim de dem- 
nitate, Atenieni, mi se pare că dreptatea cere 
ca mântuirea noastră, s'o datorăm nu rugăciu- 

nilor față de judecători, cisträduinfei de a-i lumină 
și de a-i convinge ; căci judecătorul nu stă aici pen- 
tru a sacrifică dreptatea pentru dorința de a plăceă, 
ci pentru ca s'o urmeze cu sfințenie ; el n'a jurat că 
osă ierte pe cine-i place, ci că o să judece potrivit 
legilor. Nu trebuie deci să vă deprindem cu sper- 
jurul, şi nici voi nu trebuie sá vă lăsați a fi deprinsi, 
fiindcă si unii şi alții, şi voi şi noi, ne facem vinovaţi 
fata dezei. Sá nu vă aşteptaţi aşadar dela mine, că 
o să alerg la mijloace pe cari nu le socotesc nici cin- 
stite, nici drepte, nici pioase şi asta, pe Joe, tocmai 
cu prilejul unei invinovátiri de impietate, susținute 
de Melitus în contra mea ; e limpede că v’as invata 
să fiți atei, dacă v'aş înduplecă prin rugăciunile 
mele si dacă v'aşsili să vă cälcafi jurământul ; ast- 
fel vrând să má desvinovátesc, as dovedi că într'a- 
devăr nu cred în zei. Dar departe de mine gân- 
dul acesta, Atenieni. Cred mai mult în zei de- 
cât oricare din acuzatorii mei, şi plin de încre- 
dere vă las vouă şi zeului dela Delfi grija de 
a luă în privința mea hotărîrea cea mai bună 
şi pentru mine si pentru voi 1). 


1) Procedându-se la votare, dintre cei cinci sute sau cinci sute unu 
jurati, zice-se, două sute optzeci și unu au votat contra, iar două sute 
douăzeci, pentru invinoväfit. 

Trebuiá sá urmeze acum o a doua deliberare, in care sá se hotá- 
rascá natura pedepsei. 

Mai înainte de aceasta însă, Socrate rosteşte a doua cuvântare, 
unde își dă părerea despre rezultatul votului. 

Deşi prevedeă condamnarea sa la moarte, cuvântarea aceasta 
respiră o linişte sufletească dumnezeiască. 

XXV. Sentința pe care o däduräfi nu m'a 
supárat, Atenieni, pentru mai multe cuvinte; 
dar mai cu seamă, pentrucá má şi aşteptam la 
ce sa întâmplat. Ceeace má miră însă, e nu- 
mărul voturilor pentru şi împotriva mea; nu 
mă aşteptam să fiu osândit cu o majoritate asa 
de slabă, căci după cât se pare ar fi trebuit 
numai treizeci de voturi ca să fiu ertat. Pot 
dar să má măgulesc că am scăpat de învino- 
vatirea lui Melitus, si nu numai că am scăpat, 
dar e și clar, că dacă Anitus şi Licon nu sar 
fi suit la tribună să mă acuze, el ar fi fost 
osândit să plătească o miie de drahme, nepu- 
tând să întrunească a cincea parte din vo- 
turi 1). 

XXVI. Aşadar omul Asta cere să fiu pedepsit 
cu moartea ; fie, dar eu, Atenieni, la ce pedeapsă 
să mă osândesc? Trebuie să aleg pedeapsa ce 
mi se cuvine. Şi ce mi se cuvine? Ce pedeapsă 
sau ce gloabă merit eu, pentrucă n'am ţinut 
ascunsă învățătura mea, ci nesocotind lucrurile 
după cari alții râvnesc — bogăţiile, grija tre- 
burilor casnice, funcțiile militare, succesele de 
orator şi toate celelalte demnități, nefăcând 
parte din nici una din conjuratiile sau intrigile 
aşă de dese în Statul nostru, încredințat că sunt 
un om prea cinstit ca să nu mă pierd, luând 


1) Aga eră legea la Atena, pentru cel care cu ocazia acuzării făcute 
de el împotriva cuiva, nu întruneă un anume număr de voturi. 

aceastá cale; eu care lásánd la o parte toate 
lucrurile ín cari nu vá puteam fi de vreun folos, 
nici vouá nici mie, n'am vrut altá indeletnicire, 
decât aceea de a vá face în parte fiecăruia din 
voi, ceeace credeam cá e cel mai mare bine, 
îndemnându-l sá nu se gândească la ale sale, 
până nu se va fi gândit la sine însuși, ca sá 
ajungă cât mai înțelept şi virtuos, şi sá nu se 
preocupe de interesele trecătoare ale patriei 
mai înainte de a se fi preocupat de ea însăși, 
şi tot aşă cu privire la toate celelalte lucruri? 
Eu care am fost astfel, ce pedeapsă merit? 

Dacă vreți să fiți drepți, merit o răsplată, 
şi anume o astfel de răsplată, care să mă mul- 
tumeascá şi pe mine. Dar ce poate fi mai po- 
trivit pentru un om sărac şi în acelaş timp un 
binefăcător al vostru, care are trebuinta de timp 
liber ca să vă poată da sfaturi folositoare? 

Nimic nu poate să-i convie mai mult, decât 
să fie hrănit în Prytaneu: şi merită o asemenea 
răsplată, mai pe drept decât acela care la jo- 
curile olimpice a câştigat premiul alergărilor de 
cai, sau de care cu doi sau cu patru cai; fiindcă 
acela nu vă face fericiți decât în închipuire. 
Eu vă învăţ să fiți întradevăr: acela are cu 
ce să trăiască, eu n'am nimic. 

Dacă dar, trebuie să spun ceeace pe bună 
dreptate merit, ei bine, v'o spun: să fiu hrănit 
în Prytaneu. 

XXVII. Poate când vá vorbesc astfel, Ate- 
nieni, vá par tot asá de sfruntat ca adineaori, 
când spuneam că urăsc milogeala şi lacrámile. 
Nu, nicidecum, Atenieni ; adevăratul meu motiv 
e că eu am conștiință de a nu fi nedreptăţit 
pe nimeni de bunăvoie; dar nu pot să vă con- 
ving de acest lucru, fiindcă stăm de vorbă nu- 
mai de putin timp, pe când poate v'ati fi încre- 
dintat de spusele mele, dacă ati aveă, ca alte 
popoare, o lege, care pentru o osândire la 
moarte să ceară un proces de mai multe zile; 
în asa de putin timp nu e uşor sá spulberi nişte 
calomnii asa de puternice. Având aşadar con- 
ştiinţa, că n'am păcătuit niciodată fata de ni- 
meni, sunt departe de a vrea să fiu nedrept 
cu mine, spunând că merit pedeapsă si că mă 
osândesc singur. 

De teama cărui lucru as face-o? De teama 
de a nu fi supus la pedeapsa, pe care o cere Me- 
litus contra mea, şi despre care, cum v'am spus, 
nu ştiu dacă e un bine ori un rău? Sau în locul 
ei, să-mi aleg una despre care ştiu sigur că 
e un rău, şi să mă osândesc eu singur la ea? 
Să aleg puşcăria? Dar pentruce să-mi petrec 
eu vieata în închisoare, rob pe vieatá puterii celor 
unsprezece? 1) 

Să vă propun o amendă, cu condiţia să fac 


1) Reprezentanţii puterii executive la Atena. 

pușcărie, până ce voiu fi plătit-o? Dar ar în- 
semnă să ajung tot acolo, fiindcă n'am cu ce 
s'o plătesc. Să mă osândesc la surghiun? Poate 
v'ati învoi. Ar trebui însă să fiu tare orbit de 
dragul vieții, ca să nu-mi pot face următoarea 
socoteală: dacă voi, concetățenii mei, nu m’afi 
putut suferi, pentrucă felul meu de a mă purtă 
si predicele mele v'au necájit si v'au intáritat 
agá de mult, încât acum căutați sá scápati de 
mine, cum o să mă sufere printre ei nişte străini? 
Peste putință, Atenieni. 

Frumoasă vieata ar fi, zău, pentru mine, asa 
bătrân cum sunt, să-mi părăsesc tara şi s’o por- 
nesc din oraș în oraș, trăind ca un surghiunit, 
alungat de pretutindeni. Căci ştiu că ori şi unde 
m'oiu duce, tinerii o să vie să m'asculte ca și 
aici; şi de voiu căută să-i indepártez, vor căută 
atunci ei să mă alunge, înduplecând pe conce- 
täfenii mai în vârstă; de nu-i indepártez, mă 
vor alungă din pricina lor părinții şi rudele. 

XXVIII. Mi se va zice poate: Dar in surghiun, 
Socrate, n’ai putea sá stai linigtit si sá pástrezi 
tăcerea? Uite ce e mai greu sá vá fac pe voi 
sá intelegeti, anume că asta ar însemnă să fiu 
nesupus zeului. Dacă v'aş spune că din pricina 
asta nu pot să stau liniştit, voi nu m'ati crede 
şi ati lua-o drept o glumă; şi pe de altă parte, 
dacă vă spun că cel mai mare bine al omului 
e să vorbească cu alții despre virtute şi despre 


160 


alte lucruri despre cari m’ati auzit vorbind, cer- 
cetându-mă şi pe mine si pealtii — căci o vieata 
fără cercetare nu mai e vieata — dacă vă spun 
asta, mă veţi crede şi mai putin. Si totuşi asa 
e adevărul, Atenieni, însă nu e ușor să vă fac 
să credeţi. De altfel eu nu sunt deprins să mă 
socotesc vrednic de vreo pedeapsă. Dacă aș fi 
bogat, bucuros m'as osândi la o amendă pe 
care aş puteă-o plăti, căci acest lucru n'ar aduce 
nici o pagubă; dar nu în împrejurările de fata, 
căci eu n'am nici o avere, afară numai dacă 
voi nu mă osändifi decât la ceeace sunt in stare 
să plătesc, adică aproape la o mină!) şi prin 
urmare la suma asta mă condamn. 

Dar Platon care-i de fata, Criton, Critobul si 
Apolodor, mă îndeamnă să mă condamn la trei- 
zeci de mine, de care răspund ei; ei bine, fie 
amenda de treizeci de mine şi vă dau chezași pe 
aceştia, cari sunt vrednici de toată încrederea 2). 


xX ia * 

XXIX. Pentrucă n’ati avut răbdarea să mai 
așteptați putin, o să dati acelora, cari vor să 
defaime Statul nostru, prilejul de a spune că 
ați osândit la moarte pe un om înțelept, pe 
Socrate, învățatul, căci pentru ca să vă pone- 


1) Aproximativ, o sută lei. 
2) Judecătorii, după ce se sfătuesc, îl osândesc la moarte. 

greascá, má vor numi învățat, deşi nu sunt. 
Dacă aţi mai fi aşteptat nu mult timp, dorința 
voastră s’ar fi împlinit în chip natural; vedeți 
cât sunt de bătrân, mă apropii de sfârşitul vieţii, 
și sunt cu un picior în groapă. N'o spun asta 
pentru voi toți, ci numai pentru aceia, cari m’au 
condamnat la moarte şi tot lor le mai spun un 
lucru: vá inchipuiti poate că am fost osândit 
din lipsă de argumente, prin care să vă pot con- 
vinge de dreptatea mea, dacă socoteam că tre- 
buie să recurg la orice mijloc, pentru a fi achitat. 
V'ati înşelă amarnic: nu argumentele mi-au 
lipsit, Atenieni, ci neruşinarea si obráznicia: 
pierd procesul fiindcă n'am vrut sá vă spun 
ceeace vá place sá auziti asa de mult; pentruca 
n'am vrut sá ma jelesc, sá plâng, sá mă cobor 
la josniciile cu cari v'au obişnuit alții. Dar nici 
primejdia in care má gáseam atunci, nu mi s’a 
părut că má indreptateste sá fac un lucru ne- 
vrednic de un om liber și nici acum nu mă 
căesc că m'am apărat în chipul acesta. Prefer 
să mor de o mie de ori după o astfel de apă- 
rare, decât să datoresc vieata unei umilinti ca 
aceea. Nici înaintea tribunalelor, nici în lupte, 
nu e îngăduit, nici mie, nici altuia, să între- 
buinteze orice mijloc, pentru a scăpă de moarte. 
Toti ştiu c’ar fi uşor adesea să ne crutam vieata 
în răsboiu, aruncând, armele şi cerând îndurare 
dela cei ce ne urmăresc; tot aşă în orice pri- 

mejdie, găsim nenumărate căi de a înlătură 
moartea, când suntem gata la orice faptă, la 
orice vorbă. Nu-i greu, Atenieni, să te feresti 
de moarte; e mult mai greu sá te feresti de 
răutate, căci ea umblă mai repede ca moartea. 
Deaceea bătrân şi domol cum sunt, m'am lăsat 
ajuns de cea mai înceată din amândouă, pe 
când cea mai sprintenă a ajuns pe acuzatorii 
mei, ca unii ce sunt mai voinici şi mai sprin- 
teni. Eu să sufer moartea la care m’afi osán- 
dit, iar ei nedreptatea si perfidia, la care ade- 
vărul îi osândeşte. Eu rămân cu pedeapsa mea 
si ei cu a lor. De altfel poate că lucrurile asa 
trebuiau să se întâmple, şi după părerea mea 
aşă e bine. 

XXX. Iar cât despre viitor, doresc să vă fac 
o prezicere vouă, acelora cari m’afi osándit: 
sunt tocmai ín starea ín care oamenii citesc ín 
viitor, in clipa când sunt pe pragul morţii. Va 
prevestesc vouă, cari m’ati osándit să pier, că 
o să fiți pedepsiți numai decât după moartea, 
mea, cu o pedeapsă mult mai crudă, decât aceea 
la care m’afi condamnat. Aţi procedat astfel în 
credința că o să scápati de neplăcerea de a da 
socoteală despre vieata voastră; dar vă spun ca 
o să se întâmple tocmai dimpotrivă: O să se 
ridice un număr mult mai mare de mustrători, 
cu atât mai aspri, cu cât sunt mai tineri. Iar 
voi veți aveá supărări si mai mari, căci vá în- 

selati, dacă credeţi că omorind pe oameni, o 
să-i împiedicaţi de a vá mustrà pentru vieata 
voastră. Chipul acesta de a scăpă de ei, nu e 
nici cinstit, nici eficace; mijlocul care totdeodată 
e şi mai cinstit si mai uşor, e nu de a închide 
gura celorlalți, ci de a te face tu însuți mai bun. 
Uite ce aveam să prezic osânditorilor mei; acum 
îmi iau rămas bun dela ei. 

XXXI. Iar cu voi, ale căror voturi m'au găsit 
nevinovat, mi-ar face plăcere să discut despre 
întâmplarea asta, câtă vreme judecătorii au 
treabă 1) şi nu mă pornesc încă la locul unde 
trebuie să mor. Până atunci, mai stati; nimic 
nu ne împiedică să stăm de vorbă, în timpul 
ce mi se mai îngădue. Vreau să vă arăt ca la 
nişte prieteni, ce însemnează pentru mine În- 
tâmplarea de astăzi. 

Judecători — căci voi meritati pe drept să 
fiți numiți astfel — mi s'a întâmplat un lucru 
minunat. Acea inspiratiune obișnuită a demo- 
nului meu, al cărui glas lam auzit în răstimpul 
întregei mele vieți, si care niciodată, chiar în 
cele mai mici împrejurări, nu a încetat de a 
mă întoarce dela rău, astăzi, când mi-se în- 
tâmplă ceeace vedeți, ceeace s’ar putea socoti, 
şi de fapt se socoteşte cel mai mare rău, acest 


: 1) E vorba fárá indoialá, de formalitatile necesare, pentru a no- 
tifică sentința, agenţilor însărcinaţi cu executarea ei. (Nota lui M. 
Croiset. Platon. Apologie de Socrate.) 

glas dumnezeiesc azi a tăcut; el nu m'a oprit 
nici azi dimineață când am plecat de acasă, 
nici când am venit în fața tribunalului, nici când 
mă pregăteam să vorbesc, nici în timpul cu- 
vântării ; pe când in alte împrejurări, el veneá 
să mă întrerupă chiar în timpul vorbirilor, azi 
el nu s'a împotrivit la nici una din faptele mele, 
sau vorbele mele. Care poate fi pricina? 

Să v'o spun: pricina, pare-mi-se, e că ceeace 
mi-se întâmplă astăzi, e un bine; şi noi ne ingeläm 
fără îndoială, când credem că moartea e un rău. 

Am o dovadă foarte puternică: dacă ceeace 
mă pregăteam să fac, nu eră un bine, ar fi fost 
peste putință să nu mă instiinfeze semnul meu 
obişnuit. 

XXXIT. Sá cercetám şi următoarea presupu- 
nere, care mă face să cred cu mult temeiu, că 
moartea e un bine: ea trebuie să fie una din 
două: ori totala nimicire si pierderea conştiinţei, 
ori, cum se spune, doar o schimbare, o trecere 
a sufletului dintr’un loc intr’altul. 

Dacă moartea e pierderea oricărei simtiri, aga 
ca un somn fără de vise, apoi nar fi ea un 
câştig minunat? Eu socotesc că dacă s'ar apucă 
cineva să asemene toate celelalte nopți şi zile 
ale lui, cu o noapte petrecută într'un somn ne- 
turburat de nici un vis, şi lam rugă, după ce 
s'ar chibzui bine, să ne spună câte nopți şi câte 
zile mai plăcute şi mai fericite ca acea singură 

noapte a petrecut el in vieata lui, cred cá nu 
numai un simplu muritor, dar chiar însuși ma- 
rele rege, ar găsi numărul acestor din urmă cu 
mult mai mic decât al acelorlalte. Dacă dar 
moartea se aseamănă cu o astfel de noapte, 
afirm că ea este un câștig; căci în felul acesta 
tot timpul nu ar fi decât o noapte, una si ne- 
întreruptă. Dacă însă moartea este o trecere de 
pe acest tărâm pe celălalt, și dacă ce se spune 
e adevărat, că acolo o să fie intälnisul tuturor 
acelor ce au vietuit, ce bine mai mare ca acesta 
se poate închipui, o judecători? Căci dacă ajun- 
gem pe tărâmul celălalt, scăpând de cei ce se 
zic aici judecători, si gásim acolo pe adevărații 
judecători, acei despre cari se spune că împart 
acolo dreptatea, pe Minos, Radamante, Eac, Trip- 
tolem şi toți ceilalți semizei, cari au fost drepți 
în vieata lor, apoi, rogu-vă, ar există vreun bine 
mai mare ca acesta? Ce n'am da, să stăm de 
vorbă cu Orfeu, Museu, Esiod, Omer? 

Dacă acest lucru e adevărat, apoi eu aş vrea 
să mor deo mie de ori. Ce minunată petrecere 
de vreme, să mă găsesc acolo cu Palamede!), 
cu Ajax, fiul lui Telamon şi cu toți aceia cari 
din timpurile bătrâne au murit jertfă unei osân- 
diri nedrepte! Ce desfătare, să compar pátania 
mea cu a lor. 


1) Lapidat de Greci, în urma unei bánueli nedrepte, scornite îm- 
potriva lui de către Ulyse, care-i eră dușman. 

Si n'ar fi cea mai mică plăcere pentru mine, 
să-mi intrebuintez acolo vieata, ca şi aici între- 
bându-i şi cercetându-i pe toți, spre a deosebi 
pe cei ce sunt cu adevărat înţelepţi, de cei ce 
sunt numai în închipuire. Ce n'aş da să pot 
descoase putin, pe cel care conduse o oaste asa 
de numeroasă împotriva Troiei, sau pe Ulise, 
pe Sisif, şi pe atâția alții nenumărați bărbaţi, 
cu care ar fi o fericire de nespus, să trăești, 
si să stai de vorbă, observându-i. Cel putin 
acolo, nu ești osândit la moarte pentru acest 
lucru: căci locuitorii acestui fericit lăcaș, între 
alte bunuri cari ridică starea lor mai presus de 
a noastră, au şi pe acela că se bucură de o vieata 
fără sfârşit, dacă e adevărat ce se spune. 

XXXIII. Drept aceea, judecători, fiți plini de 
nădejde bună fata de moarte, şi nu vă gândiţi 
decât la acest adevăr, că nu este nici un rău 
pentru omul de treabă, nici în timpul vieţii, 
nici după moarte, și că zeii nu-l lasă niciodată 
în părăsire; căci şi ceeace mi-se întâmplă mie 
acum, nu e o urmare a întâmplării; e limpede 
pentru mine, că ar fi fost mai bine să fi murit 
înainte; asa as fi fost scutit de aceste supărări; 
deaceea a și tăcut azi glasul demonului din 
mine. 

N'am nici o ură împotriva pârâtorilor mei, 
nici împotriva osânditorilor, cu toate că gândul 
lor nu eră să-mi facă bine, ci sá má vatäme: 

în această privință as aveá sá mă plâng în- 
trucâtva de ei; nu le voiu face decât o singură 
rugăciune: «Când copiii mei vor fi mari, dacă-i 
vedeți umblând după altceva decât după vir- 
tute, pedepsiti-i necăjindu-i, precum v'am ne- 
căjit şi eu pe voi, şi dacă se cred a fi ceva, fără 
să fie într'adevăr, precum v'am mustrat eu pe 
voi, asa să-i mustrati voi pe el, că nu se în- 
deletnicesc cu lucrurile cu care se cade, si cred 
a fi ceva, când nu sunt nimic. Dacă faceţi așă, 
şi eu si copiii mei n'avem decât să ne lăudăm, 
că ni sa făcut dreptate de către voi. Dar a 
sosit vremea, să pornim de aici, eu ca să mor 
şi voi ca să trăiţi. Care din noi are partea cea 
mai bună, n'o ştie nimeni, afară numai de unul 
Dumnezeu. 


HARMIDE 


HARMIDE 


(SAU DESPRE ÍNT:¿LiPCIUNE) 


Persoanele dialogului : SOCRATE, HEREFON, CRITIAS şi 
HARMIDE. 


I. SOCRATE: Sosind ieri seara din ta- 
bära dela Potideia, mä indreptai voios, dupä o 
lipsá asá de indelungatä, spre locurile pe unde 
má preumblam de obiceiu. Intrai în palestra 
lui Taureas, în fata templului de lângă porticul 
regal, si aici găsii o mulțime de lume, unii ne- 
cunoscuți si cel mai multi cunoscuți de-ai mei. 
Cum mă văzură intrând pe neașteptate, se grăbi 
care mai de care să-mi poftească încă de de- 
parte, bun venit. Iar Herefon, ca un smintit 
ce e, mă întrebă: «cum ai scăpat teafár din 
luptă, Socrate?» 

Intr'adevăr, câtva timp înainte de plecarea 
noastră avusese loc lângă Potideia o luptă?» 
despre care tocmai atunci se auzise pe aici. lar 
eu îi răspunsei: «precum vezi). — «Mi sa adus 
vestea aici) — zise el, «că lupta a fost foarte 
tuversunatá si că au căzut foarte multi cunos- 

cufi de-ai noştri). —- «Vestea e adevărată), ii 
ráspunsei eu. — «Ai luat şi tu parte la luptă, 
mă întrebă el. -— «Da, am luat). — «Atunci 


vino 'ncoa», zise el, «stai jos, şi povesteste-ne 
şi nouă, căci n'am aflat încă toate cu deamă- 
nuntul». Zicând acestea, mă luă şi mă puse să 
sed lângă Critias al lui Caleshros. Má asezai, 
dădui bună ziua lui Critias si celorlalți și le 
povestii peripetiile luptei, răspunzând la diferi- 
tele întrebări ale fiecăruia. 

II. După ce vorbirăm destul despre lucrurile 
astea, îi întrebai si eu la rândul meu, cum sta 
cu filozofia şi ce tineri s'au deosebit prin ştiinţă 
sau frumuseţea lor, sau prin amândouă deodată. 
Iar Critias indreptandu-si privirea către poartă, 
si văzând că intră niște tineri, cari se certau, 
urmați de o întreagă ceată, zise: «Cred c'o să 
ai prilejul să vezi îndată, cum stăm cu «frumu- 
setile», Socrate, căci cei cari intră acum sunt 
premergători si îndrăgostiți de cel care trece 
drept cel mai frumos băiat din vremea noastră; 
bănuesc că e aproape şi c'o să intre şi el numai- 
decât». — «Cine-i», îl întrebai eu, «si al cui fe- 
cior este?» — «Il cunoşti şi tu, dar când ai ple- 
cat, eră încă nevárstnic: E Harmide, feciorul 
unchiului meu Glaucon, si vărul meu». — «Cum 
să nu-l cunosc, zisei eu; încă pe vremea aceea 
nu eră un băiat de lepădat, iar acum cred, că 
este un tânăr răsărit). — «O să vezi numaide- 

cât, zise el, cât de mare şi voinic sa facut». 
N'apucă sá isprăvească bine vorba si Harmide 
intră. 

III. Eu, prietene, nam mijlocul să judec aga 
ceva, şi ca să-ți spun verde, n'am nici o pri- 
cepere ca să deosibesc pe cei frumoşi, fiindcă 
eu găsesc frumoşi pe aproape toți oamenii în 
floarea vârstei. Insă Harmide imi parti: minunat 
la statură si la înfăţişare, si vedeam că toţi se 
îndrăgostiseră de el, asa erau de uimiti şi de 
turburati la intrarea lui. $i în urma lui veneau 
alţi mulţi adoratori. Sentimentul acesta la niște 
oameni ca noi, n’avea nimic de mirare, dar am 
băgat de seamă că şi copiii toți, chiar şi cel 
mai mic, nu-şi luau ochii dela el şi se uitau ca 
la un idol. Atunci Herefon, chemându-mă, îmi 
zise: «Cum ti se pare tânărul, Socrate? Nu e 
frumos la față?» — «Extraordinar», răspunsei 
eu. — «Ei bine, zise el, dacă lai desbräcä, fi 
sar păreă că fata nu-i nimic pe lângă trup; 
asa de frumoasă îi e fáptura». Si care mai de 
care se întreceă să-i aducă aceleași laude ca 
si Herefon. lar eu zisei: «pe Hercule, atunci 
e vorba de un om irezistibil, dacă, pe lângă 
toate astea, mai are un singur lucru, o nimica 
toată). — «Ce?» întrebă Critias. — «Dacă, rás- 
punsei eu, are un suflet tot aşă de frumos, ca 
şi trupul; şi s'ar cuveni, Critias, să-l aibă astfel, 
fiindcă este din neamul vostru). — «Dar, zise 

Critias, are si sufletul foarte frumos si foarte 
bum. — «De ce nu i-am desveli întâiu sufletul, 
ca să ne uităm la el înaintea trupului? La 
vârsta lui cred că i-ar face mare bucurie să 


steă cu noi de vorbă». — «De minune, zise Cri- 
tias, mai cu seamă că este filozof, şi după pă- 
rerea lui și a altora, chiar poet). — «Darul 


acesta al poeziei vă vine de departe, Critias, 
şi îl datoriti inrudirii voastre cu Solon. Dar de 
ce nu chemi tânărul încoa să-l văd şi eu? Căci 
Chiar de ar fi mai tânăr, nu e o ruşine să steă 
cu noi de vorbă în fața ta, care îi eşti epitrop 
şi văr pe deasupra». — «Că bine zici, să-l che- 
mám». —- In acelaş timp întorcându-se către o 
slugă, îi zise: «Băiete, chiamă pe Harmide, si 
spune-i că vreau să-l arăt unui doctor, pentru 
boala de care îmi spuneă mai deunăzi că su- 
ferá». lar Critias, îndreptând vorba către mine, 
îmi spuse: «Mai deunăzi, Harmide îmi spuneă 
că-l doare capul dimineața când se scoală. Ai 
aveă ceva împotrivă, ca să te prefaci că ştii 
un leac pentru durerea de cap?» —- «Nimic, 
numai să vie». — «Are să vie». 

IV. Asa se si întâmplă; Harmide veni şi ve- 
nirea lui fu pricina unei scene hazlii. Toti şe- 
deam, şi cum fiecare se grăbeă să-i facă loc 
lângă sine, fiecare împingeă pe vecinul lui, până 
ce pe unul dintr'un cap de bancă îl făcurăm 
să se scoale, iar pe celălalt din celălalt cap, să 

cadă de-a berbeleacul. Atunci el veni şi se asezá 
între mine şi Critias. De data asta má simtii stin- 
gherit, prietene, si încrederea mea de mai înainte, 
c'o să-mi fie foarte ușor să stau de vorbă cu el, 
îmi pieri dintr'odată. Dar când Critias îi spuse 
că eu sunt cel cu leacul, iar Harmide isi aruncă 
spre mine niște ochi, a căror privire n'o pot 
descrie, şi schiță un gest de întrebare, în vreme 
ce toți cei din palestră se zoriră să ne încon- 
joare ca într'un cerc, atunci, nobile prieten, văzui 
ce se ascunde sub mantia lui şi fui cuprins de o 
asá văpaie, că nu mai eram stăpân pe mine. 

Atunci intelesei cât de adevărate sunt sfa- 
turile date de Kydias, când zice, vorbind de 
un băiat frumos: 


päzeste-te, căprioaro, de-a te infatisa leului, ca să nu 
fii sfâșiată de el, 


căci îmi păreă, că sunt prada unui astfel de 
pui de leu. Totuşi când mă întrebă, dacă știu 
vreun leac pentru durerea de cap, îi răspunsei 
nu fără greutate, că ştiu. — «Ce anume?» má 
întrebă el». — Eu îi răspunsei că e o buruiană, 
dar că pe lângă leacul ăsta, mai trebuie și un 
descântec; dacă ia cineva leacul pe când ise 
descântă, se vindecă cu desăvârşire, însă bu- 
ruiana fără descántec nu e bună la nimic. — 
lar el: «o să scriu vorbele descántecului după 
tine». — «Cu voia sau fără voia mea? — «Cu 

voia ta, Socrate», zise el rázind. — «Fie, îi rás- 
punsei, tu-mi ştii şi numele?» — «N'ar fi drept, 
să nu-l ştiu, zise el, fiindcă foarte des vine vorba 
de tine în adunările noastre de tineri şi ’mi aduc 
aminte, de când eram încă copil, că te-am văzut 
în tovărăşia lui Critias». — «Foarte bine faci, 
cä-fi aduci aminte, căci îți voiu spune deslusit, 
cum e descântecul; adineaori nu prea ştiam 
cum să-ți arăt puterea lui. Descântecul ăsta nu 
vindecă numai durerea, de cap, ci precum poate 
vei fi auzit despre vracii buni, că dacă vine 
cineva la ei -să-i întrebe de dureri de ochi, ei 
spun că nu pot să se apuce de vindecatul ochilor, 
ci că e nevoie să caute întâiu capul ca să poată 
vindecă ochii; tot astfel a-ți închipui, că poți 
sá îngrijeşti numai de cap, nesocotind restul 
trupului, ar fi o absurditate din cele mai mari. 
Pentru acest cuvânt, ei întrebuințează trata- 
mente pentru tot corpul, şi încearcă să îngri- 
jească, să caute şi să vindece partea, odată cu 
întregul. Nu ştii că ăsta e principiul lor şi că 
e îndreptăţit?» — «Ştiu foarte bine». — «Atunci 
găseşti că e bun principiul lor?» — «Mai mult 
decât oricare altul, răspunse el. 

V. Văzând că Harmide e de aceeas părere cu 
mine prinsei inimă, îmi regăsii încrederea în 
mine, putin câte putin, má înflăcărai şi îi zisei: 
«tot asa si cu descântecul ăsta, Harmide: Pam 
învățat în oaste dela un doctor trac, unul din 

ucenicii lui Zamolxe despre care se spune cá 
au puterea sá te facă nemuritor. Acest trac 
spuneă că doctorii greci au mare dreptate să 
facă observația de care pomenii. Dar, adăugă 
el, Zamolxe, regele nostru, care e zeu, spune 
că precum nu se cade să încercăma vindecă 
ochii fără să ne ocupăm de cap, ori capul fără 
trup, tot astfel nu se cade să încercăm a vin- 
decă trupul fără să vedem de suflet, şi că tocmai 
din pricina asta, sunt multe boli la cari nu se 
pricep doctorii greci, fiindcă nu cunosc între- 
gul de care ar trebui să îngrijească. Căci dacă 
acesta merge rău, este peste putință ca partea 
să meargă bine. 

Toate relele si bunurile trupului şi omului în 
deobşte pornesc dela suflet, care inráureste asupra 
trupului precum capul înrăureşte asupra ochi- 
lor. Prin urmare, întâiu de toate, şi mai pre- 
sus de orice trebuie să îngrijim de suflet, dacă 
vrem să fie în bună stare capul şi trupul 
întreg. Iar sufletul, dragul meu, se caută prin 
anumite descântece şi aceste descântece sunt cu- 
vântările frumoase. Mulțumită lor, înțelepciunea 
prinde rădăcini în suflete, şi odată ce a prins 
rădăcină şi trăeşte, e uşor să dăm sănătate ca- 
pului şi întregului trup». Si pe când mă invata 
leacuri şi descântece, zise: «adu-ti aminte si nu 
te lăsă înduplecat de nimeni să-i vindeci capul 
cu acest leac, până ce nu-ți va fi încredințat 

mai întâiu sufletul, ca să-l vindeci cu acest des- 
cântec. Astăzi oamenii fac greşala de a gândi 
că pot să fie doctori ai unei părți, fără să fie 
şi a celeilalte». Mă sfătui foarte mult să nu mă 
las înduplecat de rugăciunea nimănui ca să fac 
altfel, oricât ar fi el de frumos, de bogat, sau 
de neam. Eu îl voiu ascultă — fiindcă m'am 
legat cu jurământ şi trebuie să-l ascult — iar 
tu dacă vrei să-mi dai sufletul tău să-l descânt 
cu descântecele acelui trac, potrivit cu sfatu- 
rile lui, iti voiu da leacul de durere de cap; 
de nu, n'am ce-ţi face, dragă Harmide». 

VI. Critias auzindu-mă vorbind astfel zise: 
«Durerea de cap e un mare noroc pentru tânărul 
ăsta, dacă din pricina durerii de cap va fi ne- 
voit să-și îndrepte si mintea. Află totuşi că Har- 
mide e mai presus de tinerii de vârsta lui, nu 
numai prin frumusețe, ci chiar prin lucrul pentru 
care spui că ai descântec; vrei să spui că e în- 
telept, nu?» — «Ba, tocmai). — «Află atunci, 
că după părerea tuturor, el e cel mai înțelept 
dintre tinerii de acum, iar în alte privințe nu 
e mai prejos de ceilalți, precât îi îngădue — 
fireşte — vârsta», zise Critias. — «i e drept 
Harmide, zisei eu, să-i întreci pe ceilalți prin 
toate aceste însușiri. Căci nu cred că vreunul 
din noi, suindu-se până la străbunii săi, poate 
să arate uşor două familii în stare să dea nas- 
tere prin înrudirea lor, la un vlăstar mai fru- 

mos si mai bine înzestrat decât familiile din 
care te tragi tu. Neamul tatălui tău, Critias, 
fiul lui Dropide, a fost cântat pe întrecute de 
către Anacreon, de către Solon şi alți poeți 
cari îl slăveau pentru frumusețea, virtutea şi 
toate bunurile cari alcătuesc, ceeace se numește 
fericire; iar neamul mamei tale nu se lasă mai 
prejos. Se zice că nici un om din toată Grecia 
n'a fost mai frumos şi mai chipeș, ca uiichiul 
tău Pyrilamp, decâteori se duceă în solie la 
Marele Rege sau la vreun alt domnitor 

Precum vezi, nici neamul acesta nu e mai 
prejos întru nimic decât celălalt. Cu astfel de 
străbuni este foarte de crezut, c'o să fii fruntaș 
la toate. Cât priveşte frumusețea care se poate 
vedeă cu ochii, văd că nu ţi-ai făcut de ruşine 
bunicii, şi dacă de partea înțelepciunii și celor- 
lalte virtuţi, esti înzestrat, cum spune Critias, 
atunci, scump fecior al lui Glaucon, e binecu- 
vântat rodul pântecelui maicei tale. 

Iată cum stau lucrurile: dacă ești înzestrat 
cu înțelepciune și ești destul de cuminte, cum 
spune Critias, n'ai nevoie de descântecul lui 
Zamolxe sau al lui Abaris dela miazănoapte, 
ci pot să-ți dau chiar acum leacul pentru du- 
rerea de cap. Dacă însă crezi, că nu esti desă- 
vârşit în această privință, trebuie să-ți descánt 
înainte de a-ți da leacul. Așadar, räspunde-mi, 
dacă eşti de aceeas părere cu Critias, si dacă 

ti se pare desăvârşită înțelepciunea ta, sau so- 
cotesti, că-i mai lipseşte ceva». 

La început Harmide rosi, şi se faci şi mai 
frumos, căci sfiiciunea îi sedeä tare bine pentru 
vârsta lui, apoi vorbi cu vrednicie, că nu e uşor, 
să răspunzi numaidecât, da sau nu, la o ase- 
menea întrebare. «Dacă, spuneă el, zic, că nu 
sunt înțelept, mă judec pe mine nedrept, ceeace 
n’are rost, şi afară de aceasta dau de minciuna 
pe Critias si pe multi alții, cari după spusa lor, 
ma socotesc înţelept: iar dacă zic da, ar în- 
semnă să mă laud singur, şi răspunsul meu, 
ar fi necuviincios. . . asa că n'am ce să răs- 
pund». — Atunci îi spusei: «Vorbele tale sunt 
întemeiate, o Harmide. Dar iată părerea mea: 
să cercetăm împreună, dacă ai sau n'ai însu- 
şirea de care e vorba, pentru ca nici tu să nu 
fii nevoit a spune ce nu-ți place, si nici eu 
să nu mă apuc să te lecuesc în pripă. Atunci, 
dacă vrei, hai să cercetăm împreună acest lu- 
cru, dacă nu, s'o lăsăm asá. —«Ba-mi place 
foarte mult şi chiar te rog să vezi care ar fi 
cel mai bun chip de cercetare». 

VII. lată, după părerea mea, cel mai bun 
chip de cercetare în această privință, zisei eu: 

E limpede că dacă eşti înzestrat cu intelep- 
ciune, trebuie să ai o părere despre ea, căci 
dacă există in tine, existența ei trebuie să-ți 
dea o senzatiune din care poți să-ți faci o 

părere despre firea şi felul ei. Ori crezi că 
nu ?» 

HARMIDE: Ba da. 

SOCRATE: Aşadar de vreme ce ştii gre- 
ceste, nu poți tu să spui ce e înțelepciunea, dupa 
părerea ta? 

HARMIDE: Poate că da. 

SOCRATE: Atunci, spune-mi, ce crezi tu 
că e înțelepciunea, fiindcă numai aşă putem şti 
dacă tu eşti, sau nu eşti înzestrat cu ea. 

Mai întâiu Harmide soväiä şi nu prea vrea 
să răspundă; pe urmă spuse totuşi, că infelep- 
ciunea, după părerea lui, constă în a face totul 
cu măsură şi domol, când mergi pe drum, când 
vorbeşti, şi în toate celelalte deasemeni. Cu o 
vorbă, ceeace căutăm noi, îmi pare că e un 
anumit fel liniştit de a fi. — «Adevărat, îl în- 
trebai? Unii spun, ce e drept, Harmide, că oa- 
menii liniștiți, sunt înţelepţi. Să vedem dacă au 
dreptate. Ia spune-mi, înțelepciunea nu e dintre 
lucrurile frumoase?» — «Da», zise el. — «Ce-i 
mai frumos pentru un învățător: să scrie lite- 
rile asemănătoare, repede sau încet? 

HARMIDE: Să le scrie repede. 

SOCRATE: Să cetească iute sau încet? 

HARMIDE: Iute. 

SOCRATE: A cântă din harpă iute, a 
luptă cu sprintenie, nu e mult mai frumos decât 
să faci aceste lucruri încet şi domol? 

HARMIDE: Da. 

SOCRATE: Dar la pugilat, la pancratiu, 
nu tot aşă?. 

HARMIDE: Fireşte că da. i 

SOCRATE: Dar alergatul si sáritul cat si 
in celelalte exercitii ale corpului, nu-s mai fru- 
moase cand se fac repede si sprintene decát cand 
sunt sávársite incet si domol? 

HARMIDE: Fără îndoială. 

SOCRATE: Așadar cât priveşte trupul cel 
putin, nu felul liniștit de a fi, cliuteala si age- 
rimea sunt frumoase? Nu? 

HARMIDE: Da, se înțelege? 

SOCRATE: Dar mai sus spuneam, că în- 
telepciunea e un lucru frumos? 

HARMIDE: Da. 

SOCRATE: Atunci daca înțelepciunea e un 
lucru frumos, nu încetineala, ci iufeala — cel putin 
cât priveşte trupul — o să-i fie înțelepciunea. ! 

HARMIDE: Asa e. 

SOCRATE: Dar ce e mai frumos? usu- 
rinfa sau greutatea la învățătură. 

SOCRATE: Dar uşurinţa nu stă în a în- 
vata repede, iar greutatea în a invata încet? 

HARMIDE: Da. 

SOCRATE: Dar a invata pe altul iute si 
fara şovăire, nu e mai frumos decât a-l inväfä 
încet şi cu zăbavă? 

HARMIDE: Da. 

SOCRATE: Dar istefiunea nu e o anu- 
mită agerime a spiritului? Ori e încetinelă? 

HARMIDE: Agerime, fireste. 

SOCRATE: Apoi când e vorba sa inte- 
legi cuvintele dascălului, sau lecţiile harpistului, 
sau orice altceva, ce-i mai frumos: încetineala 
sau iuteala? 

HARMIDE: luteala, fireşte. 

SOCRATE: Iar la problemele spiritului, 
sau în deliberări, nu ni-se pare vrednic de laudă 
cel domol si cel care abiă găseşte răspunsul, ci 
acel care face totul cu ușurință şi iutealá». 

HARMIDE: Asa e. 

SOCRATE: De aci nu urmează, Harmide, 
cá si ín privinta trupului si a mintii, iuteala si 
agerimea sunt mai frumoase ca zábava si înce- 
tineala ?» 

HARMIDE: Păre-mi-se că da. 

SOCRATE: «Prin urmare, înțelepciunea 
nu poate fi încetineală, iar vieata inteleaptá nu 
poate fi liniştită, fiindcă după raționamentul 
nostru, o vieatá inteleaptá e neapărat frumoasă. 
Atunci una din două: sau niciodată, sau foarte 
rar, s'au dovedit faptele domoale din vieata mai 
frumoase decât cele săvârşite repede si cu ho- 
tárire. Aşadar, prietene chiar dacă acțiunile 
încete si considerate ca frumoase, ar fi tot asa 
de numeroase ca şi cele iuți şi energice, n'am 
putea arfirma că infelpciunea stă mai degrabă 

în a lucră domol, decât cu grabă şi energie, fie 
că e vorba de mers, de citit, sau de orice alt 
lucru, nici că o vieata liniştită e mai infeleaptä, 
decât cea activă, pentrucă în convorbirea noastră 
am pus înțelepciunea printre lucrurile frumoase, 
şi am recunoscut că iuteala nu e întru nimic 
mai prejos decât încetineala. 

HARMIDE: Şi cu drept cuvânt, Socrate. 

VIII. SOCRATE: Acum, dragă Harmide, 
pătrunde iaräs cu privirea în interiorul tău, cu 
mai mare luare aminte încă; vezi ce face din 
tine existența înțelepciunii, şi cum trebuie să fie 
ea, ca să te poată face astfel, apoi adunä-ti gán- 
durile si spune-mi limpede şi bärbäteste, ce e în- 
telepciunea, după părerea ta. lar Harmide, după 
un răstimp de matură cufundare în sine, zise: în- 
telepciunea, cred, are darul, să te facă rusinos, 
sfios şi mi se pare că e tot una cu rușinea. 

SOCRATE; Fie, zisei eu, dar adineaori n’ai 
spus tu, că înțelepciunea, e ceva frumos? 

HARMIDE: Fără indoealá. 

SOCRATE: Aşadar oamenii înţelepţi, sunt 
şi buni?!) 

HARMIDE: Da. 

SOCRATE: Poate fi bun ceeace nu face 
pe oameni buni? 

HARMIDE: Nu, fireşte. 


1) La Greci noţiunile de frumos si bun se confundă — de aci 
concluzia lui Socrate. 

SOCRATE: Intelepciunea e numai un lu- 
cru frumos, sau e si un lucru bun? 

HARMIDE: Asa cred. 

SOCRATE: Atunci cum? Nu crezi că 
Omer are dreptate când spune: 


Pentru sărman nu e bună ruşinea. 


HARMIDE: Ba da. 

SOCRATE: Dar atunci ruşinea e bună și 
nu e bună. 

HARMIDE: Se pare. 

SOCRATE: Dar înțelepciunea e un bine, 
căci face buni pe cei ce o au, si niciodată răi. 

HARMIDE: Cred că e cum spui tu. 

SOCRATE: Deci înțelepciunea nu poate 
fi ruşine, pentrucă ea e bună, pe când ruşinea nu 
e nici bună, nici rea. 

IX. HARMIDE: Mi se pare întemeiată 
vorba ta, Socrate. Dar ia vezi, rogu-te, ce zici 
de definiția aceasta a înțelepciunii. Mi-adusei a- 
dineaori aminte de unul care spuneă că intelep- 
ciunea înseamnă să-și vadă fiecine de treburile 
sale. Nu găsești că-i bună această definiție? 

SOCRATE: Strengarule, ai auzit-o dela 
Critias sau dela alt învăţat. 

CRITIAS: Se vede că dela altul, că dela 
mine n'a auzit-o. 

HARMIDE: Dar ceare aface, Socrate, de 
la cine am auzit-o? 

SOCRATE: Nimic, spusei eu: pentrucá la 
urma, urmei nu-i vorba, sá vedem cine a spus-o, 
ci dacă e adevărată sav nu. 

HARMIDE: Asa da! zise el. 

SOCRATE: Dar, zău, îmi vine greu să cred 
că o să descoper ce însemnează vorba asta, fiindcă 
e o adevărată ghicitoare. 

HARMIDE: De ce? 

SOCRATE: Pentrucă cel ce a spus, că in- 
telepciunea constă în a-și vedeă fiecare de tre- 
burile lui, intelegeá una și spuneă alta. Oare 
crezi, că învățătorul nu face nimic când scrie 
sau ceteşte? 

HARMIDE: Ba da, cred că face ceva. 

SOCRATE: Dar îți închipui că el se mul- 
fumeste să scrie si sá cetească numai numele lui? 
Nu vá invata el şi pe voi copii, şi nu scriati vol si 
numele dusmanilor, afará de al vostru gi al prie- 
tenilor vostri? 

HARMIDE: Tot aga de bine, firește. 

SOCRATE: Dar când fáceati acest lucru, 
erati oare nişte încurcă-lume, sau nişte copii lip- 
siti de înțelepciune? 

HARMIDE: Nicidecum. 

SOCRATE: Dar atunci înseamnă că nu vá 
vedeati de treaba voastră, dacă a scrie si a ceti, 
înseamnă a face ceva. 

HARMIDE: Inseamná, se înțelege. 

SOCRATE: Dar a vindecă, a cládi, a ţese, 

într'un cuvânt a practică o meserie oarecare, nu 
înseamnă a face ceva. 

HARMIDE: Nici nu încape indoealá. 

SOCRATE: Apoi, dacă-i asa, găsești oare 
că-i bine gospodărit Statul în care legea porun- 
ceste fiecăruia să-și teasá şi să-şi spele haina, 
să-şi lucreze singur ghetele, să-şi facă sticluta de 
parfum şi peria de baie, şi asa mai departe, fara 
să se ocupe niciodată de lucrurile altora, lucrând 
si făcând fiecare numai obiectele de care are 
nevoie? 

HARMIDE: Cred că nu, Socrate. 

SOCRATE: Cu toate astea, Statul, ca să 
fie bine ocârmuit, nu trebuie să fie ocârmuit 
intelepteste ? 

HARMIDE: Se intelege. 

SOCRATE: Așadar înțelepciunea nu stă 
în a face aceste lucruri, nici a-şi vedeă fiecare de 
treburile lui. 

HARMIDE: Aşă se pare. 

SOCRATE: Prin urmare, vorbiă in ghi- 
citori cel care spuneă că înțelepciunea constă în 
a-şi vedeă fiecine de ale lui, căci nu-mi închipui 
că eră un om sărac cu duhul. Ori auzit-ai vorba 
asta dela vreun nătâng? 

HARMIDE: Ba, de loc; cred că era un 
om foarte învăţat. 


SOCRATE: Atunci, firește, ne-a spus o 

ghicitoare, fiindcá e tare greu de ghicit, ce vrea 
să zică, să-ți vezi de ale tale. 

HARMIDE: Poate. 

SOCRATE: Poţi să ne lămureşti, ce vrea 
să zică să-ți vezi de ale tale? 

HARMIDE: Nu, zău, nu ştiu. Poate că 
nici chiar cel care a spus vorbele astea, nu prea 
ştiă ce vrea să zică. Pe când vorbiă aşă, surâ- 
deá cu ochii spre Critias. 

X. Se vedeă că, de câtva timp, Critias eră 
în prada unei mari neliniști. Până atunci abiă 
se stăpânise, spre a nu se face de ruşine in fata 
lui Harmide şi a celorlalți, dar atunci isi pierdü 
răbdarea. Eram foarte încredințat, că Harmide, 
precum bănuisem, auzise definiția înțelepciunii 
dela Critias. Astfel Harmide, neputând să-şi 
apere răspunsul, voiă să lase sarcina asta lui 
Critias, pe care îl întărită, spunându-i, că de- 
finitia lui s'a dovedit, ca neîntemeiată ; Critias 
isi ieși din fire şi se mânie pe el, tocmai ca un 
poet pe actorul, care-i joacă rău piesele, şi arun- 
cându-i o privire, zise: «Asá-fi închipui tu, Har- 
mide? Dacă nu ştii tu, ce vrea să zică cel ce-a 
spus, că înțelepciunea stă în a-şi vedea de ale 
sale, crezi că nu ştiă nici el? 

SOCRATE: Dar, dragă Critias, nu-i deloc 
de mirare că tânărul ăsta nu ştie; e datoria ta 
care eşti copt la minte și te-ai ostenit atât la în- 
vatatura, să ştii înțelesul acestei definiții. Daca 

admifi definiția pe care a dat-o el despre intelep- 
ciune, şi iei asuprä-fi discuția, aş cercetă definiția. 
mai bucuros cu tine, ca să văd e întemeiată 
sau nu. 

CRITIAS: Admit şi iau asupră-mi dis- 
cutia. 

SOCRATE: Foarte frumos din partea ta. 
Spune-mi admiti, spre a reveni la intrebarea de 
adineaori, că toți meseriasii fac ceva? 

CRITIAS: Fără îndoeală. 

SOCRATE: Ce crezi? fac numai ce-i pri- 
veşte pe ei, sau și altceva? 

CRITIAS: Şi altceva. 

SOCRATE: Așadar sunt înţelepţi numai 
când îşi văd de treburile lor? 

CRITIAS: Ce-i împiedică? 

SOCRATE: Nimic despre partea mea ; dar 
vezi să nu-i împiedice despre partea aceluia, care 
după ce a afirmat că înțelepciunea înseamnă a-şi 
face treburile sale, zice apoi că nimic nu-i îm- 
piedică să fie înţelepţi, şi pe cei cari lucrează ceva 
‘pentru alții. 

CRITIAS: Dar ce? Dacă am recunoscut 
de înţelepţi şi pe cei cari lucrează ceva pentru 
alții, înseamnă că prin aceasta recunosc de inte- 
lepti şi pe cei ce se amestecă în treburile altora? 

SOCRATE: Ia spune-mi, Critias, tu gă- 
seşti că e vreo deosebire între a lucră și a face? 

CRITIAS: Da, se înțelege, precum e între 

a lucră și a munci. Am învăţat aceasta dela 
Hesiod, care spune: Nici o muncă, nue rușine. 
Dacă prin a face si a munci, ar fi înțeles lucru- 
rile, de care vorbiai adineaori, crezi tu că puteă 
el afirmă, că nu e pentru nimeni o ruşine, să 
facă ghete, să vândă pește sărat, şi să se pros- 
titueze? Să nu crezi asta, Socrate; după părerea 
mea şi el a înțeles altceva prin lucru, faptă şi 
muncă ; fapta e uneori rușine, când facem ceva 
nepotrivit cu cinstea, pe când munca nu poate 
fi niciodată ruşine. După el «a munci» înseamnă 
a lucră frumos şi folositor; astfel de fapte le-a 
numit munci şi lucrări. Numai pe acestea le soco- 
teste el, caproprii nouă, iarpetoate celevătămătoa- 
re, le socotește ca fiindu-ne străine. Asa că trebuie 
să fim incredintati, că şi Hesiod şi oricare altul au 
socotit înțelept pe cel ce-şi vede de ale lui. 

XI. Critias, îi spusei, dela cele dintâi vorbe 
ale tale, am bănuit că prin lucruri bune, inte- 
legi pe acelea cari ne sunt «proprii» sau «ne pri- 
veste», iar prin fapte înţelegi săvârşirea lucru- 
rilor bune; căci lam auzit si pe Prodicus, fă- 
cand nesfârşite deosebiri între cuvinte. Iti în- 
gădui, să dai fiecărui cuvânt, înțelesul, care vrei; 
îmi este deajuns numai să le hotärästi înțelesul 
când te slujesti de ele. Să ne întoarcem acum iar 
la cercetarea noastră. Răspunde-mi limpede: A 
face binele, a-l sävärsi, sau cum vrei să-i zici, 
asta numesti tu înțelepciune? 

CRITIAS: Fără îndoeală. 

SOCRATE: Prin urmare, înțelept este cel 
care face binele, nu cel care face răul? 

CRITIAS: Nu esti si tu de aceeas 
parere? 

SOCRATE: Să lăsăm astea deocamdată, 
am spus eu. 

Să cercetám nu ce-mi pare mie, ci ce 
zici tu. 

CRITIAS: Nu e înţelept cel care face răul, 
ci acel ce face binele; fiindcă prin înţelepciune 
înțeleg săvârşirea binelui. E limpede cred. 

SOCRATE: Poate că ai dreptate. Dar mă 
miră un lucru: cum poţi să-ți închipui că cineva 
e înţelept, câtă vreme nu ştie că e înțelept? 

CRITIAS: Ba nu-mi închipui nicide- 
cum. 

SOCRATE: N'ai spus adineaori că mese- 
riasii pot sá Lac la ce nu-i al lor şi totus sá 
fie înţelepţi? 

CRITIAS: Am spus, dar ce are aface ? 

SOCRATE: Nimic. Dar i-a ráspunde-mi: 
nu crezi tu că un doctor, care vindecă pe un bol- 
nav face un lucru folositor şi pentru sine și 
pentru clientul său? 

CRITIAS: Da, firește. 

SOCRATE: Aşadar cel ce se poartă asa, 
își face datoria. 

CRITIAS: Da. 

SOCRATE: Si cel ce-și face datoria nu e 
oare înțelept? 

CRITIAS: Ba da. 

SOCRATE: Dar doctorul trebuie el oare 
numaidecât să ştie, când vindecă cu folos si 
când nu? Şi tot astfel oarecare meserias, ştie 
e] când îi foloseşte munca pe care o face, şi când 
nu-i folosește? 

CRITIAS: Poatecă nu. 

SOCRATE: Prin urmare, se întâmplă ca 
un doctor să facă lucruri folositoare sau vátá- 
mătoare, fără să ştie ce a făcut. Dar când lu- 
crează cu folos, lucrează înțelept, după vorba 
ta. Nu? 

CRITIAS: Ba da. 

SOCRATE: Atunci, pe cât pare, deoarece 
lucrează cu folos, lucrează înțelept, şi e înţelept, 
fara să ştie totus că e înțelept? 

XII. CRITIAS: Asta nu se poate, Socrate, 
şi dacă mai sus am spus ceva din care urmează 
acest lucru, mai bucuros îmi voiu luă vorba 
înapoi, şi n'o să-mi fie ruşine să mărturisesc că 
n'am avut dreptate, decât să mă învoesc la pă- 
rerea, că cel ce nu se cunoaște pe sine, poate fi 
înţelept. 

Căci socotesc că înțelepciunea nu e la urma 
urmei altceva decât cunoştinţa de sine si îl în- 
cuviintez pe cel care a pus la Delfi acea inscrip- 
tiune, ce îmi pare o salutare trimisă de zeu 

celor cari intră, în loc de: «Fii cu noroc», dán- 
du-ne a înțelege, că n’ar fi nemerită formula: 
Fii cu noroc, si că nu e bine să urmăm acest 
lucru, ci: Fii înțelept! Așadar zeul agráeste 
altfel decât oamenii, pe cei cari intră, și asta, 
pare-mi-se, a vrut să zică autorul inscriptiunii. 
Tuturor celor cari intră, nu le urează altceva 
decât: Fii înțelept. Fiind, prooroc, el vorbește 
mai ocolit, fiindcă «cunoaşte-te pe tine însuţi» 
şi «fii înțelept), e tot una, cum zice inscripția 
şi cum o tălmăcesc eu. Poate că altul va tál- 
măci altfel, cum sa întâmplat cu cei cari au 
adăugat inscripțiile: «Nimic prea mult» si: «Cine 
se pune chezas, dá de nenorocire); aceștia și-au 
închipuit că vorba «cunoaste-te pe tine însuți» 
e un sfat, şi nu o salutare a zeului către cei 
cari intră. Apoi ca să nu se lase mai prejos, 
au adăugat şi ei acele inscripții. 

Iată unde vrea să ajungă cuvântarea mea: 
Iti admit tot ce ai spus. Poate că în unele ai 
avut tu mai multă dreptate, iar într'altele, eu. 
Dar din ce am spus noi, nimic n'a fost deslusit. 
Acum însă sunt gata să-ți dau dreptate în 
această privință, dacă nu admiti că înțelepciunea 
e cunoştinţa de sine. 

XIII. SOCRATE: Te porți cu mine, Cri- 
tias, ca şi cum aş pretinde că ştiu lucrurile despre 
cari te întreb, şi ca si cum n'ar atârnă decât de 
mine, să fiu de părerea ta. Ei bine, nu-i aga. Cer- 

cetez şi eu cu tine problema ce ne stă in față, pen- 
trucă n'o cunosc. Numai după ce voiu fi cer- 
cetat, pot să-ți spun dacă sunt sau nu de aceeas 
părere cu tine. Asteaptá asa dar până ce voiu 
cercetă. — Cercetează, zise el. — Iată cercetez, 
îi răspunsei. 

Dacă înțelepciunea înseamnă a cunoaşte ceva, 
urmează că ea e o ştiinţă, şi o ştiinţă a unui 
anumit lucru. Nu? 

CRITIAS: Ba da, ştiinţa de sine insus. 

SOCRATE: Medicina e ştiinţa sănătăţii... 
Nu? 

CRITIAS: Ba da, fără îndoeală. 

SOCRATE: Dacă m'ai întrebă acum: de 
vreme ce medicina e o ştiinţă, ce folos ne ¿duce 
şi cari sunt roadele ei? fi-as răspunde: folosul 
ei nu e nimic, căci ne dă sănătatea, un lucru 
foarte preţios. Gäsesti că e bun răspunsul? 

CRITIAS: Da, îl găsesc bun. 

SOCRATE: Şi dacă m'ai întrebă: ce lucru 
săvârşeşte arhitectura, în calitatea ei de știință 
a cláditului? fi-as răspunde: case. Si tot asa 
ti-as răspunde şi de celelalte meserii. Tot astfel 
si tu, care spui că înțelepciunea e știința de sinesi, 
ești dator să răspunzi celui care te-ar întrebă: 
Critias, ce lucru frumos şi vrednic de acest nume 
ne produce înțelepciunea, știința de sinesi? Haide, 
ia răspunde-mi. 

CRITIA S: Intrebarea ta nu e bine pusă, 

Socrate. Intelepciunea nu e la fel cu celelalte 
ştiinţe, nici acestea între ele, iar tu întrebi ca 
ca și cum ar fi la fel. Ia să vedem: aritmetica, 
geometria, produc ele oare lucruri asemănătoare 
cu casele produse de arhitectură, cu vestmin- 
tele produse de tesátorie, şi cu ctâtea alte lu- 
cruri datorite atâtor alte arte? Poti să-mi arăţi 
produsul uneia sau alteia din aceste două ştiinţe? 
N’o să poți. 

-~ SOCRATE: Asa e, dar pot să-ţi arăt care 
e obiectul fiecăreia din aceste două ştiinţe, deo- 
sebit de ştiinţa in sine. Astfel aritmetica e şti- 
ința a ceeace e pereche si nepereche, a deose- 
birii numerelor şi a raporturilor dintre ele. Nu 
e asa? 

CRITIAS: Ba da, fireşte. 

SOCRATE: Si noțiunea de pereche şi ne- 
pereche, nu e deosebită de aritmetica insäs? 

CRITIAS: Nici că poate fi altfel. 

SOCRATE: Statica nu e ştiinţa a ce e 
uşor sau greu? Greutatea şi ușurința nu se deo- 
sebesc de statica în sine? Ce crezi? 

CRITIAS: Se deosebesc. 

SOCRATE: Atunci spune-mi care e obiec- 
tul ştiinţei înţelepciunii, deosebit de înțelepciunea 
în sine? 

XIV. CRITIAS: Dar tocmai asta-i asta, 
Socrate; din întrebare în întrebare ai ajuns la 
concluzia că înțelepciunea se deosebeşte de toate 

celelalte științe, pe când tu cauti să găseşti ase- 
mänarea ei cu celelalte ştiinţe. Ei bine, asemä- 
narea asta nu există. Toate celelalte ştiinţe sunt 
ştiinţele unui obiect străin de dánsele si nicidecum 
a lor insile, numai înțelepciunea este ştiinţa altor 
științe si a ei însăş. Cred că ştii prea bine acest 
lucru ; dar tu ai un cusur, tocmai cusurul pe care 
sustineai adineaori că nu-l ai: n'ai altă țintă decât 
să mă infunzi, fără să-ți pese de discuţia în sine. 

SOCRATE: Cum poți să crezi, că dacă 
arăt greşeala rafionamentului tău, o fac din alt 
motiv, decât din acela care mă face să cercetez 
şi temeinicia propriilor mele afirmatiuni, de teamă 
ca nu cumva, fără să bag de seamă, să-mi în- 
chipui că ştiu ceeace în realitate nu știu? 

Tot astfel te incredintez, că dacă şi acum fac 
asta, o fac numai din dorința de a lămuri dis- 
cutia pentru mine şi poate pentru câțiva prie- 
teni. 

Oare nu crezi că e un bine pentru toată 
lumea, să fie lămurită firea fiecărui lucru? 1) 

CRITIAS: Fireşte, Socrate. 

SOCRATE: Așadar, ai curaj, prietene, si 
răspunde-mi la întrebări după cum găseşti cu cale, 
fără să-ți pese dacă Critias înfundă pe Socrate 
sau Socrate pe Critias, și fii cu luare aminte numai 
la rezultatul discuţiei. 


1) Să se stabilească definiția precisă a fiecărui lucru. 

CRITIAS: Fie, asa volu face; observația 
ta mi se pare cuminte. 

SOCRATE: la spune-mi atunci ce crezi 
despre intelepciune? 

XV. CRITIAS: Afirm că dintre toate ce- 
lelalte ştiinţe, numai aceasta e ştiinţa ei înșiși, şi 
ştiinţa celorlalte ştiinţe. 

SOCRATE: Nu există oare si o ştiinţă a 
nestiintei, de vreme ce există o știință a ştiinţei? 

CRITIAS: Fără îndoeală. 

SOCRATE: Aşadar numai înțeleptul va 
puteă să se cunoască pe sine ca să vadă ce ştie 
şi ce nu știe, și tot astfel poate să-și dea seama 
de ceilalți, cercetând ce ştie fiecare orice-51 în- 
chipuie că ştie, spre a- vedeá dacă ştie într'a- 
devăr sau numai isi închipuie că ştie fără să 
ştie de fapt; afară de el, nimeni altul nu va 
putea face acest lucru. Cu un cuvânt, a fi in- 
telept, înțelepciune şi cunoștință de sine înseamnă sá 
ştii ce ştii şi ce nu ştii. Nu asta vrei să zici? 

CRITIAS: Ba tocmai asta. 

SOCRATE: Şi acum ca să implinim nu- 
mărul de treit) închinat lui Joe Liberatorul, 
să cercetăm ca şi la început, mai întâiu dacă 
e sau nu cu putință să ştim că cineva știe ce 
ştie, sau nu ştie ce nu ştie: si apoi, presupunând 


1) Numărul trei eră închinat lui Joe Liberatorul pentrucă e nu- 
măr desăvârșit ca şi zeul căruia îi e închinat; e desăvârşit pentrucă 
e alcătuit dintr'un număr pereche (2) şi unul nepereche (1). 

că acest lucru e cu putință, sá vedem de ce 
folos ne poate fi «să știm». 

CRITIAS: Să cercetăm, zise el. 

SOCRATE: Hai, ía vezi, Critias, dacă te 
pricepi la cercetarea asta mai mult ca mine, căci 
eu sunt în încurcătură. Să-ţi spun unde m'am 
încurcat? 

CRITIAS: Spune. 

SOCRATE: Dacă definiţia ta de adineaori 
e adevărată, ea nu înseamnă altceva decât că 
există o ştiinţă care nu e decât ştiinţa sa insäs 
şi a celolrlate ştiinţe şi apoi, pe deasupra, si 
ştiinţa nestiintei. Nu? 

CRITIAS: Ba da, tocmai asa. 

SOCRATE; Vezi cât de ciudată e definiția 
noastră? O să te convingi tu însuţi, prietene, 
că e peste putință s'o aplici şi la alte lucruri. 

CRITIAS: Cum? La ce lucruri? 

SOCRATE: Uite: la gândeşte-te: Poate 
să existe un văz care nu vede nimic din ceeace 
văd alte văzuri? Un văz care ar fi văzul lui în- 
sus şi al altor văzuri şi pe deasupra ar fi şi văzul 
a ceeace nu se vede; un văz care deși e văz, să nu 
vadă coloarea, ci doar pe sine și celelalte văzuri? 

CRITIAS: Doamne fereşte! 

SOCRATE: Crezi că poate există un auz 
care n'aude nici un sunet, însă se aude pe sine 
si celelalte auzuri, ba chiar şi ceeace nu e auz? 

CRITIAS: Nici nu e de gândit. 

SOCRATE: Si acum, luând toate simfu- 
rile la un loc, crezi că există vreun simț al lui 
însuș si al celorlalte simțuri, dar care nu simte 
nimic din ceeace simt celelalte simțuri? 

CRITIAS: Nicidecum. 

SOCRATE: Sau poate oare există o do- 
rinta care sá nu fie dorința după plăcere ci do- 
rinta de sine insus, şi a altor dorinfi? 

CRITIAS: Fireşte că nu. 

SOCRATE: Sau o voință care nu vrea 
nici un bine, ci se vrea pe sine si pe celelalte 
voinfi? 

CRI'TIAS: Nicidecum. 

SOCRATE: Ori poate fi vreo iubire, care 
sá nu fie iubire de frumos ci iubire de sine si 
de alte iubiri? 

CRITIAS: Nici pomenealä. 

SOCRATE: Nu cumva existá poate o 
teamä care se teme de sine insäs si de celelalte 
temeri, dar nu se teme de nici o primejdie? 

CRITIAS: Nu-mi pot inchipui o astfel de 
teamá. 

SOCRATE: Sau existá vreo párere care 
să fie părerea altor păreri si a ei însăș, fără nici o 
legătură cu lucrurile despre care ne dăm de obi- 
ceiu părerea? 

CRITIAS: Deloc. 

SOCRATE: Si totuş spuneam că există o 
știință care nu e ştiinţa nici unei serii de cuno- 


200 


stinti anumite, ci e ştiinţa ei insisi si a celorlalte 
ştiinţe. 

CRITIAS: Da, spuneam. 

SOCRATE: N'ar fi ciudat să existe o ase- 
menea știință, dacă într'adevăr ar puteă există? 
Dar sá nu ne pripim, ci să vedem dacă există. 

CRITIAS: Binezici. 

XVI. SOCRATE: Să vedem. Stiinta asta 
e știința a ceva, şi are proprietatea de a se referi 
la ceva. Nu? 

CRITIAS: Fireşte. 

SOCRATE: Nu spuneam despre ce e mai 
mare, că are proprietatea de a fi mai mare ca ceva? 

CRITIAS: Fără îndoeală. 

SOCRATE: Şi anume, decât ceva mai mic, 
de vreme ce e mai mare? 

CRITIAS: Aga reiese. 

SOCRATE: Dacă aşadar, am găsi un 
luciu mai mare, care să fie mai mare decât ce- 
lelalte lucruri mai mari, si totodată mai mare 
decât lucrurile întrecute în mărime.de acelea pe 
cari le întreceă, n'ar urmă numaidecât, că lucrul 
(de care e vorba) ar fi în acelaș timp mai mare 
şi mai mic decât el insus? 1) 


1) Acest exemplu cât și următorul — cw numărul îndoit — sunt 
încercări de a verifică definiţia lui Critias — înțelepciunea e ştiinţa 
ştiinţelor si a nestiinfei — aplicánd-o la două noţiuni abstracte: 
noțiunea de «mai mare» şi noţiunea de dublu. In ambele cazuri defi- 
nifia lui Critias conduce la rezultate absurde, ceeace înseamnă că 
nu e justă. 


ZOI 


CRITIAS: Ar urma, Socrate; fireşte. 

SOCRATE: Si dacă sar găsi un număr 
care să fie îndoitul celorlalte numere îndoite şi 
totodată indoitul lui însuș, atunci n'ar rezultă 
că numerele acestea cât și el insus, mar fi decât 
jumătăți față de numărul (presupus, care după 
ipoteza noastră ar fi) îndoit? Căci pentru ca sá 
poată există un îndoit, trebuie sá existe mai în- 
tâiu o jumătate. Nu? 

CRITIAS: Da, asá e. 

SOCRATE: Astfel un lucru ar fi în ace- 
las timp mai mare şi mai mic decât el însuș, 
mai greu şi mai ușor, mai bătrân şi mai tânăr, 
şi asa mai departe. Şi apoi nu trebuie oare ca 
lucrul, a cărui acțiune se exercită asupra sa în- 
săş, să aibă 51 calitatea obiectului asupra căruia 
se exercită acțiunea sa? De pildă: Auzul nu aude 
decât sunetul; nu-i asa? 

CRITIAS: Da. 

SOCRATE: Prin urmare, dacă auzul se 
aude pe sine, se aude pentrucă e înzestrat cu un 
sunet ; altfel nu s'ar auzi. 

CRITIAS: Nici că se poate altfel. 

SOCRATE: Si tot astfel dacă vederea s'ar 
vedea pe sine, ar trebui să aibă coloare, căci ve- 
derea nu poate vedeă ceva fără coloare. 

CRITIAS: Nu, fireşte. 

SOCRATE: Vezi, Critias? Din exemplele 
pe cari le petrecurăm cu mintea, reiese că unele 

lucruri nu-şi pot exercită acțiunea lor asupra lor 
ingile, iar despre altele e foarte probabil că n'au 
această putință. Când fu vorba de mărime, de 
număr şi alte lucruri asemănătoare, am văzut că 
ele nu-și pot exercită acțiunea lor asupra lor în- 
şile. Nu? 

CRITIAS: Ba chiar asa. 

SOCRATE: Cât despre auz şi văz, des- 
pre mişcarea care ar aveă darul să se miste pe 
sine, de căldura care ar aveă însuşirea să se 
încălzească pe sine, şi despre altele la fel, mulți 
nici nu vor să audă de asa ceva; alţii le cred 
cu putință. Şi ne-ar trebui un om fără asemă- 
nare, dragul meu, care după ce va fi examinat 
toate cazurile particulare, să poată stabili precis 
dacă nu există nici un lucru care să aibă dela 
natura proprietatea de a-şi exercită acțiunea a- 
supra lui insus sau dacă printre lucruri, unele 
au această proprietate, iar altele nu ; şi, în sfârşit, 
în cazul card există unele Jucruri cari au susnu- 
mita însușire, sá ne poată spune dacă şi știința 
numită înțelepciune, face parte dintre ele. Cât 
mă priveşte, eu nu sunt în stare să fac aceste 
deosebiri. 

Există o ştiinţă a ştiinţei? Nu pot să afirm 
acest lucru ; şi chiar de-aş dovedi că există, n'aș 
putea să spun că această ştiinţă e identică cu 
înțelepciunea, înainte de a fi cercetat dacă, 
aşă fiind, ea ne-ar aduce vreun folos sau nu. 

Am presimtirea că înțelepciunea e un lucru bun 
şi folositor. Dar tu, fecior al lui Callaishros, care 
ai stabilit că înțelepciunea e știința ştiinţei şi 
a nestiintei, aratá-mi mai întâiu că o astfel de 
ştiinţă e posibilă, apoi dovedeste-mi că e de 
folos. Numai asa mă vei incredinta că dai o 
bună definiţie înțelepciunii». 

XVII. Auzind aceste vorbe şi văzându-mă că 
stau la îndoială, Critias imi pari că e cuprins 
de aceeas îndoială ca mine, la fel cu acei ce 
cască îndată ce văd pe alții căscând. Si obis- 
nuit să primească întotdeauna laude, îi eră ru- 
şine de cei de față, si nu vrea să mărturisească 
că nu eră în stare să dea o deslegare problemei 
pe care i-o pusesem, nu-mi spuneă nimic des- 
luşit şi nu se gândeă decât să-şi ascundă în- 
curcătură în care se află. Pentruca discuţia să 
nu rámáie pe loc, îi spusei. 

SOCRATE: Dacă găseşti de cuviinţă, 
dragă Critias, hai să zicem că e cu putință o 
știință a ştiinţei: vom vedeă mai târziu dacă 
poate există așă ceva, sau nu. Aşadar presupu- 
nem că e foarte posibilă această știință, şi acum 
te întreb dacă cu ajutorul ei ne e mai uşor să 
știm ce ştim şi ce nu ştim. Căci am spus mai sus 
că acesta e lucrul in care constă înțelepciunea și 
cunoaşterea de sine. Nu? 

CRITIAS: Negresit: amândouă merg oare- 
cum împreună, Socrate. Cel care posedă ştiinţa 

care se cunoaște pe sine, trebuie sá aibă şi el însu- 
şirea lucrurilor cu cari e înzestrat. Dacă ai iu- 
teala, eşti iute; dacă ai frumuseţe, esti frumos; 
dacă ai ştiinţă, eşti ştiutor. Dacă el are ştiinţa 
ce se cunoaște pe sine, urmează că trebuie să 
se cunoască pe sine. 

SOCRATE: Nu mă îndoesc de acest lucru. 
E adevărat că dacă cineva stăpâneşte știința care 
se cunoaște pe sine, se va cunoaşte pe sine; dar 
e vorba să vedem pentru ce trebuie neapărat ca 
acel ce posedă această ştiinţă, să ştie ce ştie şi 
ce nu ştie. 

CRITIA S: Pentrucă amândouă aceste 
ştiinţe sunt una şi aceeas. 

SOCRATE; Poate că-i aga, dar eu sunt 
tot asa de nedumerit ca adineaori; căci nu inte- 
leg cum a se cunoaşte pe sine e tot una cu a şti 
ce știi si ce nu știi. 

CRITIAS: Ce vrei să zici cu aceasta? 

SOCRATE: Uite: Poate sá facă știința 
ştiinţei altceva decât să deosebească ce este ştiinţa 
şi ce nu e? 

CRITIAS: Nu poate. 

SOCRATE: Ştiinţa sau nestiinta despre 
ce e sănătos, e tot una cu ştiinţa ori nestiinta des- 
pre ceeace e drept? 

CRITIAS: Nicidecum. 

SOCRATE: Cea dintâiu din ştiinţele aces- 
tea, se numește, cred, medicină ; a doua, politică, 

pe când ştiinţa stiintei nu e altceva decât știința 
pur si simplu. 

CRITIAS: Aşăe. 

SOCRATE: Prin urmare, cel care nu mai 
cunoaşte pe deasupra știința sănătății si a drep- 
täfii, ci cunoaște numai ştiinţa pur şi simplu, 
va putea cu ajutorul acestei din urmă ştiinţe sá 
ştie numai că ştie ceva, si că are oarecare ştiinţă, 
şi fireşte — acest lucru îl va sti atât despre sine 
cât şi despre ceilalți. Au nu? 

CRITIAS: Da. 

SOCRATE: Dar cum va putea, numai cu 
ajutorul acestei ştiinţe, să ştie «ce» (lucru anume) 
ştie? Am spus doar că sănătatea se cunoaște 
cu ajutorul medicinei, nu al înțelepciunii, că 
armonia se cunoaşte cu ajutorul muzicii, că 
ceeace e bun pentru clăditul caselor, se cu 
noaşte de către arta arhitectului, şi aşă mai 
departe. Nu? 

CRITIAS: Evident. 

SOCRATE: Dacă dar înțelepciunea e doar 
ştiinţa ştiinţei, cum va puted cineva cu aju- 
torul ei să ştie ce e privitor la sănătate sau la 
construcţie? 

CRITIAS: In nici un chip. 

SOCRATE: Cel ce cunoaşte aceste ştiinţe 
particulare, nu ştie aşadar «ce» ştie, ci ştie numai 
că stie. Aşă e? 

CRITIAS: Se pare ca da. 

XVIII. Deci înțelepciunea si a fi înțelept, stă 
nu în a şti ce ştii și ce nu ştii, ci numai în a sti 
că ştii şi că nu stil. 

CRITIAS: Probabil. 

SOCRATE: Prin urmare, înțelepciunea nu 
va fi în stare nici să cerceteze pe un altul care 
pretinde că ştie un anumit lucru, spre a vedeă 
dacă acesta ştie într'adevăr lucrul pe care pre- 
tinde că-l ştie; toată puterea ei se mărginește să 
ne arate că (omul de care e vorba) are o oarecare 
știință, dar înțelepciunea nu va fi în stare să ne 
arate care-i obiectul acestei ştiinţe. 

CRITIAS: Se pare că nu. 

SOCRATE: Nici n’o sá ne facă destoinici 
să deosebim pe doctorul adevărat de cel ce-şi ia 
aere de doctor, nici îndeobște, pe cei pricepuţi în 
meseria lor, de şarlatani. Să cercetăm problema 
în chipul următor; şi înțeleptul şi oricare altul 
cand e vorba să deosebească pe un doctor ade- 
vărat de un sarlatan, va procedă astfel: N’o 
să-l întrebe — fireşte — despre medicină, căci 
am spus că doctorul nu se pricepe la asa ceva 1); 
el nu ştie decât ceeace e folositor sau vătămător 
sănătăţii. Nu-i asa? 

CRITIAS: Ba da. 


1) După Platon, doctorul nu cunoaște medicina ca ştiinţă (cum 
o cunoaște înțeleptul), ci numai obiectul ei: sănătatea şi boala. De- 
aceea numai înțeleptul poate să judece despre medicină în general 
ca știință. 

SOCRATE: Despre stiintá ín general, el, 
doctorul, nu ştie nimic si tocmai ea e partea pe 
care am pus-o pe seama înțelepciunii. 

CRITIAS: Da. 

SOCRATE: Doctorul aşadar nu știe nimic 
nici despre medicină, pentrucă medicina e o 
ştiinţă? 

CRITIAS: Adevărat. 

SOCRATE: Infeleptul, o să vadă că doc- 
torul are o anumită ştiinţă ; dar pentru ca să ştie 
ce ştiinţă, nu va trebui să cerceteze la ce obiecte 
se referă această știință? Nu-i adevărat că pro- 
prietatea oricărei ştiinţe e nu numai să fie ştiinţă, 
dar să fie o anumită ştiinţă şi să se refere la anu- 
mite lucruri? 

CRITIAS: Chiar asa. 

SOCRATE: Şi proprietatea medicinei, 
adică ceeace o deosebeşte de celelalte științe, 
e că se îndeletnicește cu sănătatea și cu boala. 
Aşă e? 

CRITIAS: Da. 

SOCRATE: Prin urmare, cel care vrea să 
cerceteze medicina, trebuie s'o cerceteze în aceste 
lucruri care-i sunt proprii, căci nu-mi închipui 
să o poată cercetă în lucruri străine cu cari ea 
nu e în legătură. 

CRITIA S: Nu, firește. 

SOCRATE: Deci acel care vrea să facă 
bine aceasta cercetare va examina pe medic 

relativ la lucrurile sănătoase şi cele vătămătoare 
sănătății, pentru ca să vadă întrucât e medic. 

CRITIAS: Asta-i și părerea mea. 

SOCRATE: Atunci se va uită la vorbele 
și la actele medicului, pentru a-şi da socoteală 
dacă vorbele acestuia sunt adevărate, şi dacă ac- 
tele lui sunt făcute cu rost. 

CRITIAS: Neapărat. 

SOCRATE; Dar fără medicină ecu putință 
să înţelegi vorbele sau actele medicului? 

CRITIAS: Nicidecum. 

SOCRATE: Prin urmare, afară de me- 
dici, nimeni nu-l va puteă înțelege, nici chiar 
înțeleptul, afară numai dacă acesta întrunește 
la un loc cunoștințele unui medic cu ale unui 
înțelept. 

CRITIAS: Ai dreptate. 

SOCRATE: Prin urmare, dacă intelep- 
ciunea e numai ştiinţa ştiinţei şi a nestiintei, 
ea nu va fi în stare să deosebească pe medicul 
priceput în meseria lui, de cel nepriceput, fie 
că acesta din urmă e un şarlatan sau un inchi- 
puit; ea nu ne va face buni judecători nici în 
celelalte ştiinţe afară de aceea cu care ne în- 
deletnicim noi înşine la fel cu ceilalți mese- 
riasi 1). 

CRITIAS: Se vede că da. 


1) Ceeace revine la a spune cá fiecare poate sá judece numai lu- 
crurile de domeniul specialitäfii sale. 

XIX. SOCRATE: Dar atunci ce folos o 
să avem, Critias, de pe urma înțelepciunii, dacă 
asta e natura ei? — Dacă înțeleptul, după 
cum presupuneam noi la început, ar şti ce ştie 
ce nu ştie, dacă ar sti că ştie anumite lucruri, 
iar pe anume altele nu le ştie, dacă ar puteă 
judecă şi pe ceilalți oameni din acelaş punct 
de vedere, atunci mărturisesc că ne-ar fi de un 
nespus folos să fim înţelepţi. Ne-am petrece vieata 
fără greşeli, dacă am aveă înțelepciunea, $i tot asa 
ar fi şi cu cei cari lucrează sub conducerea noastră. 
Căci nu ne-am apucă să facem ce nu știm, ci 
ne-am îndreptă spre cei cari ştiu, şi le-am lăsă 
lor aceasta în grije; cât despre ceilalți puși sub 
conducerea noastră, nu le-am îngădui să facă 
decât ceeace ştiu să facă, adică lucrul a cărui 
ştiinţă ar avea-o. O casă astfel condusă ar fi 
bine gospodărită şi tot astfel ar fi bine ocâr- 
muit Statul, şi deasemenea orice lucru unde ar 
domni înţelepciunea. Dacă greşala ar fi desfiin- 
tatá şi dacă dreptatea ar fi suverană, ar urmă 
neapărat ca acțiunile oamenilor cari trăesc ast- 
fel, să fie frumoase şi bune, si deci să fie feri- 
citi, de vreme ce fac astfel de fapte. 

Nu asta oare vream să spunem, dragă Cri- 
tias, când vorbind despre înțelepciune, ară- 
tăm cât ar fi de bine să ştim ce stim şi ce 
nu ştim ? 

CRITIAS: Da, tocmai asta. 

SOCRATE: Da, dar acum vezi că nu există 
nicăiri o asemenea ştiinţă. 

CRITIAS: Văd. 

SOCRATE: Dar poate că înțelepciunea asa 
cum ne-o închipuim noi ca o ştiinţă a științei şi a 
nestiinfei, prezintă folosul că cel care o posedă, 
învață mai uşor tot ce vrea să înveţe, şi-şi în- 
fäfiseazä lucrurile cu mai multă limpezime, cer- 
cetându-le în lumina științei. Poate că-i îngădue 
să judece mai bine pe ceilalți, după ceeace a 
învățat el însuși, pe când cel care se apucă 
să judece fără înțelepciune, va face acest lucru 
în chip slab si putin trainic. Nu astea ar fi fo- 
loasele pe cari le avem dela înțelepciune? lar 
când îi pretindem mai mult, nu ne facem oare 
despre ea o idee prea înaltă, căutând în ea 
ceeace n'are? 

CRITIA S: Poate că da. 

XX. SOCRATE: Poate; se poate să fi fost 
de prisos chiar cercetarea noastră. Motivul pentru 
care cred acest lucru, e următorul: Dacă intelep- 
ciunea e ceeace am spus noi, apoi ajungem la con- 
cluzii ciudate. Ia să vedem: Să admitem, dacă 
vrei, că o știință a ştiinţei e cu putință; sá 
admitem şi ceeace recunoscusem mai întâiu spre 
a îl tăgădui pe urmă, că anume înțelepciunea 
constă în a şti ce ştii şi ce nu ştii. Şi după ce 
am admis aceste lucruri, să cercetăm din nou 
cu luare aminte, dacă înțelepciunea în astfel de 


211 


condiţii ne-ar putea aduce vreun folos. Am spus 
adineaori că o astfel de înțelepciune ne-ar fi de 
mare ajutor, călăuzind şi gospodăria casei şi a 
Statului; mi se pare, iubite Critias, că n'am 
avut dreptate. 

CRITIAS: Cum? 

SOCRATE: Am admis cu prea multă ușu- 
rinfá că ar fi un mare bine pentru oameni sá 
facă ceeace știu, iar ceeace nu ştiu să lase pe 
seama altora cari se pricep. 

CRITIAS: Nu cu drept cuvânt am admis 
acest lucru? 

SOCRATE: Nu, nu cred. 

CRITIAS: E întradevăr ciudat ce spui, 
Socrate. 

SOCRATE: Pe câine 1), asa mi se pare si 
mie; tocmai la asta mă gândeam când spuneam 
că-mi vin gânduri ciudate şi că mă tem să nu fi 
cercetat problema fără luare aminte. Căci la 
drept cuvânt, chiar dacă înţelepciunea ar fi tot 
ceeace am spus noi, tot nu văd bine ce foloase 
ne-ar aduce. 

CRITIAS: Cum? Lámureste-ne, să ştim 
ce gândești. 

SOCRATE: Cred că aiurez; dar ceare 
aface? Idea care îmi vine în minte trebuie s'o 
cercetaţi, $1 să nu trecem nepăsători pe lângă 


1) Exclamatie familiară a lui Socrate. 

ea, dacă avem cât de puţină grijă de sufletul 
nostru. 

CRITIAS: Bine zici. 

XXI. SOCRATE: Atunciia ascultă visul 
meu, fie c'a venit prin poarta de corn sau cea de 
fildeș 1). Să presupunem că înțelepciunea asa cum 
o definim acum, ar aveă asupra noastră o stăpâ- 
nire fără margini ; ce o să facă ea pentru noi decât 
să ne facă să trăim potrivit ştiinţelor? In cazul 
acesta nu ne-ar puteă trage pe sfoară un câr- 
maciu, care nu e cu adevărat cârmaciu; tot 
astfel nu ne va putea înșelă un doctor sau un 
general sau altcineva care pretinde că ştie ceeace 
de fapt nu ştie. Dar ce folos tragem noi de aici, 
decât să ne fie trupul mai sănătos şi să scăpăm 
mai sigur de primejdiile mării si ale rasboiului ; 
să avem mobilele, vestmintele si incälfämintea 
făcute bine şi cu meşteşug, pentrucă ne-am sluji 
de meseriaşi adevăraţi (pricepuţi)? Hai să ad- 
mitem că arta proorocitului e știința viitorului ; 
că înțelepciunea prin controlul ei ne-ar scăpă 
de sarlatani şi ar pune la locul meritat, pe proo- 
rocii veritabili, cari ştiu cu adevărat viitorul. 
In astfel de condiţii, neamul omenesc va lucră 
şi va trăi potrivit ştiinţei; asta o pricep. Atunci 
înțelepciunea, paznică trează, nu va îngădui ne- 
științei să se amestece în treburile noastre. Dar 


1) Prin poarta de fildeș veneau visele cari se realizau; prin 
cea de corn, cele false. 

eu nu pot sti, iubite Critias, dacă trăind potrivit 
cu înțelepciunea, vom trăi (mai) bine şi vom 
fi (mai) fericiți. 

XXII. CRITIAS: Dacă nici vieata potrivit 
științei n'are trecere în ochii tăi, apoi n'o să-ţi fie 
ușor să găsești un alt mijloc de a ajunge la fericire. 

SOCRATE: Incă o lámurire: (Vieata) Po- 
trivit cărei ştiinţe? Ştiinţei cismarului? 

CRITIAS: Nu, pe Joe. 

SOCRATE: Arămarului? Sau ştiinţei a- 

eluía care lucrează lâna, lemnul şi altele ase- 
menea ? 

CRITIAS: Nicidecum. 

SOCRATE: Atunci înseamnă că nu mai 
recunoaștem principiul nostru: A fi fericit, e tot 
una cu a trăi potrivit stiintei; căci pe acești mese- 
riasi (sus pomeniti), desi trăesc potrivit ştiinţei, 
tu nu-i recunosti ca fiind fericiți: mi se pare că 
nu socoteşti fericiți decât pe acei cari tráesc 
potrivit unor anumite științe. Poate că pui în 
această categorie pe cel de care vorbeam adi- 
neauri: pe cel care cunoaște tot ce are să se 
întâmple în viitor, adică pe prooroc. 

CRITIAS: Pe acesta, fireşte, şi pe alții la 
fel cu el. 

SOCRATE: Pe cine? Nu cumva pe acel 
care pe lângă cunoștința viitorului, o întrunește 
şi pe cea a trecutului și a prezentului, neignorînd 
nimica? Să presupunem că există un astfel de 

om. Vei márturisi, cred, cá nimeni altul nu poate 
trăi mai potrivit cu stiinta, ca acesta. 

CRITIA S: Da, nimeni. 

SOCRATE: Incă o întrebare: Ce ştiinţă 
face pe omul acesta nai fericit? Sau îl face toate 
deopotrivă de fericit? 

CRITIAS: Ba nicidecum; dimpotrivă. 

SOCRATE: Dar atunci, care îndeosebi? 
Oare ştiinţa întâmplărilor de faţă, a celor tre- 
cute sau viitoare, ori ştiinţa jocului de table? 

CRITIAS: Ce vorbeşti de table? 

SOCRATE: Atunci ştiinţa numerelor? 

CRITIAS: Ba deloc. 

SOCRATE: Aceea a sănătăţii? 

CRITIAS: Asta mai de grabă. 

SOCRATE: El bine, ce știință îl ajută mai 
mult să fie fericit? 

CRITIAS: Ştiinţa binelui şi a răului. 

SOCRATE: Vezi ce rău eşti! Mă învâr- 
teşti de atâta vreme în cerc. De ce nu-mi spu- 
neai mai de mult că nu vieafa potrivit ştiinţei 
ne dă fericirea, nici chiac dacă ai întruni în 
tine toate ştiinţele deodată, ci e deajuns sá 
stăpâneşti singura ştiinţă a binelui si a răului? 
Dar ia să vedem: dacă iei știința aceasta din 
celelalte, o să fie medicina mai putin capabilă 
de a ne vindecă? O să fie cismăria mai puţin 
destoinică sá ne incalte, iar fesátoria mai putin 
destoinică să ne îmbrace? O să fie cârmaciul 

mai putin in stare sá ne apere pe mare de moarte, 
iar generalul în lupte? 

CRITIAS: Nu, fireşte. 

SOCRATE: Şi totus, scumpul meu Cri- 
tias, dacă lipseşte această ştiinţă a binelui şi a 
răului, nici una din artele acestea nu se va să- 
vârşi cum trebuie, şi în asa fel ca sá ne aducă 
folo.. 

CRITIAS: Ai dreptate. 

SOCRATE: Deci știința aceea care are me- 
nirea să ne fie folositoare, nu e înţelepciunea, 
— căci aceaste nu e decât ştiinţa științei si a 
nestiintei — ci ştiinţa binelui şi a răului; astfel 
că dacă numai aceasta e ştiinţa folositoare, pentru 
noi înțelepciunea va fi altceva decât folositoare. 

CRITIAS: De ce adică nu ne-ar fi inte- 
lepciunea folositoare? Dacă ea e știința ştiinţei 
şi a nestiintei, apoi ea conduce pe toate celelalte 
ştiinţe şi deci şi pe a binelui si pe a răului; prin 
urmare ne este de folos. 

SOCRATE: E ea în stare sá ne procure să- 
nătatea? Nu oare medicina singură ne poate 
face acest serviciu? Oare şi serviciile pe cari ni 
le fac celelalte arte, ni le-ar puteă face intelep- 
ciunea? Sau fiecare artă ne aduce serviciile ei 
proprii? N'am recunoscut încă de mult că În- 
felepeiunea nu e altceva decât ştiinţa ştiinţei 
şi a nestiinfei? Nu? 

-CRITIAS: Fireşte. că da. 

SOCRATE: Nu ea, prin urmare, o să fie 
dătătoare de sănătate. 

CRITIAS: Nu. 

SOCRATE: Căci sănătatea e opera altei 
arte. Nu? 

CRITIAS: Ba da, al altei erte. 

SOCRATE: Şi nici aducătoare de folos, 
căci aceasta e treaba altei arte. Asa-i? 

CRITIAS: Da, foarte adevărat. 

SOCRATE: Atunci cum o să ne fie de 
folos înțelepciunea, câtă vreme nu ne aduce nici 
un folos? o 

CRITIAS: No sá ne fie în nici un chip, 
Socrate. Asa se pare. 

XXIII. SOCRATE: Şi vezi Critias, cât 
eră de întemeiată temerea mea de adineaori, când 
mă învinuiam că nu ştiu să conduc cercetarea 
despre înțelepciune la un rezultat mulțumitor? 
Căci dacă aş fi avut cât decât îndemânarea de a 
examină chestia cum trebuie, nu aș fi ajuns la 
concluzia, că înțelepciunea, care trece în ochii tu- 
turor drept lucrul cel mai frumos de pe lume, e 
ceva nefolositor. Acum suntem bătuţi pe toată 
linia căci nu putem află cărui lucru aevea i-a pus 
numele de înțelepciune acela care a fost izvo- 
ditorul cuvintelor. Si am admis atâtea si atâtea 
ipoteze, care nu seîmpăcau cu rațiunea. Am pre- 
supus că există o ştiinţă a ştiinţei, deși se îm- 
potriveşte si nu ne îngădue judecata acest lu- 

cru; şi tot în disprețul oricărui raționament, am 
admis că operaţiunile celorlalte ştiinţe se cunosc 
prin această știință (a ştiinţei si a nestiinfei) 
și că e om înțelept acela care ştie că ştie ceeace 
ştie, şi că nu ştie ce nu ştie. Ba am făcut această 
concesie cu atâta dărnicie, fără să ne gândim 
că e peste putință ca cineva să cunoască până 
la un punct, ceeace nu cunoaşte de loc. Insă 
ipoteza, cea mai absurdă, cred, am făcut-o când 
am admis că cineva ştie ceeace de drept nu 
ştie. Cu toate că cercetarea a fost făcută într'un 
spirit asa de îndatoritor si fără scrupulozitate, 
ea nu numai că nu ne-a condus la adevăr, dar 
şi-a râs de el în astfel, încât ne arată — în bat- 
jocură — ca lipsite de vreun folos, toate defi- 
nifiile pe cari le-am aprobat sau le-am născocit 
noi despre înțelepciune. Pe mine nu mă prea 
supără acest lucru, dar mă doare pentru tine, 
Harmide, când mă gândesc că deși ai un astfel 
de chip si un suflet asa de înțelept, nu te poți 
aşteptă la nimic din partea înțelepciunii, iar pre- 
zenta ei nu-ţi poate aduce nici un folosi in vieatá. 
Şi mai ales îmi pare rău de descântecul pe care 
Pam învățat dela Tracul acela. Să mă trudesc 
atâta cu un lucru ce nu-ți slujeşte la nimic! 
Dar nu, nu se poate! Mai de grabă (mărturi- 
sesc) că nu ştiu eu sá cercetez. Infelepciunea e 
un mare bine, fără îndoială, şi dacă o ai, eşti 
un om fericit. Dar ia vezi! Poate o ai, şi atunci 

nu mai e nevoie de descántec: cáci dacá o ai 
te sfatuesc sá má socotesti drept un palavragiu, 
neputincios de a duce la capát o discutiune lo- 
gicá, iar pe tine socoteşte-te cu atât mai fe- 
ricit, cu cát esti mai intelept». 

XXIV. La acestea Harmide zise: «Pe Joe, nu 
stiu dacá sunt intelept sau nu sunt. Cum sá 
ştiu, când chiar voi înșivă, precum recunosti, 
nu puteți află ce e înțelepciunea? Dar nu prea-s 
convins de spusele tale, Socrate, şi-s încredințat 
că am mare nevoie de descântec. Din parte-mi 
vreau să má descánti în toate zilele până când 
vei crede tu că e deajuns. 

CRITIAS: Bine, Harmide, reluá Critias. 
Va fi pentru mine o dovadá cá esti intelept, dacá 
te laşi descántat de Socrate si nu-l släbesti nici 
o clipă. 

HARMIDE: Fii încredințat co să-l as- 
cult şi n'o să mă depărtez de el. M'aș face vino- 
vat de o mare greşeală, dacă nu te-aș ascultă pe 
tine, epitropul meu şi nu fi-as urmă porunca. 

CRITIAS: Da, iti poruncesc (să faci aga). 

HARMIDE: Da, asa voiu face. Voiu in- 
cepe chiar de azi. 

SOCRATE: Ei, voi doi! ce plánuifi acolo? 

HARMIDE: Nu flanuim, ci am si pla- 
nuit. o 

SOCRATE: Ce! Mă iei pe sus? Nu má 
laşi nici să iau o hotärire? 

HARMIDE: Da, te iau pe sus, de vreme 
ce asta-i porunca lui Critias. Acuma vezi ce-ţi 
rămâne de făcut. 

SOCRATE: Ce sá mai văd? Când tu vrei 
un lucru cu tot dinadinsul, nu ti-se poate im- 
potrivi nimeni. 

HARMIDE: Atunci nu te împotrivi nici tu. 

SOCRATE: Iată: nu mă mai împotrivesc 
nici eu. 


ION 


ION 


Persoanele dialogului: SOCRATE, ION. 


SOCRATE: Bun sosit, lon. De unde ai 
venit acum pe la noi? Au din Efes, oraşul tău 
natal? 

ION: Nu, Socrate; din Epidaur, dela săr- 
bătoarea lui Asclepios. 

SOCRATE: Oare Epidaurienii instituesc 
şi concursuri de rapsozi în cinstea zeului? 

ION: Da, şi încă şi de ale celorlalte arte li- 
berale. 

SOCRATE: Ei, ai luat parte la concurs? 
Care a fost rezultatul? 

ION: Am luat premiul întâiu, Socrate. 

SOCRATE: Felicitările mele. Acum nu ră- 
mâne decât să învingem şi la Panatenee. 

ION: Aşă va fi, cu ajutorul zeului. 

SOCRATE: Adeseaori vam pizmuit arta 
voastră a rapsozilor, Ion. Căci e într'adevăr lu- 
cru vrednic de pizmuit, fiindcă arta voastră re- 
clamă să umblati totdeauna în ținuta cea mai 
îngrijită şi să apärefi cu o înfăţişare cât mai 

elegantá; ín acelas timp ea vă sileşte să vă ocu- 
pati cu atati poefi mari si mai ales cu Omer, 
cel mai mare si mai divin dintre poeti, si să-i 
intelegeti nu numai cuvintele, dar gi sensul. Caci 
cineva nu poate fi rapsod, până ce nu pricepe 
ce vrea să spună poetul, deoarece rapsodul tre- 
buie să fie in fata auditorilor, tâlmaciul gândirii 
aceluia şi e peste putință să faci cum se cade 
acest lucru, dacă nu ştii ce vrea să zică poetul. 
Aşă că, toate aceste avantagii sunt — cum 
spun — vrednice de pizmuit. 

II. ION: Ai dreptate, Socrate. Mie tocmai 
această parte a artei mele mi-a dat mai mult 
de lucru, si cred că nimeni nu poate să vor- 
bească despre Omer aşă de frumos ca mine: nici 
Metrodur din Lampsac 5), nici Stesimbrotos din 
Thasos 2), nici Glaucos 8) si nici unul dintre pre- 
decesorii mei n'a putut să spună asá de multe 
si aşă de frumoase reflexii despre Omer, ca 
mine. 

SOCRATE: Te felicit, Ion. Şi cred că n'o 
să fii sgárcit cu ele față de mine. 

ION: Ba chiar merită să asculti, Socrate, ce 
frumos l'am gătit pe Omer. Cred că mi se cu- 


1) Prieten al lui Anaxagoras, scriitor care a studiat pe Omer din 
punctul de vedere al științelor naturale. 

2) Contimporan cu Cimon si Pericle, sofist si scriitor care s'a ocu- 
pat îndeosebi cu studiul lui Omer. 

3) Din Rhegion, unul din interpreţii cei mai de seamă ai lui Omer; 
a trăit în ultimul pătrar al secolului al V-lea. 

vine sá fiu încununat de Omerizi cu o coroană 
de aur. 
„SOCRATE: Imi voiu face rost de vreme 
ca să te ascult. Deocamdată să-mi răspunzi nu- 
mai atât: Eşti tare numai în Omer, sau şi în 
„Hesiod şi Arhiloc? 

LON: Nu, numai în Omer; mi se pare că 
e destul. 

SOCRATE: Există oare lucruri relativ la 
cari si Omer şi Hesiod se exprimă la fel? 

ION: Cred că da, si încă multe. 

SOCRATE: Ei, relativ la acestea, ai pu- 
tea explică mai bine ceeace spune Omer,. sau 
ce spune Hesiod? 

ION: Lucrurile despre care ei au aceeas pä- 
rere le pot explică deopotrivă de bine. 

SOCRATE: Dar lucrurile despre cari ei nu 
se exprimă la fel? Aşă, de pildă si Omer şi 
Hesiod vorbesc de mantică 1). 

ION: Tocmai. 

SOCRATE: Ei bine, părerile — fie ase- 
mănătoare, fie deosebite — pe care aceşti doi 
poeţi le au despre mantica, le-ai putea explică 
tu mai bine sau un mantic?) priceput? 

ION: Un mantic. 

SOCRATE: Dar dacă tu ai fi mantic, m'ai 
fi în stare să explici şi părerile deosebite, dacă 


1) Arta care se ocupă de oracole şi de interpretarea lor. 
2) Cel care posedă susnumita artă. 

esti în stare sá le explici pe cele asemáná- 
toare? 

ION: Fireşte că da. 

SOCRATE: Atunci cum ești tare în Omer 
şi nu esti tare în Hesiod si ceilalți poeți? Oare 
Omer vorbeşte despre alte lucruri decât toţi cei- 
lalti poeţi? Nu vorbeşte el mai ales de răsboiu, 
şi de întâlnirea la olaltă a oamenilor buni gi răi, 
a meseriașilor şi a simplilor particulari, de felul 
cum se apropie zeii unul de altul sau de oameni, 
despre cele ce se întâmplă în cer şi în infern, 
despre nașterea zeilor şi a eroilor? Nu intr'asta 
constă poezia lui Omer? 

ION: Asa e, Socrate. 

III. SOCRATE: Ei, da poeţii ceilalți nu 
vorbesc de aceleaşi lucruri? 

ION: Da, Socrate, dar ei nu sunt asa de 
mari poeți ca Omer. 

SOCRATE: Atunci ei sunt poeți mai slabi? 

ION: Şi încă cu mult. 

SOCRATE; lar Omer e mai bun (poet)? 

ION: Mai bun, pe Joe. 

SOCRATE: Prin urmare, iubitul meu Ion, când 
despreo chestie matematică vorbesc mai mulți, din- 
tre cari numai unul are dreptate, se va găsi cineva 
care să recunoască pe cel care are dreptate? 

ION: Da. 

SOCRATE: Cine va fi acesta? Nu acela 
care va sti si cine se înşeală, sau altul? 

ION: Acelas, fireşte. 

. SOCRATE: Nu acel care posedă arta ma- 
tematicei? 

ION: Da. 

SOCRATE: Dar când despre alimentele 
prielnice sănătăţii, vorbesc mai mulți, dintre 
cari numai unul are dreptate, pe cel care are 
dreptate îl va cunoaşte că are dreptate, o per- 
soană, iar pe acela care se ingealä, o alta per- 
soană, sau una si aceeas, (şi pe unul si pe celalt)? 

ION: Fireşte că aceeas persoană. 

SOCRATE: Cine-i ăsta? Ce nume are? 

LON: Medicul. 

SOCRATE: Aşadar, ca să recapitulám: 
Când mai mulţi se exprimă despre acelaş lucru, 
aceeas persoană va sti cine are dreptate Şi cine 
se ingeala. Caci altfel, daca nu va sti cine dintre 
cand e ie de acelas lucru. 

ION: Asa e. 

SOCRATE: Aşadar aceeas persoană se 
pricepe şi la una şi la alta? 

ION: Da. 

SOCRATE: Acuma, tu spui că şi Omer 
şi ceilalți poeţi, între care e Hesiod si Arhiloc, 
vorbesc despre aceleași lucruri, dar nu la fel, 
ci unul mai bine, iar altul mai rău. 

ION: Spun, sí cu drept cuvânt. 

SOCRATE: Atunci, dacă cunoşti pe cel 

care vorbește bine, ar urmă să cunoşti şi pe 
cei cari vorbesc mai rau, întrucât vorbesc mai rău. 

ION: Aşă se pare. 

SOCRATE: Prin urmare, prea bunul meu, 
tot astfel nu ne vom insela când vom spune 
că Ion e tare in Omer si în ceilalți poeți, deoarece 
el însuş mărturiseşte că aceeas persoană e de- 
ajuns ca să judece despre toți câți se exprimă 
despre aceleaşi lucruri, şi că obiectul poeziei 
mai tuturor poeților e acelaş. 

IV. ION: Atunci, Socrate, care e pricina că 
mie, oridecâteori vorbeşte cineva de alt poet, 
mi-e peste putință să fiu atent sau. să contribui 
câtdecât la discuție cu ceva interesant, ci pur 
şi simplu mofáesc, pe câtă vreme când cineva 
vorbeşte de Omer, îndată mă deştept, sunt cu 
luare aminte şi capăt — ca să zic âșă — mân- 
cărime la limbă? 

SOCRATE: Nu e greu să pricepi acest 
lucru, prietene: e limpede pentru oricine cá-fi 
lipseşte şi arta şi ştiinţa de a vorbi despre Omer. 
„Dacă ai posedă o asemenea artă, ai fi în stare 
să vorbeşti si despre toți ceilalți poeți. Căci 
toate aceste preocupări alcătuesc (ceeace se nu- 
meste) poetica. Nu? 

ION: Ba da. 

SOCRATE: Deci când cineva consideră 
orice altă artă în întregimea ei, nu rezultă că 
criteriul întrebuințat în judecarea tuturor ar- 

telor e acelaș? Vrei să má asculfi ca sá vezi 
ce vreau să-ți spun, Ion? 

ION: Cum de nu, Socrate. Imi face plăcere 
să vă ascult pe voi învățații. 

SOCRATE; Mi-ar păreă bine sá ai drep- 
tate când mă numesti astfel. Dar învățați sun- 
tefi voi rapsozii şi actorii, şi aceia ale căror 
poeme le recitati; eu însă mă mărginesc să spun 
adevărul, cum îi şade bine unui profan ca mine. 
Ia uite-te şi tu ce simplu și uşor şi la îndemâna 
oricui e răspunsul la întrebarea ce ţi-o pusei, 
că anume criteriul pentru a judecă o artă con- 
siderată în întregimea ei, e (întotdeauna) acelaș. 
Să luăm un exemplu. Pictura, este ea o artă 
în general? 

ION: Da. l 

SOCRATE: N'au fost deci si nu sunt multi 
pictori şi buni şi răi? 

ION: Se înțelege. 

SOCRATE: Ai văzut tu pe cineva care sá 
fie în stare să arate meritele și defectele picturilor 
lui Polygnotos 1) si Aglaofon 2), si să nu fie în ace- 
las timp în stare să judece. meritele și defectele 
celorlalți pictori? Sau să mofäe, ori să se în- 
curce și: să nu fie în stare sá spue nimic când 
i se arată tablourile celorlalți pictori, si pe de 
altă parte sá se destepte, să fie cu luare aminte 


1) Cel mai mare pictor grec din sec. V a. Chr. 
2) Maestrul celui de mai sus. 

si sá capete máncárime de limbá numai cánd 
e nevoit să-şi dea părerea despre Polygnotos, 
sau — să zicem — despre oricare alt pictor 
unul şi singur? 

ION: Nu, de sigur, pe Joe. 

SOCRATE: Dar în sculptură, ai văzut pe 
cineva care să fie în stare să arate calitățile 
lui Dedal, fiul lui Metion, sau ale lui Epeios 1) 
al lui Panopeus ori ale lui Teodor ?), din Samos 
sau ale oricărui alt sculptor izolat, iar când e 
vorba de operele celorlalți sculptori, să amu- 
feascá si să mofäe, negăsind ce să spue? 

ION: Nu, zău, nici pe omul acesta nu lam 
văzut. 

SOCRATE: Şi cred, nici în domeniul avle- 
ticei, al citeristicei, al cântului însoțit de liră, nici 
în arta recitatului n’ai văzut un om, care să fie in 
stare să ne dea explicaţii despre Olympos, Tha- 
myris, Orfeu sau despre Femias, rapsodul din 
Itaca, şi să nu fie în stare să ne deă lămuriri 
despre Ion din Efes, arătându-ne calităţile si 
defectele modului său de a recită. 

ION: In privința asta nu te pot contrazice 
Socrate, dar un lucru ştiu: că sunt cel mai bun 
cunoscător al lui Omer, şi sunt cât se poate 
de elocvent când e vorba de el; de altfel toți 


1) Personaj mistic din Focida; a luat parte la răsboiul troian, 
unde a făurit vestitul cal de lemn. 

2) A descoperit arta de a turnă statui în bronz; a trăit prin sec. 
VIII a. Chr. 

recunosc că sunt o autoritate în Omer, dar că 
nu mă pricep la ceilalți (poeți). Ia vezi si tu, 
ce să fie asta. 

V. SOCRATE: Văd, Ion, si am să-ți ex- 
plic numai decât «ce să fie asta». Talentul tău 
de a vorbi cu îndemânare despre Omer, nu e 
o artă, cum spuneam si adineauri, ci o putere 
divină care te pune în mișcare, o putere la fel 
cu aceea din piatra pe care Euripide o numește 
magnesianá, iar poporul, heracleiană. Piatra 
aceasta nu numai că atrage inele de fier, dar 
le dă si lor puterea de a face la rândul lor acelaș 
lucru ca şi magnetul, adică să atragă alte inele, 
încât uneori un lanț foarte lung de inele stau 
suspendate unele de altele. Si puterea tuturor 
acestora provine din piatra aceea. Tot astfel si 
Muza insuflă unora entusiasm, si de acești in- 
spirați atârnă lanțul alcătuit din ceilalți entu- 
siaşti căci toţi poeţii buni își fac poemele lor 
frumoase nu prin ajutorul artei, ci în prada in- 
spirafiei si stápániti oarecum de o putere di- 
vină, şi tot astfel şi componistii adevăraţi. Căci 
precum cei cuprinsi de delirul corybantilor nu 
dansează când sunt în toate minţile, tot astfel 
și componistii 1) nu-şi compun cântecele lor fru- 

1) Propriu zis poeţi lirici cari își scriu ei însuși muzica textului. 
Deaceea traduc acelaș cuvânt mai jos prin vorba «cântăreţ» care gi 
el nu e decât o specie din genul «poetului» = artist creator, dela xoteív 


«Poet» e deci, nu numai.autorul de poezii, ci și sculptorul sau pic- 
torul, ca să nu mai vorbim de muzicantul composist. 

moase, cánd sunt cu mintea treazá, ci cánd se 
cufundă în ritm şi armonie, lăsându-se obsedati 
în prada delirului, ca şi bacantele, cari numai 
cât timp sunt posedate, scot miere şi lapte din 
fluvii şi-şi pierd această putere, când își vin 
în fire. Acelas lucru face şi sufletul cântăreților 
cum de altfel recunosc gi ei. Căci ne spun poeții, 
că dânşii ne aduc cântecele lor culegându-le din 
fântânile pline de miere şi din grădinile și dum- 
brăvile Muzelor, ca si albinele, sburánd ca si 
ele. Şi spun adevărat, căci poetul e o ființă 
ușurică, sburátoare si saerá şi nu e în stare sá 
creeze ceva până ce nu e cuprins de inspirație, 
şi-şi iese din fire, astfel ca mintea sa, să nu mai 
locuiască într'însul. Cât timp o posedă pe aceasta, 
nici un om nu e în stare să creeze artistic sau 
să profeteascä. Fiindcă ei produc operele lor de 
artă sau discursurile numeroase şi frumoase de- 
spre anumite lucruri, ca ale tale — de pildă — 
despre Omer, nu datorită mestesugului, ci in- 
spiratiei divine, și fiecare e în stare să creeze 
o operă frumoasă, numai în direcția în care îl 
inspiră Muza: unul ditirambi, altul encomii, 
altul texte pentru pantomime, și iarăşi altul, 
epopei sau satire. In celelalte privinţe, oricare 
din ei, e slab. Căci operele lor nu-s datorite artei, 
ci puterei divine; altfel ar urmă, că dacă sunt 
în stare să vorbească frumos de talentul unuia, 
ar putea vorbi şi de talentul tuturor celorlalți. 

Tocmai ‘deaceea zeul le ia minţile şi se serveşte 
de ei ca de nişte slujitori, prooroci și tâlmaci 
divini, pentru ca noi, când îi auzim, să stim 
cănu ei, niște oameni cu mintea absentă, sunt 
cei cari spun lucruri asa de vrednice de luare 
aminte, ci zeul însuși e cel care ne grăeşte nouă 
printr'înşii. Cea mai bună dovadă a celor spuse, 
e Tynnichos Calcideanul, care n'a scris nici o 
altă poezie demnă de amintire, afară de peanul 
pe care îl cântă toţi, poate cel mai frumos din 
toate, şi care nu e — după spusa chiar a auto- 
rului, decât un dar al Muzelor. In acest cântec 
mi se pare că ne arată zeul mai bine ca ori și 
unde, că nu trebuie să susţinem că poemele fru- 
moase sunt ale oamenilor și-s lucruri omenești, 
ci că sunt divine şi-s opere ale zeilor, iar poeții 
nu-s alt decât niște tâlmaci ai zeilor, fiecare 
posedat de zeul care îl stăpâneşte. Tocmai ca sá 
ne arate acest lucru, zeul ne-a cântat. cel mai 
frumos cântec prin (gura) celui mai slab poet. 
Nu găseşti că am dreptate, Ion? 

ION: Ba da, pe Joe; căci vorbele tale, So- 
crate, mi-au mers, nu ştiu cum, la inimă, si 
sunt încredințat că poeţii cei buni, ne tál- 
mäcesc gändurile zeilor mänafi de o forfä di- 
vinä. 

VI SOCRATE: Voi, rapsozii, nu tâlmă- 
citi. operele. poeților? 

ION: Si asta e adevărat. 

SOCRATE: Aşadar voi sunteţi nişte tâl- 
maci ai tâlmacilor. 

ION: Foarte adevărat. 

SOCRATE: Ei bine, ia spune-mi, Ion, — 
si te rog să nu-mi tăinuești răspunsul la ce te-oi 
întrebă: Când recitezi frumos versuri epice şi 
faci cea mai puternică impresie asupra specta- 
torilor, sau când cánti pe Ulise sărind pragul, 
arătându-se petitorilor si împrăștiind săgeți în fata 
lui, ori pe Ahile repezindu-se asupra lui Hector, 
sau tânguirile Andromahei, ale Ecubei sau Priam, 
eşti tu atunci în toate minţile, sau îţi ieși din 
fire, pe când sufletul tău “inspirat däinueste 
pe lângă scenele pe care le recitezi, fie în Itaca, 
fie în Troia, sau oriunde se întâmplă acțiunea 
epopeei? 

ION: Ce dovadä limpede mi-ai dat prin asta, 
Socrate! N’am să-ți ascund adevărul: când re- 
citez o scenă jalnică, ochii mi se umplu de la- 
crămi, iar când recitez una cumplită, mi se sbur- 
leste părul pe cap și inima imi palpită. 

SOCRATE: Ei bine, Ion, putem spune că 
e în toată firea un om, care gătit cu haine în- 
florite şi cu cunună de aur pe cap, stă şi plânge 
în zi de sărbătoare si de sacrificii, fără ca să fi 
pierdut ceva din ale sale, sau e apucat de groază, 
deşi se află în mijlocul a zeci de mii de prieteni, 
fără ca nimeni să-i fi răpit ceva sau să-i fi facut 
vreun tău? 

ION: Nu, záu, Socrate, la drept vorbind, 
nu (putem spune cá e ín toatá firea). 
SOCRATE: Si apoi ştii că si pe mulți 
din spectatori îi faceți să páteascá la fel cu voi. 
ION: Cum să nu ştiu? Căci de sus de pe 
tribună, îi văd de atâtea ori plângând sau în- 
cruntându-se ori minunându-se rând pe rând, 
de cele recitate. Ba chiar trebuie să fiu cu foarte 
multă luare aminte la ei fiindcă dacă îi fac să 
plângă, la urmă eu râd şi iau dela ei mulțime de 
bănet, pe când dacă îi fac să râdă, (pe socoteala 
mea) mă aleg eu cu plânsul si cu banii pierduţi. 
VII. SOCRATE: Acuma ştii că acest 
spectator e cel din urmă dintre verigile despre 
cari spuneam că-şi capătă puterea una prin alta 
dela piatra heracleană (magnet)? Veriga mij- 
locie o formezi tu, rapsodul şi actorul, iar prima 
e poetul însuşi. Prin toate acestea, zeul (Muza) 
trage sufletul oamenilor încotro vrea, extinzând 
puterea lui dela unul la celălalt. Si ca si 
de piatra aceia pomenită mai sus — tot astfel 
atârnă si de zeu un lanţ foarte mare de coristi 
de maeştri si de submaestri de cor, agátafi 
intr'o parte a lantului de verigi suspendate de 
Muzá. Un poet e suspendat de o Muzá, altul 
de alta. Si astfel spunem de poet cá e «posedat» 
iar analogia e justă întrucât el intr'adevár, «e 
luat în stăpânire). De fiecare din aceste verigi 
dintâi — de poeţi, adică — stau atârnate alte 

categorii de inspirați: unii de Orfeu, - altii de 
Musaios, iar cei mai multi sunt «posedaţ si 
luați în stăpânire de Omer. Unul dintre aceştia 
esti şi tu, Ion, fiind posedat de Omer şi deaceea 
dormi si amufesti când cineva recită din alt 
poet, şi îndată te trezesti, iti saltă inima şi devii 
elocvent când cineva cântă o bucată din acest 
poet, fiindcă ceeace spui tu despre Omer, nu 
se datoreşte ştiinţei sau artei, ci inspiraţiei si 
obsedării divine. Precum cei apucati de delirul 
corybantilor se lasă influenţaţi grabnic. numai 
de cântecul propriu zeului de care sunt pose- 
dati, şi numai când aud acest cântec găsesc din 
belşug strigăte şi figuri de dans, rămânând nepă- 
sători la orice alt cântec; tot astfel şi tu, Ion, 
devii elocvent când e vorba de Omer, şi amu- 
testi când e vorba de alti poeţi. Asta e pricina 
lucrului de care mă întrebai, si care te face să 
fii elocvent doar când e vorba de Omer nu și 
de ceilalți: Nu arta, ci puterea divină face din 
tine un slävitor neintrecut al lui Omer. . . 
VIII. ION: Mester. esti la vorbă, Socrate. 
Dar m’as miră dac'ai fi asa de mare meşter 
încât sá mă poţi încredință că sunt posedat si 
ieșit din minți când laud pe Omer. Dacă mai 
ascultă vorbind despre el, cred că ţi-ai schimbă 
părerea asta despre mine. 
„ SOCRATE: Te ascult, de ce nu? Insă cu 
o condiție: Să-mi: răspunzi mai întâiu la o în- 

trebare: despre care din lucrurile pomenite de 

Omer, poți vorbi mai meșter, căci desigur nu 

poţi vorbi despre toate (deopotrivă de) bine. 
‘ION: Află, Socrate, că nu există la Omer 

nici un lucru, despre care să nu pot vorbi bine. 
SOCRATE: Doar nu vei fi putând vorbi 
şi de acelea pe care le pomenește Omer, si de 
cari tu n'ai idee. 
ION: Ce lucruri sunt acelea pe care sá le 
pomenească Omer, şi eu să nu le ştiu? 
SOCRATE: Nu vorbește el deseori si de- 
spre arte? De pildă despre arta conducerii cailor? 

Stai, dacă mi-oiu aduce aminte, am să-ţi recitez 

chiar versurile lui. 

ION: Sá fi-le spun eu, căci mi le-aduc aminte. 

SOCRATE: Recitează-mi versurile pe care 
le spune Nestor fiului său, Antiloh, când, fiind 
vorba de alergarea de cai în cinstea lui Patroclu, 
îl sfătueşte să ia seama la cotitură. 

ION: Pleacă-te — zice Omer — şi tu 'n 
poleitul tău scaun: 

«In spre stânga, încet, şi 'ndeamnă calul din dreapta» 

«i cu gârbaciu şi cu vorba, lăsându-i frânele'n voie», 

. «Pân' ce la margine iti va páreá c’a ajuns cäpätäna» 
«Rofei cei măestrite. Dar piatra nici cum n'o atinge» 7). 
SOCRATE: Ajunge. Cine ar puted sá ne 

spuie mai bine dacă e drept ce spune Omer în 

versurile astea: un medic sau un vizitiu? 


1) Iliada XXIII v. 335 si urm. 

ION: Fireşte că un vizitiu. 

SOCRATE: De ce oare? Fiindcă posedă 
acest meșteșug, sau din altă pricină? 

ION: Nu din alta, ci pentrucă ştie acest 
mestesug. 

SOCRATE: Nu sa dat de către zeu fie- 
cărei arte mijlocul de a cunoaște anumite lu- 
cruri? Căci doar nu cu ajutorul pilotajului o 
să cunoaştem lucrurile ce sunt de domeniul me- 
dicinei. 

ION: Nu, firește. 

SOCRATE: Si nici n'o să putem cunoaşte 
şi cu ajutorul arhitecturii, lucrurile de cari ne 
dăm seama prin arta medicinei. 

ION: Nu, se înțelege. 

SOCRATE: Si asa mai departe cu toate 
celelalte arte: Căci lucrurile pe cari le cunoa- 
ştem (şi judecăm) prin ajutorul unei arte (anu- 
mite), nu le vom puteă cunoaște prin ajutorul 
alteia. Dar mai întâiu răspunde-mi la întrebarea 
asta: Recunoşti că există o artă deosebită de 
alta? 

ION: Da. 

SOCRATE: Si recunosti acest lucru, ju- 
decând ca şi mine, că o artă constă în cunoștința 
anumitor lucruri, iar alta, în cunoștința altor 
lucruri şi numai asa le numesti deosebite? Tot 
aşă judeci şi tu? 

ION: Da. 

SOCRATE: Cáci dacá obiectul a douá 
arte ar fi cunoaşterea acelorași lucruri, de ce 
le-am mai deosebi una de alta, numind pe una 
într'un fel si pe alta în altul, când amândouă 
ne slujesc să cunoaştem aceleași lucruri? Asa 
de pildă, dacă eu ştiu că numărul degetelor dela 
o mână, e cinci, iar tu, ajungi relativ la ele, 
la acelaș rezultat ca si mine, și dacă te-as în- 
trebă: Oare la această cunoștință ajungem noi, 
eu şi tu, cu ajutorul aceleiași arte, a socotelii, 
sau cu ajutorul alteia? Tu mi-ai răspunde fi- 
reste: cu ajutorul aceleiaşi arte. 

ION: Da. 

SOCRATE: Acuma să-mi spui ce vream 
să te întreb adineauri, dacă această constatare 
se poate aplică la toate artele: că anume cu 
ajutorul aceleiaşi arte nu putem cunoaşte decât 
aceleaşi lucruri, iar cu ajutorul altei arte, întru- 
cât e alta, trebuie neapărat să cunoaştem alte 
lucruri, nu aceleași (ca prin arta de mai 
sus). 

ION: Asá mi se pare, Socrate. 

IX. SOCRATE: Atunci cel care nu po- 
sedă o artă, nu va fi în stare să cunoască cum 
se cade cele spuse sau făcute în domeniul acestei 
arte. Asa e? 

ION: Da, ai dreptate. 

SOCRATE: Cine va fi în stare să judece 
mai bine dacă Omer are sau nu dreptate în ver- 

surile pe cari le-ai recitat? Tu sau un vi- 
zitiu? 

ION: Vizitiul. 

SOCRATE: Cáci doar tu esti rapsod, nu 
vizitiu. 

ION: Da. 

SOCRATE: lar arta rapsodului e deose- 
bitá de a vizitiului. Nu? 

ION: Ba da. 

SOCRATE: Atunci, dacá e deosebitá, ea 
constă în cunoașterea altor lucruri (decât acelea 
pe cari le cunoaște vizitiul). 

ION: Da. 

SOCRATE: Dar când Omer spune că He- 
camede, fiitoarea lui Nestor, îi dá să bea lui 
Machaon rănit o doftorie? Cam aşă spune: 

... (Puse) în vin de Pramnos, și brânză de capră de-asupra 

Rase cu răzătoarea, iar lângă vinat ca merinde 
Ceapă (îi puse) 1). 

De domeniul cărei arte e să judece dacă 
Omer are dreptate sau nu în spusele lui? De al 
artei rapsodului sau de domeniul artei medicului? 

ION: A medicului. 

SOCRATE: Dar când spune Omer: 

Dânsa 'n adânc se cufundă asemeni cu fierul din unditi 


Care 'n cădere s'atinge de cornul de bou pășunatec, 
Moartea 'n goan' aducând cu sine peștilor lacomi 2). 


1) Iliada XI, 639. 
3) Iliada XXII 80. 

Cine poate sá ne spuie dacă Omer se înșeală 
sau are dreptate în aceste rânduri? Pescarul sau 
rapsodul? 

ION: Pescarul, firește, Socrate. 

E SOCRATE; Ia gândește-te acuma. Dacă 
tu m'ai întrebă pe mine: Socrate, deoarece ai 
găsit în Omer, care sunt lucrurile pe care le 
poate cunoaşte fiecare din aceste arte (pome- 
nite mai sus), haide, acuma să-mi afli cari sunt 
lucrurile despre care manticul şi arta lui se cu- 
vine să-şi dea părerea, spre a ști dacă au fost 
exprimate bine sau rău în poezie? — ia uite 
ce uşor şi cât de adevărat iti voiu răspunde. 
Căci Omer vorbește deseori (de manticá) si în 
Odiseia, cum de pildă în versurile pe care Teo- 
clymen, tâlmaciul divin a Melampodizilor, le 
spune petitorilor: 


«Nefericitilor, ce ati pátit de vá este și capul, 

«Fata și trupul ascunse 'n zábranicul sumbru al nopții?» 
«Jalea răsună puternic, de lacrimi brázdati vi-s obrajii», 
«Plină e curtea de umbre, şi tinda e plină de umbre» 
«Care grăbesc spre intunecosul Ereb; iar pe ceruri» 
«Soarele s'a 'ntunecat și-i ceață haină pretutindeni) 1). 


şi adeseaori si în Iliada, cum de pildă în «Lupta 
de lângă ziduri». Căci şi aici spune: 


«Când voiau să pornească, o pasăre li se arată» 
«In spre stânga oastei, un vultur sburând prin văzduhuri», 


1) Odiseia XX, 351. 

«Cu un roșu șarpe náprasnic in ghiare, ce 'n vieatá» 
«Incă se tot svârcolea: de luptă tot nu uitase». 
«Luándu-si vânt acesta’l izbi în piept lângă gusá», 
«Si-l faci de durere să-i dee drumul în tama» 

«De cázú pe pământ în mijlocul oștilor noastre» 
«lara vulturul pieri 'n văzduh ca vântul de iute» 1). 


Despre astfel de lucruri şi altele analoage, 
afirm că se cuvine tâlmaciului sá se ocupe si 
să-și dea părerea. 

ION: Şi ai dreptate când afirmi aceasta, 
Socrate. 

X. SOCRATE: Si tu ai dreptate aici, Ion. 
Dar, haide, ia spune-mi şi tu mie, cum ţi-am 
spus eu tie din Odiseia şi Iliada pasagiile in 
sare se vorbesc lucrurile de domeniul tálmaciului, 
medicului şi pescarului, spune-mi, zic, şi tu mie, 
căci tu cunoşti doar mai bine ca mine pe Omer, 
cari sunt locurile privitoare la rapsod, Ion, și 
la arta lui, şi cari sunt lucrurile despre care 
rapsodul e chemat înaintea tuturor celorlalți, să 
judece şi să-şi dea o părere? 

ION: Eu afirm, Socrate, că rapsodul tre- 
buie (să judece şi să-şi dea părerea despre) toate. 

SOCRATE: Adineauri ai spus că nu de- 
spre toate. Sau esti asa de uituc? Si nu sar 
cădeă unui rapsod să fie uituc. 

ION: Da' ceam uitat? 

SOCRATE: Nu-ţi aduci aminte că ai re- 


1) Iliada XII, 200. 

cunoscut cá arta rapsodului e deosebitá de a 
vizitiului? 

ION: Ba mi-aduc. 

SOCRATE: N'ai recunoscut totodată că 
fiind deosebită, se ocupă de cunoaşterea altor 
lucruri? 

ION: Ba da. 

SOCRATE: Deci, dupá spusa ta proprie, 
rapsodul si arta lui, nu vor puteá cunoaste toate. 

ION: Decát (va puteá cunoaste) ceva ase- 
mánátor, Socrate. 

SOCRATE: Prin asemănător» înţelegi ceva 
care nu intră în domeniul celorlalte arte. Nu? 
Dar atunci ce va cunoaște, dacă nu cunoaşte tot? 

ION: Eu cred că va cunoaște vorbele ce 
stau bine în gura unui bărbat, unei femei, unui 
sclav, unui om liber, unui supus si unui condu- 
cátor. 

SOCRATE: Vrei sá zici vorbele pe care 
are sá le spuná cel care conduce un vas pe marea 
furtunoasă? Dar în cazul acesta, cine va gti 
care-s vorbele mai potrivite? Rapsodul sau câr- 
maciul? 

ION: Nu rapsodul, ci cârmaciul, cel puţin 
în cazul ăsta. 

SOCRATE: Dar cine va sti mai bine care-s 
cuvintele ce au să fie adresate unui conducător 
bolnav? Rapsodul sau medicul? 

ION: Nici în cazul ăsta rapsodul (ci medicul). 

SOCRATE; Atunci vrei să zici poate că rap- 
sodulștie ce vorbestau bine în gura unui sclav. Da? 

ION: Da. 

SOCRATE: De pildă, când e vorba să 
se astámpere boii intárátati, nu boarul va sti 
care-s vorbele mai nemerite? Ori le va şti mai 
bine rapsodul? 

ION: Nu, firește. 

SOCRATE: Au poate va şti rapsodul 
care-s cuvintele pe care va trebui să le spuie o 
femeie celui însărcinat cu prelucratul lânei? 

ION: Nu. 

SOCRATE: Ori cuvintele pe care trebuie 
să le rostească un căpitan de oaste spre a îm- 
bărbătă pe soldaţi? 

ION: Da, la asa ceva se va pricepe rapsodul. 

XI. SOCRATE: Da' ce? arta rapsodului 
e tot una cu arta strategului? 

ION: In orice caz eu aș sti ce are de spus 
un comandant. 

SOCRATE: Poate că esti şi strateg, Ion. 
Dac'ai fi în acelaş timp si călăreț şi citarist, 
ai şti că sunt cai pe cari să călărește bine, și 
alții pe cari se cäläreste rău. Dar dacă te-as 
întrebă, Ion: «cu ajutorul cărei arte ai sti cari-s 
caii buni de călărie? cu ajutorul equitatiei sau 
citaristicei?» Ce mi-ai răspunde? 

SOCRATE: Ti-as răspunde că prin arta 
equitatiei. 

SOCRATE: Si dacá ar fi sá spui cine 
cântă bine din liră, ai recunoaște ca-ti poți face 
o părere în privința asta, cu ajutorul citaris- 
ticei, nu al equitatiei ? 

ION: Da. 

SOCRATE: Dar de vreme ce te pricepi 
si la arta militară, în ce calitate judeci lucru- 
rile din domeniul ei? ca strateg, sau ca rapsod 
priceput? 

ION: Mi se pare că nu e nici o deosebire 
(între o calitate şi cealaltă). 

SOCRATE: Ei taci? Cum nu e nici o 
deosebire? arta rapsodului şi arta militară sunt 
una şi aceeaş, sau sunt două arte deosebite? 

ION: Mi se pare că e una gí aceeas. 

SOCRATE: Prin urmare, cine-i rapsod 
bun, e si militar bun. Nu? 

ION: Tocmai așă, Socrate. 

SOCRATE: Deci si cine-i bun militar e 
totodată şi bun rapsod. 

ION: Asta nu mi se pare. 

SOCRATE: Dar ín orice caz esti de pá- 
rere că cine e rapsod bun, e şi bun comandant. 

ION: Exact. 

SOCRATE: Nu eşti tu cel mai bun rap- 
sod al Elenilor? 

ION: Şi încă cu mult, Socrate. 

SOCRATE: Așadar esti si cel mai bun 
general al Elenilor, 

ION: De asta poţi să fii încredințat, Socrate. 
Si asta o datoresc poemelor lui Omer. 

XII. SOCRATE: Dar pentru numele zei- 
lor, Ion, de vreme ce ești cel mai bun general 
si rapsod al Elenilor, de ce colinzi orașele Gre- 
ciei recitând, şi nu te manifestezi ca general? 
Sau poate crezi că Grecii au mare nevoie de 
un rapsod încununat cu coroană de aur, şi n'au 
deloc nevoie de un general? 

ION: Uite ce e: Orașul nostru e sub stăpâ- 
nirea noastră şi e condus de noi, deaceea n'are 
nevoie de general; iar orașul vostru și al La- 
cedemonienilor știu că nu m’ar alege de coman- 
dant. Căci voi vă credeți destul de destoinici 
pentru slujba asta. 

SOCRATE: Dar, prea bunul meu Ion, 
m'ai auzit de Apollodor din Cyzic? 

ION: Cine-i acela? 

SOCRATE: Omul pe care Atenienii lau 
ales deseori ca general, deși eră un străin, cum 
de altfel şi pe Fanosthene din Andros şi pe 
Heraclide din Klazomene, pe care oraşul no- 
stru, văzându-i că-s oameni capabili, i-au ales 
şi ca generali și i-au pus și în alte slujbe. Şi 
crezi că pe Ion din Efes nu-l vor alege si nu-l 
vor încărcă cu onoruri când se vor convinge că 
e un om destoinic? Ce? In vremuri străvechi 
voi Efesienii n’ati fost tot Atenieni? Oare ora- 
şul vostru stă mai prejos de oricare altul? 

Dacá e adevárat ce spui tu, lon, cá datoritá 
ştiinţei şi artei poți sá slávesti pe Omer, apoi 
rau faci, că după ce te-ai lăudat că știi multe 
lucruri frumoase despre Oiner şi mi-ai promis 
să-mi le spui şi mie, acuma mă tragi pe sfoară 
și nici n'ai de gând să-mi arăţi, nici nu vrei 
să-mi spui măcar care sunt acele părți din opera 
lui unde esti tu mai tare, deşi te implor de 
atâta vreme. Tu faci curat ca Proteu: Te su- 
ceşti încoace gi ’ncolo şi iei tot felul de infati- 
şeri, până ce la urmă, fără să prind de veste, 
te schimbaşi în general, numai ca să nu-mi des- 
tăinueşti ştiinţa ta despre Omer. Dacă, cum 
spuneam adineauri, eşti om de ştiinţă, si dacă 
în această calitate îmi înşeli așteptările după 
ce mi-ai făgăduit să mă luminezi asupra lui 
Omer, apoi rău faci; dacă însă nu ești om de 
ştiinţă, ci spui multe lucruri frumoase despre 
poet, fără să ştii nimic despre Omer, fiind doar 
stăpânit de o putere divină, atunci nu te gă- 
sesc vinovat cu nimic. Asa că ai să alegi drept 
ce vrei să fii socotit de noi: de un om rău, sau 
de un om divin? 

ION: Nu e tot una, Socrate. Căci e mult 
mai bine să fii socotit un om divin. 

SOCRATE: Atunci ăsta e şi darul cu 
care te-alegi dela noi, Ion: Eşti socotit ca un 
slăvitor al lui Omer, inspirat, dar nu ştiinţific, 

